રાહુલ ગાંધીના આજના શ્રીનગર પ્રવાસ પર પ્રશાસનનું મોટુ નિવેદન, ‘અત્યારે ન આવો કાશ્મીર' | Jammu And Kashmir Government express consern on Rahul Gandhi Visit to srinagr, requested to cooperate and not visit Srinagar - Gujarati Oneindia\n19 min ago વર્ષ 2020 માટે દેશના ટૉપ 10 પોલિસ સ્ટેશનોની યાદી જાહેર કરાઈ\n| Updated: Saturday, August 24, 2019, 7:21 [IST]\nકોંગ્રેસના પૂર્વ અધ્યક્ષ રાહુલ ગાંધી શનિવારે વિપક્ષી નેતાઓ સાથે જમ્મુ કાશ્મીર પર જવાની તૈયારી કરી રહ્યા છે. કલમ 370 હટાવાયા બાદ રાહુલ ગાંધ આજે પહેલી વાર કાશ્મીર પ્રવાસ પર જઈ રહ્યા છે પરંતુ તેમના આ પ્રવાસના સમાચાર વચ્ચે જમ્મુ કાશ્મીર પ્રશાસનનું મોટુ નિવેદન આવ્યુ છે. જમ્મુ કાશ્મીર પ્રશાસને રાહુલ ગાંધી સહિત તમામ વિપક્ષી નેતાઓને કાશ્મીર ન આવવાની સલાહ આપી છે અને તેમને ઘાટીમાં શાંતિ જાળવી રાખવામાં સહયોગ કરવાની અપીલ કરી છે.\nજમ્મુ કાશ્મીર પ્રશાસને ટ્વીટ કરીને કહ્યુ કે શ્રીનગરમાં રાહુલ ગાંધી સહિત તમામ નેતાઓને પ્રવાસથી અસુવિધા થશે. તેમણે કહ્યુ કે અમે લોકોને આતંકીઓથી બચાવવામાં લાગ્યા છે. એટલુ જ નહિ પ્રશાસને કહ્યુ કે રાહુલ ગાંધી સહિત તમામ એ નેતા એ પ્રતિબંધોનું પણ ઉલ્લંઘન કરી રહ્યા હશે જે અત્યારે પણ ઘણા વિસ્તારોમાં છે. પ્રશાસન તરફથી કહેવામાં આવ્યુ કે વરિષ્ઠ નેતાઓએ સમજવુ જોઈએ કે ઘાટીમાં શાંતિ, વ્યવસ્થા જાળવી રાખવા અને નુકશાનને રોકવા માટે સર્વોચ્ચ પ્રાથમિકતા આપવામાં આવશે.\nઉલ્લેખનીય છે કે કોંગ્રેસના પૂર્વ અધ્યક્ષ રાહુલ ગાંધી શનિવારે શ્રીનગર જશે. તેમની સાથે ગુલામનબી આઝાદ, સીપીઆઈના ડી રાજા, સીતારામ યેચુરી, ડીએમ રે ટી શિવા, એનસીપીના માજિદ મેમણ, આરજેડીના મનોજ ઝા પણ હશે. તે ત્યાં સ્થાનિક નેતાઓ સાથે મુલાકાત કરશે. જમ્મુ કાશ્મીરની સ્થિતિનું નિરીક્ષણ કરશે. વળી, રાહુલ ગાંધી સ્થાનિક લોકો સાથે પણ મુલાકાત કરશે.\nતમને જણાવી દઈએ કે જમ્મુ કાશ્મીરના રાજ્યપાલ સત્યપાલ મલિકે રાહુલ ગાંધીને કાશ્મીર આવવાનું આમંત્રણ આપ્યુ હતુ ત્યારબાદ રાહુલ ગાંધી શનિવારે જમ્મુ કાશ્મીર જઈ રહ્યા છે. વાસ્તવમાં કોંગ્રેસ નેતા ગુલામ નબી આઝાદને બે વાર જમ્મુ એરપોર્ટથી જ પાછા મોકલી દેવામાં આવ્યા હતા ત્યારબાદ રાહુલ ગાંધીએ જમ્મુના રાજ્યપાલને માંગ કરી હતી કે વિપક્ષી દળોના નેતાઓને કાશ્મીરની સામાન્ય જનતાને મળવાનો મોકો આપવામાં આવે. ત્યારબાદ તેમણે વિપક્ષી નેતાઓ સાથે કાશ્મીર જવાની સંમતિ દર્શાવી છે અને આજે શ્રીનગર જશે.\nઆ પણ વાંચોઃ મંદીના ટેન્શન વચ્ચે નાણામંત્રીનો અર્થવ્યવસ્થાને બૂસ્ટર ડોઝ, સસ્તી થશે હોમ અને ઑટો લોન\nrahul gandhi congress article 370 રાહુલ ગાંધી કોંગ્રેસ કલમ 370\nJammu And Kashmir Government express consern on Rahul Gandhi Visit to srinagr, requested to cooperate and not visit Srinagar


Decision on Dhawan will be taken in 10-12 days, he is not out of the team right now: Sanjay Bangar|ધવન પર નિર્ણય 10-12 દિવસમાં લેવામાં આવશે, તે અત્યારે ટીમની બહાર નથી: સંજય બાંગર\nDecision on Dhawan will be taken in 10 12 days, he is not out of the team right now: Sanjay Bangar\nવર્લ્ડકપ / ધવન પર નિર્ણય 10-12 દિવસમાં લેવામાં આવશે, તે અત્યારે ટીમની બહાર નથી: સંજય બાંગર\nઓસ્ટ્રેલિયા સામેની મેચમાં શિખર ધવનને અંગુઠામાં ઇજા થઇ હતી\nધવનના કવર તરીકે ઋષભ પંતને ઇંગ્લેન્ડ મોકલવામાં આવ્યો છે\nJun 12, 2019, 09:32 PM IST\nસ્પોર્ટ્સ ડેસ્ક: ભારતીય ટીમના બેટિંગ કોચ સંજય બાંગરે ન્યુઝીલેન્ડ સામેની મેચના એક દિવસ પહેલા બુધવારે શિખર ધવનની ઇજાને લઈને જાણકારી આપી હતી. તેણે કહ્યું કે, ટીમ મેનેજમેન્ટ ઈજાગ્રસ્ત ધવન અંગે આગામી 10-12 દિવસમાં નિર્ણય લેશે. પંતને તેના કવર તરીકે ઇંગ્લેન્ડ મોકલવામાં આવ્યો છે. ધવન ઓસ્ટ્રેલિયા વિરુદ્ધ ઈજાગ્રસ્ત થયો હતો, તેના અંગુઠામાં ફ્રેક્ચર થયું છે.\nબાંગરે કહ્યું કે, શિખરના જમણા હાથના અંગુઠામાં જે ઇજા થઇ છે, અત્યારે તેનું નિરીક્ષણ થઇ રહ્યું છે. અમે ધવન જેવા જોરદાર ખેલાડીને ટીમની બહાર કર્યો નથી. અમે તેનું મહત્વ જાણીએ છીએ. અમે એ જોઈ રહ્યા છીએ કે તે ક્યાર સુધીમાં ફિટ થઇ જશે.\nધવનની જગ્યાએ શંકર રમી શકે છે\nબેટિંગ કોચે કહ્યું કે, ધવનની જગ્યાએ વિજય શંકર રમી શકે છે. તે સિવાય બેકઅપ ખેલાડીની હાજરી હંમેશા ફાયદાકારક હોય છે. ઋષભ પંત મૅન્ચેસ્ટરમાં ટીમ સાથે જોડાશે. ધવન ગુરુવારે ન્યુઝીલેન્ડ સામે અને 16 જૂને પાકિસ્તાન સામેની મેચમાંથી બહાર થઇ ગયો છે.


fir against bulli bai mobile app creator blocked on github kb – News18 Gujarati\nBully Bai મોબાઈલ એપની સામે FIR (પ્રતિકાત્મક તસવીર)\nBulli Bai : એક મહિલા પત્રકારે પોલીસને જણાવ્યું છે કે, અજાણ્યા લોકોનું એક જૂથ તેને નિશાન બનાવવાનો પ્રયાસ કરી રહ્યું છે. તેમની છબી કલંકિત થઈ છે. આ આધારે, દક્ષિણ-પૂર્વ દિલ્હીના સાયબર પોલીસ સ્ટેશનમાં ભારતીય દંડ સંહિતા (IPC)ની કલમ 509 હેઠળ એફઆઈઆર નોંધવામાં આવી હતી.\nનવી દિલ્હી: દિલ્હી પોલીસે રવિવારે મોબાઈલ એપ 'બુલી બાઈ' (Bully Bai) વિરુદ્ધ મુસ્લિમ મહિલાઓની વિવાદાસ્પદ તસવીરો અપલોડ કરવા બદલ FIR નોંધી છે. એક મહિલા પત્રકારે પોલીસને જણાવ્યું છે કે, અજાણ્યા લોકોનું એક જૂથ તેને નિશાન બનાવવાનો પ્રયાસ કરી રહ્યું છે. તેમની છબી કલંકિત થઈ છે. આ આધારે, દક્ષિણ-પૂર્વ દિલ્હીના સાયબર પોલીસ સ્ટેશનમાં ભારતીય દંડ સંહિતા (IPC)ની કલમ 509 (મહિલાની ગરિમાનો ભંગ) હેઠળ એફઆઈઆર નોંધવામાં આવી હતી.\nકેન્દ્રીય માહિતી પ્રૌદ્યોગિકી (IT) મંત્રી અશ્વિની વૈષ્ણવે કહ્યું કે 'બુલી બાઈ' (Bully Bai) એપના નિર્માતા પર પણ પ્રતિબંધ (Block) મૂકવામાં આવ્યો છે. 'બુલી બાઈ' ગિટહબ (GitHub) નામના પ્લેટફોર્મ પર બનાવવામાં આવી હતી. વૈષ્ણવે ટ્વીટ દ્વારા જણાવ્યું કે, એ પુષ્ટિ કરી છે કે તેણે 'બુલી બાઈ' બનાવનાર યુઝરને બ્લોક (Block)કરી દીધા છે. આ અંગે આગળની કાર્યવાહી હાથ ધરી છે.\nઆ સંદર્ભમાં શિવસેનાના રાજ્યસભા સભ્ય પ્રિયંકા ચતુર્વેદીએ વૈષ્ણવને અત્યાર સુધી કરવામાં આવેલી કાર્યવાહીને લઈને પ્રશ્ન કર્યો હતો. તેણે ટ્વીટર પર લખ્યું, 'સાંપ્રદાયિક ધોરણે મહિલાઓ વિરુદ્ધ આવા ચિત્રણના કિસ્સામાં તાત્કાલિક કડક પગલાં લેવા જોઈએ. આ અંગે મેં આઈટી મંત્રી અશ્વિની વૈષ્ણવજીને ઘણી વખત પત્ર લખ્યો છે. પરંતુ અફસોસની વાત એ છે કે આજ સુધી આ બાબતની સતત અવગણના કરવામાં આવી રહી છે.\nનોંધપાત્ર રીતે, રિપોઝીટરી હોસ્ટિંગ સેવા ગીટહબ પર બનાવવામાં આવેલી એક વિવાદાસ્પદ મોબાઇલ એપ્લિકેશને મુસ્લિમ મહિલાઓની સંમતિ વિના તેમની છબીઓ અપલોડ કર્યા પછી સોશિયલ મીડિયા પર લોકોમાં આક્રોશ ફેલાયો છે. 'બુલ્લી બાઈ' નામની આ એપ કથિત રીતે મુસ્લિમ મહિલાઓની તસવીરોની હરાજી કરતી જોવા મળી હતી.\nઆ પણ વાંચો: J&K: નવા વર્ષના દિવસે ઘૂસણખોરીના પ્રયાસમાં પાકિસ્તાની આતંકવાદી ઠાર, BAT પર ઉઠી શંકા\nથોડા મહિનાઓ પછી કેટલાક અજાણી વ્યક્તિઓએ આવી જ એક એપ 'સુલ્લી ડીલ' બનાવી, જેમાં સેંકડો મુસ્લિમ મહિલાઓના સોશિયલ મીડિયા એકાઉન્ટ્સમાંથી લેવામાં આવેલા ફોટોગ્રાફ્સ અપલોડ કરવામાં આવ્યા અને તેની હરાજી કરવામાં આવી. સોશિયલ મીડિયા પર આક્રોશને પગલે એપને હટાવી દેવામાં આવી હતી.\nFirst published: January 02, 2022, 21:00 IST\nTags: FIR Registered, Mobile app, Shiv sena


veerappa moily says g23 leaders weakening bjp and other parties will come and go - વીરપ્પા મોઇલીએ જી-23 નેતાઓને આપી આવી સલાહ – News18 Gujarati\ncongress news : મોદી યુગ પછી ભાજપા વિખરાઇ જશે પણ કોંગ્રેસ હંમેશા રહેશે, વીરપ્પા મોઇલીએ જી-23 નેતાઓને કહ્યું\nકોંગ્રેસ નેતા વીરપ્પા મોઇલીએ કહ્યું કે કોંગ્રેસ નેતાઓએ ગભરાવવું જોઈએ નહીં, એકજુટ રહેવું જોઈએ\nG23 leaders - વીરપ્પા મોઇલીએ કહ્યું - કોંગ્રેસને મજબૂત કરવાનો સમય છે. કોંગ્રેસ હંમેશા રહેશે તેના નેતાઓને એકજુટ અને ધૈર્ય રાખવું પડશે\nLast Updated : March 18, 2022, 20:59 IST\nનવી દિલ્હી : વરિષ્ઠ કોંગ્રેસ Congress) નેતા વીરપ્પા મોઇલીએ (M.Veerappa Moily) જી-23ના નેતાઓને કહ્યું કે ભારતીય જનતા પાર્ટી (BJP)મોદી યુગ પછી વિખરાઇ જશે. ભાજપા અને અન્ય દળો આવતા જતા રહેશે પણ કોંગ્રેસ હંમેશા બની રહેશે. તેમણે પાર્ટી નેતાઓને ધીરજ રાખવા અને એકજુટ બન્યા રહેવા કહ્યું છે. જોકે પાંચ રાજ્યોમાં કારમાં પરાજય પછી કોંગ્રેસમાં મતભેદ ચાલી રહ્યા છે અને જી-23ના નેતાઓ પણ મોટા ફેરકારની માંગણી કરી રહ્યા છે.\nકોંગ્રેસ નેતા વીરપ્પા મોઇલીએ કહ્યું કે કોંગ્રેસ નેતાઓએ ગભરાવવું જોઈએ નહીં, એકજુટ રહેવું જોઈએ. આપણે દલિતો પ્રત્યે પ્રતિબદ્ધ હોવું જોઈએ અને આશા ખોવી જોઈએ નહીં. પાર્ટી અધ્યક્ષ સોનિયા ગાંધી સુધાર ઇચ્છે છે. જી-23 નેતા પાર્ટી હાઇકમાન્ડને નિશાન બનાવી રહ્યા છે. જેનાથી પાર્ટી નબળી થાય છે.\nJust because we're not in power Congress leaders or workers should not panic. BJP and other parties are transit passengers, they'll come & go, it's the Congress that'll remain here. We should be committed to the downtrodden & need not lose hope: Congress leader M.Veerappa Moily pic.twitter.com/RmeZeDPrCE\nઆ પણ વાંચો - Positive Story: કોરોનામાં નોકરી ગઇ તો મજૂર બન્યો Youtuber, હવે મહિને3લાખ રૂપિયા કરે છે કમાણી\nતેમણે કહ્યું કે પાછા સત્તામાં આવવા માટે પાર્ટી નેતાઓએ પોતાના એટીટ્યૂડમાં ફેરફાર કરવો પડશે. વીરપ્પા મોઇલીનું આ નિવેદન ગુલામ નબી આઝાદને ઘરે થયેલી જી-23 નેતાઓની મિટિંગ પછી આવ્યું છે. મોઇલીએ કહ્યું કે કોંગ્રેસ હંમેશા રહેનારી પાર્ટી છે. ઘણા દળ આવ્યા અને જતા રહ્યા છે. મોઇલીએ આને લઇને કોંગ્રેસ નેતા અને દેશના પ્રથમ પ્રધાનમંત્રી જવાહરલાલ નેહરુના નિવેદનનું ઉદાહરણ પણ આપ્યું હતું.\nમોઇલીએ જણાવ્યું કે એક સમયે જવાહરલાલ નેહરુએ કહ્યું હતું કે જો કોંગ્રેસ ગરીબો અને પછાત માટે કામ કરવાનું બંધ કરી દેશે તો આ ખતમ થઇ જશે. આપણે આ લોકો માટે કામ કરવાનું છે અને આશા ગુમાવવાની નથી. મોઇલીએ કહ્યું કે કોંગ્રેસને મજબૂત કરવાનો સમય છે. કોંગ્રેસ હંમેશા રહેશે તેના નેતાઓને એકજુટ અને ધૈર્ય રાખવું પડશે.\nકપિલ સિબ્બલે કહ્યું - ગાંધી પરિવાર હટે, બીજાને નેતાને તક આપે\nકોંગ્રેસનાં ખરાબ પ્રદર્શનના કારણે જૂનાં નેતાઓ ઘણાં જ ચિંતિત છે. અને તેઓ નેતૃત્વમાં પિરવર્તનની માંગણી કરી રહ્યાં છે. દિગ્ગજ કોંગ્રેસી નેતા કપિલ સિબ્બલ પણ તેમાં સામેલ છે. કોંગ્રેસમાં સુધારાની માંગણી કરનારા ગ્રુપ 23નાં નેતાઓમાં કપિલ સિબ્બલ પહેલાં એવાં નેતા છે જે ખુલીને સોનિયા ગાંધીને પદ છોડવાની અપીલ કરી છે. તેમણે કહ્યું છે કે, હવે ગાંધી પરિવારે કોંગ્રેસનાં નેતૃત્વનો ભાર છોડી દેવો જોઇએ. અને કોઇ અન્ય નેતાને દાયિત્વ સોંપવું જોઇએ. કપિલ સિબ્બલે કહ્યું કે, પાર્ટી નેતૃત્વ કોયલની ધરતી (એટલે કે તેમને લાગે છે કે બધુ જ ઠીક છે, જ્યારે વાસ્તવિકતા તેનાંથી અલગ છે.) માં જીવી રહી છે. 8 વર્ષથી પાર્ટીનું સતત પતન થઇ રહ્યું છે છતાં પણ તે ચેતતાં નથી. આ કોંગ્રેસ માટે દુર્ભાગ્યની વાત છે.\nFirst published: March 18, 2022, 20:59 IST\nTags: Congress party, રાહુલ ગાંધી


Readgujarati.com: બા અને બાપુ – મુકુલભાઈ કલાર્થી\nNovember 4th, 2008 | પ્રકાર : સત્ય ઘટનાઓ | 11 પ્રતિભાવો »\nકસ્તૂરબાના ત્યાગની અથવા અપરિગ્રહની ગાંધીબાપુ ખૂબ જ કદર કરતા. પતિવ્રતા બાએ બાપુનું મન સમજી લઈને પોતાના જીવનમાં કેટકેટલા ફેરફારો કર્યા હતા અને પોતાની કેટલીય મહેચ્છાઓનો ત્યાગ કર્યો હતો એની જાણ બાપુને બરોબર હતી. પણ આ વાતનો બીજા લોકોને ક્યાંથી ખ્યાલ આવે ? તેઓ તો જે કશું નજરે જુએ એ ઉપરથી જ કસોટી કરવા લાગી જતા.\nએક વખત આશ્રમમાં નવા જ દાખલ થયેલા એક ભાઈ બાપુ સાથે વાતચીત કરતા હતા. બાપુ માનતા કે ચા, કૉફી જેવાં પીણાં નુકશાનકારી છે. એટલે પેલા ભાઈએ બાપુને સવાલ પૂછ્યો : ‘બાપુ, આપ અમને ચા, કૉફી છોડવાનું કહો છો, ત્યારે બા આશ્રમમાં રહીને કૉફી કેમ પીએ છે ?’\nબાપુએ તરત જ જવાબ આપ્યો : ‘પણ બાએ કેટલું છોડ્યું છે એ તમે ક્યાં જાણો છો ? આ એક તેની ટેવ રહી છે એ પણ છોડવાનું હું તેને કહું તો મારા જેવો જુલમી કોણ કહેવાય ?’ જો કે બાએ છેવટ છેવટમાં કૉફી પીવાનું પણ પોતાની મેળે જ છોડી દીધું હતું.\n આપણે હોઈએ તો ફેર પડે ને !\n1932ની સાલમાં હરિજન પ્રશ્નને અંગે યરવડા જેલમાં બાપુએ આમરણ ઉપવાસ આદર્યા હતા. તે વખતે બા સાબરમતી જેલમાં હતાં. પોતે બાપુની પડખે નથી એનો બાને મનમાં ખૂબ ઉચાટ રહ્યા કરતો. બાપુ તો પોતાની ધૂનમાં ઉપવાસ કરવા મંડી પડે. પણ બાને તો પોતાના પતિની જિંદગી આમ હોડમાં મુકાયેલી જોઈને દિલમાં શું નું શું થઈ જતું. આ વાતનો વલોપાત કરતાં બા એક વાર જેલની બહેનોને કહેવા લાગ્યાં : ‘આ ભાગવત વાંચીએ છીએ, રામાયણ-મહાભારત વાંચીએ છીએ, એમાં ક્યાંય આવા ઉપવાસની વાતો નથી ! પણ બાપુની તો વાત જ જુદી. એ આવું જ કર્યા કરે છે ! હવે શું થશે ?’\nએટલે બહેનો કહે : ‘બા, બાપુને સરકાર બધી સગવડો આપશે, તમે શા માટે ફિકર કરો છો ?’\nત્યારે બા કહે : ‘બાપુ કશી સગવડ લે તો ને ! એમને તો બધી વાતનો અસહકાર ! એમના જેવું માણસ તો મેં ક્યાંય નથી જોયું અને ક્યાંય નથી સાંભળ્યું ! પુરાણની ઘણી ઘણી વાતો સાંભળી છે, પણ આવું તપ ક્યાંય ન જોયું !’\nપછી થોડી વાર અટકીને બા પાછાં કહે : ‘જોકે કાંઈ વાંધો નથી. એમ તો મહાદેવ છે, વલ્લભભાઈ છે, સરોજિની દેવી છે; પણ આપણે હોઈએ તો ફેર પડે ને !’\n1924ની આ વાત છે. આખા દિવસના કામકાજમાંથી પરવાર્યા પછી બા રાતે બાપુને માથે તેલ ઘસવા જતાં. કેટલીયે વાર બાપુ આખા દિવસના કામથી થાકેલા હોવાથી બા તેલ ઘસતાં હોય અને બાપુ ઊંઘી જાય. એક રાતે બા જરા મોડાં આવ્યાં અને બાપુને માથે તેલ ઘસવા લાગ્યાં.\nબાપુએ ધીમેથી પૂછ્યું : ‘બા, આવી ?’\nબાએ હકારમાં જવાબ આપ્યો.\nબાપુ કહે : ‘આજે આટલું મોડું કેમ થયું ? રસોડામાં બહુ વારથી કંઈક ખડખડાટ સંભળાતો હતો. તને વખત નહોતો તો તેલ ઘસવાનું કોઈને કહી દેવું હતું ને !’\nબા બોલ્યાં : ‘સૌને જમાડીને હું જમી, પછી વાસણ ઊટક્યાં, રસોડું ધોયું. પછી રામદાસ મુંબઈ જવાનો છે તેને માટે ભાથું અને બેચાર દિવસનો નાસ્તો તૈયાર કરવા બેઠી હતી. એટલે જરા મોડું થયું. કામમાં મને ખ્યાલ ન રહ્યો. અને જેને તેલ ઘસવાનું સોંપી શકાય એવું કોઈ દેખાયું નહીં.\nબાપુ : ‘તારા પર કામનો બોજો બહુ રહે છે ! આ બધું તું ક્યાં સુધી નભાવી શકીશ ? મારે માટે પણ નાહવાધોવા અને ખાવાપીવાની વ્યવસ્થા તું જ કરે છે. મહેમાનો પણ ઘણુંખરું હોય છે જ. એમની આગતાસ્વાગતાની જવાબદારી પણ તારા પર જ છે. એમની સંભાળ રાખવાનું કામ આશ્રમમાં કોઈને સોંપવાનું અને તારાં પોતાનાં કપડાં માટે કાંતી લેવાનું કામ પણ તેં માથે લીધું છે. આ બધાં કામને પહોંચી વળવાનો સમય તું ક્યાંથી કાઢે છે એની જ મને નવાઈ લાગે છે ! આટલાં બધાં કામનો બોજો હોવા છતાં રામદાસ મુંબઈ જાય છે તેને માટે નાસ્તો વગેરે બનાવતી હતી ! આવું ક્યાં સુધી ચાલશે ? કાલે રામદાસ મુંબઈ જશે, પરમ દિવસે તુલસી નેપાળ જશે, ચોથે દિવસે સુરેન્દ્ર દિલ્હી જશે, એમ આમાંથી કોઈ ને કોઈ બહાર જતું-આવતું રહેશે. દરેકને માટે આમ ખાવાનું બનાવી આપીશ ?’\nબા કહે : ‘ના રે ના ! રામદાસ તો મારો દીકરો છે એટલે મોડું કરીને પણ તમને તેલ ઘસવાનું છોડીને પણ એને ભાવે તેવું ખાવાનું બનાવી આપ્યું. બધા આશ્રમવાસીઓ માટે અને દરેકની જુદી જુદી રુચિ પ્રમાણે તો મારાથી આવું બધું કેવી રીતે કરી શકાય ? તમે તો મહાત્મા રહ્યા ! એટલે બહારથી આવનાર સૌ તમારા દીકરા; પણ હું તો હજી મહાત્મા નથી થઈ શકી. પણ એનો અર્થ એવો નથી કે, આશ્રમવાસીઓ પર મારો પ્રેમ ઓછો છે. પણ જે મારો પોતાનો દીકરો છે તેની બરોબર બીજાઓને કેવી રીતે ગણું ? તમે તો નાની નાની બાબતોમાં પણ મારા પર હંમેશા સખતાઈ કરતા આવ્યા છો ! શું મારા દીકરાની ઈચ્છા પ્રમાણે તેને ખાવાપીવાની બેચાર વસ્તુઓ પણ હું બનાવી આપી ન શકું ?’\nબાપુ કહે : ‘ખરું, એ વિચાર કરવા જેવી વાત છે. વારુ, આપણે અત્યારે ક્યાં બેઠાં છીએ ?’ બા : ‘સત્યાગ્રહ આશ્રમમાં.’\nબાપુ કહે : ‘આપણે આપણું રાજકોટનું ઘરબાર છોડીને અહીં કેમ બેઠા છીએ ?’\nબા : ‘બધાં ભાઈબહેન મળીને સાચે રસ્તે દેશસેવા કરવા અહીં આવ્યાં છીએ.’\nબાપુ કહે : ‘જે ભાઈબહેન દૂર દૂરથી પોતાનાં માબાપ વગેરેને છોડીને આપણી પાસે આવ્યાં છે તેઓ પોતાનાં જન્મદાતા માબાપ કરતાં આપણને ઓછાં ગણે છે ?’\nબા : ‘નહીં જ. આશ્રમનાં બધાં આપણા પર માબાપ કરતાં પણ વધારે પ્રેમ રાખે છે. તમારા પ્રત્યેની એમની અખૂટ ભક્તિને કારણે તો તેઓ પોતાનાં માબાપ અને ઘરબાર છોડીને અહીં આવીને બેઠાં છે. તમારી પાસે શિક્ષણ લઈને તેઓ દેશના ખૂણેખૂણામાં પહોંચી જઈને પોતાથી બનતી સેવા કરવાના છે.’\nબાપુ કહે : ‘ત્યારે હવે તું જ વિચાર કર કે આપણી શી ફરજ છે ? બધી જ માતાઓ પોતાના બાળક પર વધારે વહાલ રાખે, એ સ્વાભાવિક છે અને તેથી રામદાસ પર તારો વિશેષ પ્રેમ હોઈ શકે એ હું સમજી શકું છું અને આપણે આપણા રાજકોટવાળા ઘરમાં હોત તો આપણી બધી મિલકત અને પ્રેમના ભાગીદાર રામદાસ, દેવદાસ વગેરે આપણાં સંતાનો જ હોત. બીજા કોઈને તું એમની બરોબર ન ગણત તોપણ ચાલત. પણ આ આશ્રમ તો બધા સત્યાગ્રહી સેવકોનો છે. એટલે અહીં તો બીજા રહે છે તેવી રીતે જ રામદાસે રહેવું જોઈએ. જેઓ તને પોતાની મા કરતાં પણ વધારે ગણે છે તેમને તું રામદાસ કરતાં ઓછાં કેમ ગણે ? આ આશ્રમ પર આખા જગતે મીટ માંડી છે. આશ્રમ પાસે જગત મોટી મોટી આશાઓ રાખે છે.’\nબા બાપુનું કહેવું શાંતિથી સાંભળી રહ્યાં.\n ઘીનો દીવો !\nએક વાર સેવાગ્રામમાં બાપુજીના જન્મદિવસની ઉજવણી હતી. સાંજની પ્રાર્થના પછી બાપુજી પ્રવચન આપવાના હતા. એટલે આસપાસનાં ગામડાંના ઘણાં માણસો પણ પ્રાર્થનામાં આવ્યાં હતાં. બાપુજી પ્રાર્થનામાં આવ્યા. સામે એક દીવડી બળી રહી હતી એ તરફ જોઈ રહ્યા. પ્રાર્થના શરૂ થઈ અને બાપુજી ધ્યાનસ્થ અવસ્થામાં લીન થઈ ગયા.\nપ્રાર્થના પછી પ્રવચન કરવા તેઓ તૈયાર થયા. બધે નીરવ શાંતિ ફેલાઈ ગઈ. જન્મદિને બાપુજી શું બોલશે એની સૌ ઉત્સુકતાથી રાહ જોવા લાગ્યાં. પણ ત્યાં તો બાપુજીએ પ્રવચન શરૂ કરતાં પહેલાં પૂછ્યું : ‘આ દીવડી કોણ લાવ્યું છે ?’\nબા બાપુજીની નજીક જ બેઠાં હતાં. તેમણે કહ્યું : ‘હું લાવી છું.’\nબાપુએ ફરી પૂછ્યું : ‘એ ક્યાંથી લઈ આવી ?’\nબાએ કહ્યું : ‘ગામમાંથી. આજે તમારી વરસગાંઠ છે એટલે.’\nબાપુજી થોડી વાર શાંત બેસી રહ્યા. પછી તેઓ ગંભીર બની જઈ બોલ્યા : ‘આજે સૌથી ખરાબ કંઈ થયું હોય તો તે એ કે બાએ દીવડી મંગાવી ઘીનો દીવો કર્યો ! આજે મારો જન્મદિવસ છે તેથી દીવો કરવામાં આવ્યો છે. મારી આસપાસનાં ગામડાંમાં રહેનારા લોકોનું જીવન હું રોજ જોઉં છું. તેમને બાપડાંને રોટલા પર ચોપડવાને તેલ સુદ્ધાં મળતું નથી અને મારા આશ્રમમાં આજે ઘી બળી રહ્યું છે !’ પછી બા સામું જોઈને બાપુ બોલ્યા : ‘આટલાં વરસના સહવાસ પછી પણ તું આ જ શીખી કે ? આજે મારો જન્મદિવસ હોય પણ તેથી શું થયું ? આજે સત્કર્મ કરવાનું હોય, પાપ નહીં. બિચારા ગરીબ ખેડૂતોને જે ચીજ મળતી નથી તેનો આવી રીતે દુરુપયોગ આપણાથી થાય જ કેમ ?’\n આટલા ગભરાઈ શું કામ ગયા ?\nએક વાર બા અને બાપુજી રોજના નિયમ પ્રમાણે ફરવા ગયાં હતાં. ફરતાં ફરતાં બાપુજીને ઠોકર વાગી અને અંગૂઠામાંથી લોહી નીકળવા લાગ્યું. એ જોઈને બાપુજીએ બાને કહ્યું : ‘અરે બા, જલદી જલદી પાટો લઈ આવી અંગૂઠો બાંધી દો.’\nબાપુજીને આટલા બધા અધીરા થઈ ગયેલા જોઈને બાએ જરા ટકોર કરતાં કહ્યું : ‘તમને મરણનો ભય નથી એમ તમે કહો છો, તો આ સહેજ ઠેસ વાગી અને થોડુંક લોહી નીકળ્યું એમાં આટલા બધા ગભરાઈ શું કામ ગયા ?’\nએ સાંભળી બાપુ બોલ્યા : ‘આ દેહ પર લોકોની માલિકી છે. મારી બેદરકારીથી અંગૂઠામાં પાણી જાય અને એ પાકે તો સાત-આઠ દિવસ સુધી કામ કરવાનું મારે માટે મુશ્કેલ બની જાય, તો એથી લોકોને કેટલું નુકશાન થાય ! એ તો લોકોએ આપણા પર મૂકેલા વિશ્વાસનો ભંગ કહેવાય.’\n1905ના અરસામાં બાપુ દક્ષિણ આફ્રિકામાં ટ્રાન્સવાલમાં જોહાનિસબર્ગ મુકામે વકીલાત કરતા હતા, ત્યારે એક વાર મિ. હેનરી પોલાકના કેટલાક યુરોપિયન મિત્રો જમવાનું આમંત્રણ સામેથી માગી લઈને આવ્યા હતા. તે વખતે બાપુજી, પોલાક વગેરે સૌ એક જ ઘરમાં કુટુંબીજન તરીકે રહેતાં હતાં. બાપુજી આ યુરોપિયન મિત્રોને બહુ સારી રીતે ઓળખતા ન હતા. અને બા તો બિલકુલ જ નહોતાં ઓળખતાં. એ મિત્રોએ આવીને બાપુને એમના ગૃહજીવન વિશે સીધેસીધા અને અસભ્ય પણ ગણાય એવી કુતૂહલવૃત્તિથી સવાલો પૂછવા માંડ્યા. અંગત બાબતોને લગતા પ્રશ્નોમાં તુમાખી અને તોછડાઈ પણ દેખાઈ આવતી હતી. પરંતુ બાપુ તો તેમના સવાલોના શાંતિથી જવાબ આપતા હતા અને હિંદી લોકો શું કરે છે અને શું નથી કરતા એ વિશેની તેમની કેટલીક માન્યતાઓ અને વાતો સાંભળીને બાપુ ખૂબ હસતા પણ ખરા.\nપરંતુ બાથી આ બધું સહન ન થયું. બાને તો આ બધું જોઈને ગુસ્સો જ ચડ્યો અને બધાં જમવાના ઓરડામાં દાખલ થાય એ પહેલાં જ બા ઉપર મેડા પર ચાલ્યાં ગયાં. મહેમાનો આવ્યા હોય અને બા આમ ઊઠીને ચાલ્યાં જાય એ સારું ન કહેવાય, એટલે બાપુએ એમને બોલાવવા કોઈકને કહ્યું. પણ બા ન આવ્યાં. તેથી બાપુ બોલાવવા ગયા, પણ બાએ તો નીચે આવવાની ઘસીને ના પાડી દીધી. બાપુએ આવીને બાની ગેરહાજરીનો કાંઈક ખુલાસો આપ્યો અને જમવાનું પતી ગયું.\nબીજે દિવસે મિસિસ પોલાકે બાને આ બાબતમાં પૂછપરછ કરી, એટલે બા કહે : ‘એવા પંચાતિયા લોકો ઘરનો તાલ જોવાને આવે અને મારા ઘરની ઠેકડી કરે – to make laugh of me and my home – એ મારાથી તો ન સહેવાય ! એવા લોકોને હું તો ન જ મળું. બાપુને મળવું હોય તો ભલે મળે.’\n« Previous સાહચર્ય – સંકલિત\nબંધન – હર્ષદ જાની Next »\n11 પ્રતિભાવો : બા અને બાપુ – મુકુલભાઈ કલાર્થી\nબા અને બાપુ – જેમ વાંચીયે તેમ વધુ સમજાય. ક્રીયા અને ભાવ આ બંને મળીને કર્મ બને છે. કર્મના ફળનો આધાર તેની પાછળ રહેલી ભાવના પ્રમાણે હોય છે. જેમ જેમ આવા મહાપુરુષોને જાણવાનો પ્રયત્ન કરીએ તેમ તેમ આપણાં કર્મમાં ભાવશુદ્ધિ વધે.\nગાંધીજીના જીવનના પ્રસંગો વાંચવું ઘણું ગમે. વાંચેલા પ્રસંગો ફરી ફરી વાંચતાં પણ મઝા પડે. આભાર આ પ્રસંગો આપવા બદલ મૃગેશભાઈ.\nPLEASE PROVIDE MORE ARTICLES ON BAPU & BA IN REGULAR INTERVAL TO INFORM THE NEW GENERATION\nબા-બાપુના જીવનની અદભૂત વાતો મુકુલભાઈ જેટલી સરળતાથી ઘણા ઓછાએ વર્ણવી હશે.ફરી માણીને ખૂબ આનંદ થયો…આટલા વર્ષે પણ તેઓ અમારા બરડોલીના સ્વરાજ આશ્રમમાં સાધના કરતા દેખાય છે અને સહજ અમારું મસ્તક નમી જાય છે…\nબાપુ કહેતા કે લગ્નજીવનમાં એક તબક્કો એવો આવે છે કે પત્ની માતા બની જાય છે. બાપુ આથી જ કસ્તૂરબાને ‘બા’નુ સંબોધન કરતા હતા.\nઅને આ અવસ્થા લગ્નજીવનની સૌથી ઉચ્ચ્ અવસ્થા છે. બા-બાપુ ખરેખર એક આદર્શ દંપતિ હતા.\nI have readalot about Gandhibapu but never came across these incidents.


જૂના ભરૂચની ઠારની ખડીકીમાં2જર્જરિત મકાન પત્તાની જેમ ઠાર,3નો બચાવ - Watch Gujarat News : LIVE LATEST TODAY Online\nજૂના ભરૂચની ઠારની ખડીકીમાં2જર્જરિત મકાન પત્તાની જેમ ઠાર,3નો બચાવ\nમહાદેવ મંદિર સામે આવેલા3મકાનો પૈકી એક મકાનને ઉતારવાની ચાલતી કામગીરીમાં બાજુના મકાનની છત અને ત્રીજા મકાનની દીવાલ કડડભૂસ થઇ\nબે મહિલા અને એક બાળકી કાટમાળમાં દબાતા સ્થાનિકોએ હેમખેમ બહાર કાઢ્યા\nપાલિકાના ફાયર ફાઈટરો, 108 અને વીજ ટીમો દોડી આવી, વિસ્તારમાં વીજ પુરવઠો કટ કરાયો\nWatchGujarata. જૂના ભરૂચના લલ્લુભાઈ ચકલા નજીક આવેલ ઠારની ખડકીમાં2મકાનો ઘડાકાભેર મોડી સાંજે અચાનક ધરાશાયી થતાં નાસભાગ મચી જવા પામી હતી. બે મહિલા સહિત કાટમાળમાં દબાયેલ બાળકીને સ્થાનિકોએ હેમખેમ બહાર કાઢી લેતા ઘટનામાં કોઇ જાનહાની ન નોંધાતા સૌએ હાશકારો અનુભવ્યો છે.\nજૂના ભરૂચના લલ્લુભાઈ ચકલા નજીક આવેલ ઠારની ખડકીમાં મહાદેવ મંદિર સામે મકાન નંબર બી-13 થી 15 આવેલા છે. જેમાં એક મકાનમાં રહેતા નવીનભાઈ જાદવે પોતાનું નવું મકાન બાંધવા વર્ષો જૂના મકાનને ઉતરાવા કામગીરી છેલ્લા એક અઠવાડીયાથી શરૂ કરી હતી. મંગળવારે મોડી સાંજે પણ મજૂરો કામ પૂરૂ કરી ગયાના અડધો કલાક બાદ અચાનક ધડાકાભેર તેમના મકાનને અડીને આવેલ એક મકાનની છત અને બાજુના મકાનની દિવાલ ધરાશાયી થઈ હતી.\nઆ ઘટનામાં બાજુમાં જ રહેતા જીગર અશોકભાઇ કાયસ્થના મકાનમાં તેમની માતા ભાવનાબેન, પત્ની હિના તથા પુત્રી નિત્યા ઘરમાં દબાયા હતા. અચાનક ધડાકાના પગલે આસપાસના સ્થાનીકો દોડી આવ્યા હતા અને ઘરમાં ફસાયેલા ત્રણેવને હેમખેમ બહાર કાઢ્યા હતા.\nઘટનાની જાણ નગર પાલિકા ફાયર વિભાગને કરાતા ફાયરની ટીમ સહિત 108 અને દક્ષિણ ગુજરાત વીજ કંપનીની ટીમ ઘટના સ્થળે દોડી આવી હતી. સલામતીના ભાગરૂપે વિસ્તારનો વિજપૂરવઠો કટ કર્યો હતો. જોતજોતામાં જુના ભરૂચમાં લોકટોળા એકત્રીત થયા હતા. સ્થાનીક કોર્પોરેટર ચિરાગ ભટ્ટ અને માજી કોર્પોરેટર રાજેશ ચોહાણ સહિતના ભાજપના અગેવાનો પણ દોડી આવ્યા હતા અને આબાદ બચાવ થયેલા ઘરના સભ્યોને સાંન્તવના પાઠવી હતી.


ચીને અમેરિકા સાથે યુદ્ધની આશંકાના પગલે તૈયારીઓ આરંભી | china has intensified preparations due to fear of war - Sambhaav News\nબીજિંગ : ચીને ભવિષ્યમાં અમેરિકા સાથે યુદ્ધની આશંકા વ્યક્ત કરી છે. તે દક્ષિણ ચીન સાગર અને અન્ય મુદ્દાઓ પર અમેરિકી રાષ્ટ્રપતિ ડોનાલ્ડ ટ્રમ્પના સખત વલણ ખુબ જ સાશંકિત છે. જેના કારણે બીજિંગે પોતાની સૈન્ય તૈયારીઓ ઝડપી કરી દીધી છે. પિપલ્સ લિબરેશન આર્મીએ પોતાની અધિકારીક વેબસાઇટ દ્વારા અમેરિકા સાથે સંભવિત યુદ્ધ મુદ્દે સ્પષ્ટ સંકેતોના આદેશ આપ્યા છે.\nહોંગકોંગ થી પ્રકાશિત અખબાર સાઉથ ચાઇના મોર્નિંગ પોસ્ટ પીએલએની આ ટીપ્પણીને વિસ્તૃત રીતે છાપી હતી. વોશિંગ્ટનમાં 20 જાન્યુઆરીએ ટ્રમ્પે શપથ ગ્રહણ કરીને અમેરિકાની કમાન સંભાળી હતી. પીએલએએ તે દિવસે પોતાનીવેબસાઇટ પર યુદ્ધની આશંકા વ્યક્ત કરી હતી. ચીની સેનાની તરફથી કહેવામાં આવ્યું કે લડાઇની સંભાવના હવે વધારે સટીક થઇ ગઇ છે.\nએશિયા પ્રશાંત વિસ્તારમાં સુરક્ષાની સ્થિતી જટીલ થઇ રહી છે. વેબસાઇટી તે પણ ટીપ્પણી કરી કે ચીનના કેન્દ્રીય સૈનિક પંચે સંરક્ષણ સંચાલન વિભાગનાં એક અધિકારીએ કરી છે. પંચ ચીનનું હાઇકમાન્ડ છે. પીએલએનાં અનુસાર પુર્વી અને દક્ષિણી ચીન સાગરમાં સેનાની તૈયારી અને દક્ષિણ કોરિયાની મિસાઇલ ડિફેન્સ સિસ્ટમથી લેસ કરવાની અમેરિકાની જાહેરાતથી પરિસ્થિતી વિસ્ફોટક છે.


જાણો શા માટે ઘર અને ઓફિસમાં દોડતા ઘોડાની તસ્વીર લગાડવામાં આવે છે, જાણો આ આશ્ર્યજનક કહાની વિષે... - Gujarat Page\nHomeજયોતિષ શાસ્ત્રજાણો શા માટે ઘર અને ઓફિસમાં દોડતા ઘોડાની તસ્વીર લગાડવામાં આવે છે,...\nજાણો શા માટે ઘર અને ઓફિસમાં દોડતા ઘોડાની તસ્વીર લગાડવામાં આવે છે, જાણો આ આશ્ર્યજનક કહાની વિષે…\nમનુષ્યની ઘણી બધી ઇચ્છાઓ હોય છે અને આ માટે ધનિક બનવું ખૂબ જ મહત્વપૂર્ણ છે, તેથી વ્યક્તિને જીવનમાં સફળ થવું ખૂબ જ મહત્વપૂર્ણ છે. તેથી જીવનમાં સફળ થવા માટે હમેશા ઉત્સાહિત રહેવું જોઈએ.એની માટે વ્યક્તિએ હંમેશા કામ કરવાની પ્રબળ ક્ષમતા રાખવી જોઈએ, તો સફળતા તમારા ચરણોમાં આપોઆપ આવે છે, તેના વિશે કોઈ બે અભિપ્રાય નથી. આજે અમે તમને દોડતા ઘોડાના ફોટા સાથેના ઉપાય વિશે જણાવીશું, જે તમારા નસીબને તેજસ્વી બનાવવા માટે ખૂબ મદદરૂપ થશે.\nવાસ્તુ શાસ્ત્ર મુજબ, જો તમે તમારા ઘર અથવા ઓફિસની દીવાલ પર દોડતા ઘોડાની તસવીર લગાવશો તો તે તમારા કામમાં ઝડપ લાવશે. દોડતા ઘોડાઓ સફળતા, પ્રગતિ અને શક્તિનું પ્રતીક છે. ખાસ કરીને7ઘોડાઓનું ચિત્ર વ્યવસાયની પ્રગતિનું સૂચક માનવામાં આવે છે, કારણ કે શાસ્ત્રો અનુસાર,7ઘોડા સાર્વત્રિક, કુદરતી છે.\nએક વાત એ છે કે, ઇંદ્રધનુષના7રંગ હોય છે. સપ્ત ઋષિ, લગ્નમાં સાત ફેરા, સાત જન્મ વગેરે હોય છે. તેથી જ7ઘોડાને કુદરતી અને સાર્વત્રિક માનવામાં આવે છે. તેથી, સાત ઘોડાઓનું ચિત્ર શ્રેષ્ઠ માનવામાં આવે છે. વ્યાવસાયિક ઉન્નતિ માટે, તમારી ઑફિસના કેબિનમાં7દોડતા ઘોડાઓની તસવીર મૂકો. આ ચિત્રોનો ઉપયોગ કરતી વખતે, ધ્યાનમાં રાખો કે ઘોડાઓના મોઢાઓ ઓફિસની દક્ષિણ દિશા પર આવે તે રીતે ઘોડાનો ફોટો મૂકવો જોઈએ. તે કાર્યને પ્રોત્સાહન આપે છે અને જે વ્યક્તિ આ ઘોડાઓ પર પુનર્વિર્તન કરે છે તેની સીધી અસર તે વ્યક્તિના કાર્ય પર પડે છે. તેથી, આ ઘોડા તમારી સફળતામાં મદદ કરશે.\nઘરમાં7ઘોડાઓની તસવીર સાથે, જીવનમાં ધન સંબંધિત ઘણા ઉતાર-ચડાવ આવતા નથી. પરંતુ લક્ષ્મી કાયમી ધોરણે ઘરે જ રહે છે. આ માટે, ઘરના મુખ્ય હોલમાં દક્ષિણ દિવાલ પર ઘરની અંદર ઘોડાની તસવીર મૂકવી જોઈએ. ઘોડાની તસવીર ખરીદતી વખતે, ધ્યાનમાં રાખો કે ઘોડાનો ચહેરો ગુસ્સો કરવાને બદલે સુખી મૂડમાં છે. દોડતો ઘોડા એ પ્રગતિનું પ્રતિક છે. મિત્રો, ધ્યાનમાં રાખો કે ઘોડા તાકાત અને શક્તિનું પ્રતીક છે અને ખાસ કરીને સફેદ ઘોડા સકારાત્મક ઇચ્છાનું પ્રતીક છે. તેથી, ઘર અને ઓફિસની નકારાત્મક શક્તિ દૂર કરવા માટે, સફેદ7ઘોડાનો ફોટો મુકવો આવશ્યક છે.\nજો તમે દેવાથી પરેશાન છો, તો ઘરની ઓફિસ અથવા ઓફિસની ઉત્તર-પશ્ચિમ બાજુ કૃત્રિમ ઘોડાઓની જોડી રાખો. તમે તેને કોઈપણ ગિફ્ટ શોપ પર સરળતાથી મેળવી શકો છો. અથવા તમે ઓનલાઇન ઓર્ડર પણ આપી શકો છો. ખાસ વાત એ છે કે ઘરમાં તૂટેલી તસવીર ક્યારેય ન રાખો. અથવા અસ્પષ્ટ ચિત્રો ન રાખો. જુદી જુદી દિશામાં દોડતા ઘોડાઓનું ચિત્ર ન રાખો.\nPrevious articleજાણો, વિશ્વના આ રહસ્યમય પ્રાણી વિષે, જે શ્વાસ લીધા વિના પણ રહી શકે છે જીવંત…\nNext articleવિધિના બહાને પાખંડી તાંત્રિકે બે બહેનો સાથે શરીર સુખ માણીને ગર્ભવતી બનાવી..


નવાઝ શરીફના ભાઈ શાહબાઝ શરીફ પાકિસ્તાનના 23માં વડાપ્રધાન તરીકે ચૂંટાયા નવાઝ શરીફના ભાઈ શાહબાઝ શરીફ પાકિસ્તાનના 23માં વડાપ્રધાન તરીકે ચૂંટાયા\nનવાઝ શરીફના ભાઈ શાહબાઝ શરીફ પાકિસ્તાનના 23માં વડાપ્રધાન તરીકે ચૂંટાયા\nTeam VoI | Updated: April 11, 2022 3:59 pm\nપાકિસ્તાનની નેશનલ એસેમ્બલીએ સોમવારે શાહબાઝ શરીફને દેશના 23મા વડાપ્રધાન તરીકે ચૂંટ્યા હતા જ્યારે તેમના પુરોગામી ઈમરાન ખાનને બે દિવસ પહેલા અવિશ્વાસ પ્રસ્તાવમાં હાંકી કાઢવામાં આવ્યા હતા.\nપાકિસ્તાન તહરીક-એ-ઈન્સાફના શાહ મહમૂદ કુરેશીએ પણ રવિવારે રાત્રે વડાપ્રધાન પદ માટે ઉમેદવારી પત્ર ભર્યું હતું. જોકે, સોમવારે પીટીઆઈના ધારાશાસ્ત્રીઓમાં એવી ચર્ચા થઈ હતી કે શું તેમણે નવા વડાપ્રધાનની ચૂંટણી પછી સામૂહિક રાજીનામું આપવું જોઈએ.\nકોણ છે શાહબાઝ શરીફ?\nશાહબાઝ પાકિસ્તાન મુસ્લિમ લીગ-નવાઝના વડા છે અને નેશનલ એસેમ્બલીમાં વિપક્ષના નેતા તરીકે, ઈમરાન ખાન વિરુદ્ધ આરોપોનું નેતૃત્વ કર્યું હતું.\nશાહબાઝ ત્રણ વખત વડાપ્રધાન રહી ચૂકેલા નવાઝ શરીફના નાના ભાઈ છે. સરકારી કોલેજ યુનિવર્સિટીના સ્નાતક, તેઓ શરૂઆતમાં પરિવારના સ્ટીલના વ્યવસાયમાં જોડાયા અને 1985માં લાહોર ચેમ્બર ઓફ કોમર્સના પ્રમુખ બન્યા.\nતેઓ 80ના દાયકાના અંતમાં જ્યારે ઝિયા ઉલ હકના નેતા હતા ત્યારે રાજકારણમાં જોડાયા હતા. મોટા ભાઈ નવાઝ પંજાબ પ્રાંતીય કેબિનેટમાં નાણાં મંત્રી હતા.\nતેઓ 1988માં પંજાબ પ્રાંતીય એસેમ્બલીનો ભાગ હતા અને 1990માં નેશનલ એસેમ્બલી માટે ચૂંટાયા હતા.\n1999 માં પરવેઝ મુશર્રફના લશ્કરી બળવાથી તેમનો કાર્યકાળ ટૂંકો કરવામાં આવ્યો હતો. બંને ભાઈઓએ સાઉદી અરેબિયામાં ઘણા વર્ષો દેશનિકાલમાં વિતાવ્યા હતા. તેઓ 2007 માં પાછા ફર્યા અને એક વર્ષ પછી ફરીથી પંજાબના મુખ્યમંત્રી તરીકે ચૂંટાયા. શાહબાઝ શરીફ ત્રણ વખત પંજાબ પ્રાંતના મુખ્યમંત્રી રહી ચૂક્યા છે.\nતેઓ 2017માં પીએમએલ-એનના પ્રમુખ બન્યા હતા જ્યારે પનામા પેપર્સમાં તેમનું નામ સામે આવ્યા બાદ તત્કાલીન વડાપ્રધાન નવાઝ શરીફને કોઈપણ અગ્રણી હોદ્દા પર રહેવાથી પ્રતિબંધિત કરવામાં આવ્યો હતો. સુપ્રીમ કોર્ટે ચુકાદો આપ્યો હતો કે નવાઝ શરીફ “સંસદના પ્રમાણિક સભ્ય બનવા માટે લાયક નથી” અને તેમણે વડાપ્રધાન પદેથી રાજીનામું આપવું જોઈએ.\n2018 માં, શાહબાઝે પણ વડાપ્રધાનની ખુરશી માટે દાવો કર્યો હતો, પરંતુ સાથી પાકિસ્તાન પીપલ્સ પાર્ટી છેલ્લા કલાકમાં વડાપ્રધાનના મતથી દૂર રહી હતી.\nત્યારથી શાહબાઝ શરીફ નેશનલ એસેમ્બલીમાં વિરોધ પક્ષના નેતા છે.\nતેમના ભાઈ નવાઝની જેમ શરીફ પણ ભ્રષ્ટાચારના ગંભીર આરોપોનો સામનો કરે છે.\nનેશનલ એકાઉન્ટેબિલિટી બ્યુરોએ મની લોન્ડરિંગ માટે શરીફ અને પુત્ર હુમઝાની મિલકતો ફ્રીઝ કરી દીધી છે. આ કેસમાં તેની સપ્ટેમ્બર 2020માં ધરપકડ કરવામાં આવી હતી અને તે જામીન પર બહાર છે.\nશરીફ પાકિસ્તાનની શક્તિશાળી સેના સાથે મિત્રતા ધરાવે છે અને ચીનના મિત્ર પણ ગણાય છે.\nઅમેરિકા પ્રત્યેનું તેમનું વલણ તેમના પુરોગામી ઈમરાન ખાનથી ઘણું જ અલગ છે. તેણે એક ઇન્ટરવ્યુમાં કથિત રીતે કહ્યું હતું: “ભિખારીઓ પસંદ કરનાર હોઈ શકતા નથી. આપણે આપણા રાષ્ટ્રને ખવડાવવાનું છે. અમારે અમારા બાળકોને શાળાએ મોકલવા પડશે. અમે કોઈની સામે લડી શકતા નથી, બીજાની વિરુદ્ધ સૂત્રોચ્ચાર કરી શકતા નથી.”\nવડાપ્રધાન શાહબાઝ શરીફ માટેના તાત્કાલિક પડકારો?\nવધતી જતી મોંઘવારી અને વિદેશી મુદ્રા ભંડારમાં ઘટાડો.


Gujarati News » Entertainment » Bollywood » Aryan Khan Drugs Case: Mumbai Drugs Case Accused Aryan Khan Filed In Mumbai Sessions Court Bail Application, Hearing On Monday\nAryan khan Drugs Case: મુંબઈ ડ્રગ્સ કેસના આરોપી આર્યન ખાને મુંબઈ સેશન કોર્ટમાં દાખલ કરી જામીન અરજી, સોમવારે સુનાવણી\nમુંબઈ કોર્ટે આર્યનને જામીન આપવાનો ઇનકાર કર્યો હતો. આ અરજી પર સુનાવણી કરતા ન્યાયાધીશે કહ્યું હતું કે આ સુનાવણી અમારી સમક્ષ યોગ્ય નથી\nPublish Date - 8:08 am, Sun, 10 October 21 Edited By: Rahul Vegda Follow us -\nAryan khan Drugs Case: શાહરૂખ ખાનના પુત્ર આર્યન ખાનની NCB દ્વારા ડ્રગ્સ કેસમાં ધરપકડ કરવામાં આવી હતી. આર્યનને કોર્ટ દ્વારા 14 દિવસ માટે જ્યુડિશિયલ કસ્ટડીમાં મોકલવામાં આવ્યો છે અને હવે તે આર્થર રોડ જેલ (Arthur Road Jail) માં બંધ છે. આર્યનની જામીન અરજી પર શુક્રવારે સુનાવણી કરવામાં આવી હતી જે ફગાવી દેવામાં આવી હતી. હવે આર્યનના વકીલે મુંબઈ સેશન્સ કોર્ટમાં તેની જામીન અરજી દાખલ કરી છે.\nઆર્યનની જામીન અરજી પર સોમવારે મુંબઈ સેશન્સ કોર્ટમાં સુનાવણી થશે. NCB ને જામીન સુનાવણી અંગે નોટિસ પણ મળી છે. શનિવારે મુંબઈ સિટી સિવિલ અને સેશન્સ કોર્ટ બંધ થવાના કારણે આર્યને શનિવાર અને રવિવાર જેલમાં વિતાવવા પડશે.\nજજે કહી હતી આ વાત\nમુંબઈ કોર્ટે આર્યનને જામીન આપવાનો ઇનકાર કર્યો હતો. આ અરજી પર સુનાવણી કરતા ન્યાયાધીશે કહ્યું હતું કે આ સુનાવણી અમારી સમક્ષ યોગ્ય નથી, તેથી હું તેને રદ કરું છું. આ બેલની સાચી પદ્ધતિ નથી. જામીન આપવાનો સાચો રસ્તો NDPS સ્પેશિયલ કોર્ટ છે. આ કોર્ટમાંથી જામીન ન્યાયી નથી.\nશાહરુખના ડ્રાઈવરની પૂછપરછ\nNCBએ શાહરૂખ ખાનના ડ્રાઈવરને બોલાવીને પૂછપરછ માટે બોલાવ્યો હતા. શાહરુખનો આ જ ડ્રાઈવર ક્રૂઝ પાર્ટીમાં જવા માટે આર્યનને છોડવા ગયો હતો.\nઆર્યન આર્થર રોડ જેલમાં છે\nકોર્ટે આર્યનને 14 દિવસની ન્યાયિક કસ્ટડીમાં મોકલી આપ્યો છે. જે બાદ તેને આર્થર રોડ જેલમાં ખસેડવામાં આવ્યો છે. અત્યારે આર્યન અને અરબાઝને મર્ચન્ટ ક્વોરેન્ટાઇન સેલમાં રાખવામાં આવ્યા છે. તેમને 3-5 દિવસ માટે ક્વોરેન્ટાઇન સેલમાં રાખવામાં આવ્યા છે. આ સમયગાળો પૂરો થયા બાદ તેને બાકીના કેદીઓ સાથે રાખવામાં આવશે. જ્યારે મુનમુન ધામેચાને ભાયખલા જેલમાં લઈ જવામાં આવ્યા છે.\nઆપને જણાવી દઈએ કે મુંબઈથી ગોવા જઈ રહેલી ક્રૂઝ પર દરોડા દરમિયાન આર્યન ખાનને NCB દ્વારા અટકાયતમાં લેવામાં આવ્યો હતો. આ ક્રૂઝ પર મોટી માત્રામાં પ્રતિબંધિત નશીલા પદાર્થો મળી આવ્યા હતા. કસ્ટડીમાં લેવામાં આવ્યા બાદ આર્યનની કેટલાક કલાકો સુધી પૂછપરછ કરવામાં આવી હતી ત્યારબાદ તેની ધરપકડ કરવામાં આવી હતી. આર્યન સાથે ઘણા લોકોની ધરપકડ કરવામાં આવી હતી.\nઆ પણ વાંચો: Uttarakhand Task Force: નકલી યુનિફોર્મ અને આઈડી કાર્ડ સાથે બનાવટી આર્મી લેફ્ટનન્ટની ધરપકડ, ટાસ્ક ફોર્સે લેપટોપમાંથી ઘણા મહત્વના દસ્તાવેજો જપ્ત કર્યા\nઆ પણ વાંચો: China Power Crisis : ચાલબાઝ ચીન ઘૂંટણીએ પડયું, ઈમ્પોર્ટર્સને સમયસર Solar Equipment પૂરા પાડવા અસમર્થ હોવાની આજીજી શરૂ કરી\nરાજકોટ16 mins ago


In Vadodara, names of heirs have been entered in 30 thousand PF accounts in last2months, appeal of the officer to come forward companies | વડોદરામાં છેલ્લા2મહિનામાં 30 હજાર PF ખાતાઓમાં વારસદારોના નામ દાખલ કરાયા, કંપનીઓ આગળ આવે તેવી અધિકારીની અપીલ - Divya Bhaskar\nIn Vadodara, Names Of Heirs Have Been Entered In 30 Thousand PF Accounts In Last2Months, Appeal Of The Officer To Come Forward Companies\nનોમિનેશન ઝુંબેશ:વડોદરામાં છેલ્લા2મહિનામાં 30 હજાર PF ખાતાઓમાં વારસદારોના નામ દાખલ કરાયા, કંપનીઓ આગળ આવે તેવી અધિકારીની અપીલ\nપીએફની ક્ષેત્રીય ઓફિસના કમિશનર મનોજકુમાર યાદવ\nકર્મચારી ભવિષ્ય નિધિ ફંડ દ્વારા પીએફ ખાતામાં નોમિનેશન દાખલ કરવા ઝુંબેશ શરૂ કરાઇ છે\nકર્મચારી ભવિષ્ય નિધિ ફંડ દ્વારા આઝાદી કા અમૃત મહોત્સવ અંતર્ગત એક વિશેષ અભિયાન હાથ ધરવામાં આવ્યું છે. જેમાં પ્રોવિડન્ટ ફંડ ખાતા ધારકો માટે તેમના ખાતામાં વારસદારોના નામ દાખલ કરવા ઝુંબેશ ઉપાડવામાં આવી છે. પીએફની ક્ષેત્રીય ઓફિસના કમિશનર મનોજકુમાર યાદવે જણાવ્યું હતું કે, વડોદરા પીએફ કચેરી હેઠળ કુલ પાંચ જિલ્લાઓ આવે છે. વડોદરા ઉપરાંત પંચમહાલ, દાહોદ, છોટાઉદેપુર, મહિસાગર જિલ્લાની ખાનગી કંપનીમાં કામ કરતા કર્મયોગીઓના પીએફ એકાઉન્ટ અહી નિભાવવામાં આવે છે.\nકર્મચારીઓને તેમના હક્કના નાણાં ચૂકવવામાં આવી રહ્યા છે હાલની સ્થિતિએ કુલ 30.20 લાખ પી.એફ.ધારકોના ખાતાઓ પૈકી 5.75 લાખ સક્રિય ખાતા છે. તાજેતરમાં આ તમામ ખાતાઓમાં તેમાં જમા ભંડોળ મુજબ વ્યાજ જમા કરી દેવામાં આવ્યું છે. કર્મચારીઓને તકલીફ ના પડે એવી સુગમ વ્યવસ્થા ઉભી કરવામાં આવી રહી છે. પીએફના દાવાઓની પતાવટ માટે થ્રી સ્ટેપ ઓનલાઈન વ્યવસ્થા ઊભી કરવામાં આવી રહી છે. કચેરી ખાતે પણ નિયત સંખ્યા કરતાં વધુ દાવાઓની પતાવટ કરીને કર્મચારીઓને તેમના હક્કના નાણાં ચૂકવવામાં આવી રહ્યા છે.\nપીએફ ખાતાધારકોએ નોમિનેશન કરવું ખૂબ જરૂરી છે પીએફ ખાતા ધારકોને તેમના આકસ્મિક મૃત્યુના કિસ્સામાં તેના વારસદારને રૂ.7લાખ વીમાની રકમ મળવાપાત્ર છે અને પેન્શન રૂપે પત્નીને રૂ. 2500 અને બે બાળકો સુધી બાળક દીઠ રૂ. 450 મળવાપાત્ર છે. આવા કારણસર પીએફ ખાતાધારકોએ નોમિનેશન કરવું ખૂબ જરૂરી છે. જેથી ઝુંબેશ હાથ ધરવામા આવી છે.\nકંપનીઓ આગળ આવે તેવી અધિકારીની અપીલ છેલ્લા બે માસમાં 30 હજાર કર્મચારીઓના ખાતામાં તેમના નોમીનેશનની વિગતો ભરવામાં આવી છે. આવી વિગતો આધાર નંબર સાથે ઓનલાઈન પણ ભરી શકાય છે. મનોજકુમાર યાદવે અપીલ કરતા કહ્યું હતું કે, નોકરીદાતા કંપનીઓ પણ આગળ આવી તેમના કર્મચારીઓના વારસદારોની વિગત આગામી 31 ડિસેમ્બર પહેલા દાખલ થઈ જાય એની તકેદારી લે અને કંપનીઓને કોઈ ટેકનિકલ માર્ગદર્શનની જરૂર હોય તો એ પુરું પાડવામાં આવશે.


માત્ર એક હાથે જીતી દુનિયા દેવેન્દ્ર ઝાઝરિયાએ મળ્યો ખેલ રત્ન | Devendra jhajharia recommended rajiv gandhi khel ratna award unsung hero - Gujarati Oneindia\n17 min ago Fuel Rates: પેટ્રોલ અને ડીઝલની કિંમતમાં આજે ફેરફાર છે કે નહિ, જાણો તમારા શહેરના રેટ\n46 min ago અમેરિકાઃ શિકાગોની ફ્રીડમ ડે પરેડમાં ગોળીબાર,6લોકોના મોત, 24 ઘાયલ\n| Updated: Saturday, August 5, 2017, 17:47 [IST]\nકહેવાય છે કે, ને માત્ર હાથની રેખાઓમાં નશીબ નથી રહેલુ. વ્યક્તિના કર્મો પર તેનુ નશીબ રહેલું છે. કારણ કે જે લોકોના હાથ નહી હોતા તેનો અર્થ એતો નથી થતો કે તેનું નશીબ નથી. આ વાતને બિલકુલ ચરિતાર્થ કરે છે. આપણા ખેલ રત્ન વિજેતા દેવેન્દ્ર ઝાઝરિયા. તેમણે પેરાઓલમ્પિકમાં ભારતને ગોલ્ડ મેડલ જીતાડીને હાથ વિના પણ પોતાના નશીબને ઉજાગર કર્યું છે.\nદેવેન્દ્ર ઝાઝરિયા હાલ થ્રોમાં ત્રીજા સ્થન પર છે. ભારત સરકાર તેમને ખેલ રત્ન માટે પસંદ કર્યા છે. તેઓને આ ઍવોર્ડ હૉકી ખેલાડી સરદાર સિંહની સાથે સયુંક્ત રીતે આપવામાં આવશે. દેવેન્દ્ર દેશ માટે મોટી મિસાલ ઊભી કરી છે. તેમના અવા કામથી લોકોમાં કાર્ય કરવામાં ઉત્સાહનો વધારો થાય છે.\nદેવેન્દ્ર ઝાઝરિયા કોણ છે\nઅત્રે ઉલ્લેખનીય છે કે દેવેન્દ્રનો જન્મ 10 જુન 1981ના રોજ રાજસ્થાનના ચેરુ જિલ્લાનામાં થયો હતો. આઠ વર્ષની ઉમરમાં તેની સાથે મોટી દુર ઘટના ઘટી. જેથી તેમની આખી જીંદગી બદલી ગઈ. તેમને 11000વોલ્ટનો કરંટ હાથ પર લાગ્યો હતો. ઘણા પર્યત્નો છાતા પણ તેના હાથને બતાવી શક્યા ન હતા. અંતે તેમના એક હાથને કાપવો પડ્યો હતો. માત્ર આઠ વર્ષની નાની ઉમરે તેમના એક હાથને કોપવો પડ્યો હતો. આ ધટના બાદ દેવેન્દ્ર અને તેના પરિવારના સભ્યો માટે સમસ્યા ઊભી થઈ ગઈ હતી.\nરિયો પૈરાલિપિન્ગમાં ગોલ્ડ\nએક હાથ ગુમાવ્યા બાદ પણ દેવે્નદ્રમાં જીવવાની, કશુંક કામ કરવાની હિંમત રહી હતી. આ સાથે પરિવારની હુંફ સતત દેવેન્દ્રને મળતી રહી. એટલે જ ઝઝરિયાએ એથેલીટમાં પોતાનુ ભવિષ્ય બનાવવાનો વિચાર કર્યો અને ત્યાર બાદ તેનું પરિણાન શું આવ્યુ તે આપણા બધાની સામે છે. દેવેન્દ્રએ ભારત માટે સાઉથ કોરિયામાં થયેલા 2002ના ફેસપિક ખેલ, અથેંસ 2004 પેરાઓલમ્પિક, 2013ના વલ્ડ એથલેટિલ્સ ચૈમ્પિયનશિપ અને રિયો પેરાઓલમ્પિકમાં ગોલ્ડ મેળવ્યો છે.\nરિયો પેરાઓલમ્પિક માં દેવેન્દ્રએ બીજા વખત મેડલ મળ્યો છે. આ અગાઉ તેને 2014માં એશિયન ગેમ્સમાં સિલ્વર જીત્યો હતો. તેમને 2014માં પદ્મશ્રીથી સન્માનિત કરવામાં આવ્યા હતા. પેરાઓલમ્પિકમાં પદ્મથી સન્માનિત થયેલા તેઓ પહેલા વ્યક્તિ છે.\nસાચા હીરોને મનથી સલામ\nભારતીય ખેલાડી દેવેન્દ્રએ પોતાનનો જ અગાઉનો રેકેડ તોડી વિજેતા થયા હતા. તેઓ પુરુષોની ભાલા ફેકમાં ગોલ્ડ મેડલ જીત્યા હતા. તેઓએ આ અગાઉ 2004માં અથેન્સ પેરાઓલમ્પિકમાં 62.15મીટરનો રેકોર્ડ બનાવીને સુવર્ણ પદક મેળ્યો હતો. દેવેન્દ્રએ સાબિત કરી બતાવ્યું કે હિંમત અને મહેનત થી કોઈ પણ અશ્કય વસ્તુ તમે મેળવી શકો છો.\nતાઇવાનના રાષ્ટ્રપતિ વેનના બીજો કાર્યકાળ શરૂ, ચીને કહ્યું- આઝાદી ક્યારેય સ્વિકારાશે નહી\n2022માં જી-20 સંમેલનની મેજબાની કરશે ભારત\nમહાત્મા ગાંધીને પણ હતો વિશ્વાસ કે, બોઝ જીવે છે\nunsung heroes independence khel ratna અનસંગ હિરો ખેલ રત્ન\nDevendra Jhajharia today became the first paralympian to be recommended for Indias highest sporting honour the Rajiv Gandhi Khel Ratna Award. He is the real hero of nation,


I am Gujarati & This is my Gujarat - A Gujarati Community website to serve the Society - સુરતઃ-રસ્તા-પરથી-મળી-કિશોરીની-લાશ,-પીએમ-રિપોર્ટમાં-ગર્ભવતી-હોવાનો-ખુલાસો\nનો મોર ..\nએક બસ માં કોલેજ ની બધી છોકરીઓ ચડી ગઈ અને બસ ફૂલ …\nકંડકટર : નો મોર …,\nએક ગુજરાતી બાપા: કા નવરીના …! ઢેલ બધી ચડાવી દીધી અને અમે આવ્યા તો નો મોર ..\nNagada Sang Dhol Song - Ram-leela ft. Deepika Padu\nસુરતઃ રસ્તા પરથી મળી કિશોરીની લાશ, પીએમ રિપોર્ટમાં ગર્ભવતી હોવાનો ખુલાસો\nસુરતઃ ભીમપોર વિસ્તારમાં આવેલા ફાટાના ચાર રસ્તા પર અવાવરૂ જગ્યાએથી કિશોરીની લાશ મળી આવી હતી. જેથી સ્થાનિકોએ પોલીસને જાણ કરી હતી.\nત્યારબાદ પોસ્ટમોર્ટમ અર્થે સિવિલ હોસ્પિટલ ખસેડવામાં આવી હતી. કિશોરીના પોસ્ટમોર્ટમમાં સાડા છ માસનો ગર્ભ નીકળ્યો છે. જ્યારે ગળું દબાવી મોતને ઘાટ ઉતારી હોવાની રિપોર્ટમાં આવતા પોલીસ હત્યાનો ગુનો નોંધી વધું તપાસ હાથ ધરી છે.\nમૃતદેહ નજીકથી મળ્યા ચપ્પલ અજાણી સગીર યુવતીની લાશ ભીમપોર ફાટાના ચાર રસ્તા પર સવારના સમયે મળી આવી હતી.\nજેથી સ્થાનિકોએ ડુમસ પોલીસને જાણ કરતાં પોલીસ કાફલો ઘટના સ્થળે પહોંચી ગયો હતો. અને તપાસ શરૂ કરી હતી. મૃતક સગીરે બ્લૂ ક્લરની લેગીસ અને ફુલની ડિઝાનની કુર્તી પહેરેલી છે. પગનું એક ચપ્પલ તેના શરીર નીચેથી અને બીજુ તેના પગ પાસેથી મળી આવ્યું હતું.\nસગીર યુવતીને ગળું દબાવીને મોતને ઘાટ ઉતારી પોલીસે યુવતીની લાશને પોસ્ટમોર્ટમ અર્થે સિવિલ હોસ્પિટલ ખસેડવામાં આવી હતી. જેમાં યુવતીને સાડા છ માસનો ગર્ભ મળી આવ્યો છે. જ્યારે તેનું ગળું દબાવીને મોતને ઘાટ ઉતારી હોવાનું રિપોર્ટમાં આવતા પોલીસે હત્યાનો ગુનો નોંધી વધુ તપાસ હાથ ધરી છે. અને સેમ્પલ એફએસએલમાં મોકલી દેવામાં આવ્યા છે.\nસુરત/Surat,ગુનો/Crime,View : 1514


ખુબજ સુંદર છે દિપક ચહર ની મોડેલ બહેન - જુઓ તસવીરો - GujjuClub\nખુબજ સુંદર છે દિપક ચહર ની મોડેલ બહેન – જુઓ તસવીરો\nથોડા દિવસો પહેલા બાંગ્લાદેશ સામેની ટી 20 સીરીઝ સમાપ્ત થયા બાદ દિપક ચહર ચારે બાજુ પ્રખ્યાત થઈ ગયો છે. ટી 20 ની ત્રીજી અને અંતિમ મેચમાં દીપક ચહરની ધમાકેદાર બોલિંગના કારણે ભારત આ શ્રેણીનો વિજેતા બન્યો હતો. ટી 20 ની અંતિમ મેચમાં દીપક ચહરે હેટ્રિક વિકેટ લઈને દરેકનું ધ્યાન પોતાની તરફ આકર્ષિત કર્યું હતું અને આ શ્રેણી બાદ દીપક આવી સિદ્ધિ કરનારો પહેલો પુરુષ ભારતીય બોલર બન્યો હતો.\nઆ મેચ બાદ ભારતીય ક્રિકેટમાં દીપક માટે ઘણા બધા રસ્તા ખુલ્યા હતા. આ પ્રસંગે દીપક ચહરની બહેન માલતી ચહરે સોશિયલ મીડિયા પર એક સંદેશ આપ્યો હતો, જેને તેના ચાહકો ખૂબ જ પસંદ કરી રહ્યા છે.\nદીપક ચહરની બહેન માલતી ચહરે મેચના છેલ્લા ભાગનો ટૂંકો વીડિયો બનાવ્યો અને તેને ઇન્સ્ટાગ્રામ હેન્ડલ પર પોસ્ટ કર્યો. આ વીડિયોમાં તમામ ખેલાડીઓ દિપક ચહરને અભિનંદન આપતા જોવા મળી રહ્યા છે. માલતીએ વીડિયો પોસ્ટ કર્યો અને કેપ્શનમાં લખ્યું, “તમારા પર ખૂબ ગર્વ છે હેટ્રિકથી ટી 20 આંતરરાષ્ટ્રીયમાં સૌથી સારો આંકડો શ્રેષ્ઠ વ્યક્તિ સુધી બધું ખાસ છે.\nમારી પાસે હજી ગૂસબમ્સ આવી રહ્યા છે. ખૂબ જ પ્રેમ ભાઈ ક્રિકેટ ચાહકોને આ પોસ્ટ પર મેસેજ ને ખૂબ જ પસંદ આવી રહ્યાં છે. આ પોસ્ટ પર ઘણી કમેન્ટ્સ આવી રહી છે અને સાથે દિપક ચહરને ઘણી દુઆઓ મળી રહી છે. માલતી ચહરની આ પોસ્ટ અને લવલી કેપ્શનને પ્રશસક આઇડલ માનવામાં આવે છે.\nદિપક ચહરની બહેન માલતી ચાહર સોશિયલ મીડિયા પર ખૂબ જ એક્ટિવ રહે છે. આ પહેલા પણ માલતી સોશ્યલ મીડિયા પર તેના ભાઈઓ સાથે ખુશી મનાવતા જોવા મળી રહ્યા છે. માલતી દ્વારા પોસ્ટ કરેલી કેટલીક તસવીરો તેના અંગત અને તેના ભાઈઓ સાથેના તેના સંબંધને કહેવા માટે પૂરતી છે.\nઆઈપીએલ મેચ દરમિયાન ચેન્નાઈ સુપર કિંગ્સ અને દીપક માટે ચીયરિંગ કરતી જોવા મળી છે. આ સિવાય બ્રાવો સાથે માલતી અને દીપકની ડાન્સ મૂવિ પણ સોશિયલ મીડિયા પર ખૂબ વાયરલ થઈ હતી.\nદીપક બાંગ્લાદેશના વિરુદ્ધ ત્રીજી મેચમાં કુલ6વિકેટ લેતા પ્રતિભાશાળી બોલર બની ગયા છે. દીપકે ત્રણ મેચની શ્રેણીમાં બીજી વખત આંતરરાષ્ટ્રીય ક્રિકેટમાં તહલકો કર્યો હતો. દીપકે બીજી હેટ્રિક સૈયદ મુસ્તાક અલી રાજસ્થાન તરફથી વિદર્ભના વિરુદ્ધ મંગળવારે લીધી હતી.\nદીપકે એક ઓવરમાં હેટ્રિક લઈને ટોટલ કુલ4વિકેટ પોતાને નામ કરી હતી. ટીમ ઈન્ડિયાએ ત્રીજી ટી 20 માટે બાંગ્લાદેશને હરાવી આ શ્રેણીની ટ્રોફી જીતી હતી. આ મેચ દરમિયાન દીપક ચહર આવું અતુલ્ય પરાક્રમ બતાવ્યું હતું જે હજી સુધી કોઈ ભારતીય બોલર કરી શક્યું નથી.\nદીપક ચહર ભારત માટે ટી 20 મેચમાં હેટ્રિક લગાવનાર પ્રથમ બોલર બન્યો છે. દિપક ટી 20 આંતરરાષ્ટ્રીયમાં અત્યાર સુધી સર્વશ્રેષ્ઠ પ્રદર્શન કરી ચુક્યો છે. દીપકની હેટ્રિક વીડિયો સોશ્યલ મીડિયા પર ખૂબ વાયરલ થઈ રહ્યો છે. દરેક 1 મિનિટના આ વિડિઓને લોકો ખૂબ શેર કરી રહ્યાં છે.


બજેટ 2021માં નાણામંત્રી કરી શકે છે વ્હિકલ સ્ક્રેપ પોલિસીની જાહેરાત, નવી કાર ખરીદીમાં તમને થશે આ મોટો લાભ - GSTV\nકોરોના સમયગાળા દરમિયાન, ઓટોમોબાઈલ ઉદ્યોગને જોરદાર ફટકો પડ્યો હતો. આ કિસ્સામાં, નાણાંમંત્રીએ ઓટો ઉદ્યોગને વેગ આપવા અને કાર ગ્રાહકોને રાહત આપવા માટે વાહન સ્ક્રેપેજ પોલિસીની આગામી બજેટમાં જાહેરાત કરી શકે છે. નાણાં મંત્રાલયના નજીકના સૂત્રોએ જણાવ્યું હતું કે આ અંગેની જાહેરાત 1 ફેબ્રુઆરી, 2021 ના રોજ કરવામાં આવે તેવી શક્યતા છે.\n15 વર્ષ જૂના વાહનોને ફેસઆઉટ કરવા માટે કડક સ્ક્રેપેજ નીતિ તૈયાર કરી\nસરકારે 15 વર્ષ જૂના વાહનોને ફેસઆઉટ કરવા માટે કડક સ્ક્રેપેજ નીતિ તૈયાર કરી છે. સરકારની દલીલ છે કે વાયુ પ્રદૂષણ ઘટાડવા માટે જૂના વાહનોને હતોત્સાહ કરવા જરૂરી છે. આ હેતુ માટે જ સરકારે આ ખૂબ મહત્વાકાંક્ષી નીતિ ઘડી છે. સ્ક્રેપેજ નીતિનો હેતુ 15 વર્ષ જૂના વાહનોને દૂર કરવાની છે. આ માટે વાહનોના રી રજીસ્ટ્રેશન-ફરીથી નોંધણી પર અનેકગણી વધારે ફી લેવાનો પ્રસ્તાવ છે.\nવાહનોના ફરીથી નોંધણી પર તગડી ફી લેવાનો પ્રસ્તાવ\nસૂત્રોના જણાવ્યા અનુસાર, સ્ક્રેપેજ નીતિમાં જૂની કારની ફરીથી નોંધણી ફી વધારીને રૂ. 15,000 સુધી કરાઈ શકે છે. એટલું જ નહીં, દર6મહિને કોમર્શિયલ વાહનો માટે ફીટનેસ સર્ટિફિકેટ રિન્યુ કરવાની તેમજ ફિટનેસ સર્ટિફિકેટ ફીમાં પણ મોટો વધારો કરવાનો પણ પ્રસ્તાવ છે. સ્ક્રેપેજ નીતિનો ઉદ્દેશ 15 વર્ષ જુના વાહનોની ખરીદી ઓછી થાય તેમ કરવાનો છે. આ માટે, વાહનોના ફરીથી નોંધણી પર તગડી ફી લેવાનો પ્રસ્તાવ છે.\nપ્રદુષણ ઘટવા સાથે ઓટોમોબાઈલ ક્ષેત્રને પણ ફાયદો થશે\nઉદાહરણ તરીકે, જો તમે ઓટો સ્ક્રેપેજ નીતિના અમલ પછી કોઈ કાર ખરીદો છો તેની કિંમત 10 લાખ રૂપિયા છે તો તેના પર 30 ટકાના હિસાબે તમને લગભગ3લાખ રૂપિયા જેટલું ડિસ્કાઉન્ટ મળશે. જે પછીથી આ કારની કિંમત7લાખ રૂપિયા થઈ જશે. આ નીતિથી માત્ર પર્યાવરણીય પ્રદૂષણ ઘટાડવામાં જ મદદ કરશે નહીં પરંતુ ઓટોમોબાઈલ ક્ષેત્રને પણ ફાયદો થશે. કારણ કે મંદી અને મહામારીને કારણે ઓટોમોબાઈલ કંપનીઓને ભારે હાલાકી વેઠવી પડી છે. ઓટોમોબાઈલ ક્ષેત્ર પણ ઓટો સ્ક્રેપેજ નીતિને સમર્થન આપી રહ્યું છે અને તે ટૂંક સમયમાં ભારતમાં લાગુ થઈ શકે છે.\nકેન્દ્ર સરકારની મંજૂરી મળતાં જ આ નીતિને દેશભરમાં લાગુ કરવામાં આવશે\nગતવર્ષે સપ્ટેમ્બર 2020 માં ઓટોમોટિવ કમ્પોનન્ટ મેન્યુફેક્ચરર્સ એસોસિએશન ઓફ ઈન્ડિયા (Acma) ના વાર્ષિક સત્રમાં બોલતા માર્ગ પરિવહન અને રાજમાર્ગ મંત્રી નીતિન ગડકરીએ કહ્યું હતું કે ઓટો સ્ક્રેપેજ નીતિને નવા ઓપ અપાઈ રહ્યા છે જે અંતિમ તબક્કામાં છે અને ટૂંક સમયમાં ભારતમાં તેની કડકાઈ સાથે અમલવારી થશે. ગડકરીએ કહ્યું હતું કે કેન્દ્ર સરકારની મંજૂરી મળતાં જ આ નીતિને દેશભરમાં લાગુ કરવામાં આવશે.


ગર્વ છે ગુજરાતી છુ: સંબંધો વગરનું સહજીવન – હિરલ શાહ\n[અભ્યાસે બી.ઈ (ઈલેક્ટ્રોનિક્સ) અને વ્યવસાયે હાલમાં લંડન ખાતે સોફટવેર ક્ષેત્રમાં ફરજ બજાવતા યુવા સર્જક હિરલબેન મૂળ અમદાવાદના રહેવાસી છે. તેમની આ કૃતિમાં તેમના સ્વાનુભવની સત્યઘટનાઓ છે જેમાં વર્તમાન સમાજનું એક જુદું ચિત્ર પ્રતિબિંબિત થાય છે.]\nવિશ્વનું એક અદ્યતન શહેર લંડન. લગ્ન કરીને અહીં આવ્યે મને બે વર્ષ થઈ ગયાં છે. ઑફિસમાં ત્યાંની સખીઓ સાથે સારી એવી મૈત્રી બંધાઈ ગઈ છે. એક દિવસ સવારે ઑફિસ પહોંચીને હું મારું કામ શરૂ કરી રહી હતી ત્યાં જ કેથરિન મારી ખુરશી પાસે આવી. અમે વાતોએ વળગ્યાં. વાત વાતમાં તેણે મને કહ્યું કે લગ્ન પહેલાં તેને કોઈ છોકરા સાથે પ્રેમ હતો. એક આખો દાયકો તેણે પોતાના પ્રેમી સાથે વિતાવ્યો પણ અંતે તે તેને છોડીને કોઈ અન્ય છોકરી સાથે પરણી ગયો. આજે આટલા વર્ષો પછી પણ હું તેને ભૂલી શકી નથી એમ કહીને કેથરિન મૌન થઈ ગઈ.\nથોડીક વાર રહીને તે મારી સામે જોઈને બોલી, ‘હિરલ, તમે લોકો કેટલાં નસીબદાર છો ! તમે યોગ્ય ઉંમરે લગ્ન કરો છો. તમને પતિ અને કુટુંબ સાથેની સલામત જિંદગી મળે છે અને તમે આખું જીવન સ્વસ્થ અને સંતુલિત રીતે જીવો છો. અમારું તો સંબંધો વગરનું સહજીવન હોય છે.’ પોતાની કેબિન તરફ જતાં તે મારો હાથ એના હાથમાં લઈને બોલી, ‘મારો બીજો જન્મ હું ભારતમાં ઈચ્છું છું….’ મેં ધ્યાનથી જોયું તો કેથરિનની આંખોમાં આંસુ હતા.\nકેથરિન સાથેના આ ક્ષણિક વાર્તાલાપે મારા ચિત્તને ઉથલપાથલ કરી નાખ્યું. હું એકદમ અવાક થઈ ગઈ. મારી આંખ સામે મારા ભૂતકાળના અનુભવો તરવરી ઊઠ્યાં અને વિચારોના પ્રદેશમાં વિહરતા હું સીધી બૅંગ્લૉર જઈ પહોંચી. હજુ મારી કારકિર્દીના શરુઆતનાં એ વર્ષો હતાં. મારી મહાત્વાકાંક્ષા લગ્ન પહેલાં કોઈ મલ્ટિનેશનલ કંપનીમાં સારી જોબ લેવાની અને ઊંચા પગારને આંબવાની હતી અને તેવામાં મને બૅંગલોરની એક કંપનીની ઑફર મળી. દેશના કોઈ પણ ખૂણે જવાની માનસિક તૈયારી હતી જ એટલે જીવનમાં પહેલીવાર હું મારું શહેર છોડીને બૅંગ્લોર જઈ પહોંચી. મારે માટે આ સાવ નવી દુનિયા હતી. આંખોમાં કેટલાય સપનાં આંજીને જીવનમાં આગળ વધવાનું હતું. નક્કી કરેલા ધ્યેયને પહોંચી વળવા દિવસ-રાત મહેનત કરવાની હતી. પરંતુ ત્યાં તો શરૂઆતના દિવસોમાં મારે ભારે આશ્ચર્યજનક અનુભવોમાંથી પસાર થવાનું થયું !\nવાત એમ બની હતી કે મેં મારી એક સખી સાથે બૅંગ્લોરમાં રૂમ ભાડે રાખીને રહેવાનું શરૂ કર્યું. હજી માંડ બે-ત્રણ મહિના થયા હશે ત્યાં મારી એ સખીની બીજા શહેરમાં બદલી થઈ. હું એકલી પડી. ઘરનું ભાડું પરવડે એ માટે હવે મારે કોઈક બીજી રૂમ-પાર્ટનર શોધવાની જરૂરિયાત ઊભી થઈ. મારા મનમાં એમ હતું કે મારી જેમ જ જોબ કરતી કોઈ ગુજરાતી યુવતી મને મળી જાય તો ઘણું સારું. અહીં નવી જગ્યાએ એકબીજાનો સાથ પણ રહે અને સાથે રહેવાનો આનંદ પણ મળે. મોટા શહેરોમાં ઘણા લોકો આ રીતે ભાડે રહીને નોકરી કરતા હોય છે. હું મારા જેવી કોઈ યુવતીની શોધમાં હતી ત્યાં એક જણે મને એક જાણીતી વેબસાઈટનું સરનામું આપ્યું અને કહ્યું કે આ વેબસાઈટ પરથી તને ભાડે મકાન શોધનાર કોઈક મળી રહેશે. મેં એ વેબસાઈટ પર મારા ફોન નંબર સહિત જાહેરાત મૂકી અને મારા આશ્ચર્ય વચ્ચે મને ‘લીવ-ઈન રિલેશન’ ઑફર કરતાં યુવકોના ફોન આવવાના શરૂ થયાં ! હું તો હતપ્રભ થઈ ગઈ. શું કરવું મને સમજાયું નહિ. પહેલાં તો એકદમ રડવા જેવી થઈ ગઈ અને પોતાને નિ:સહાય અનુભવવા લાગી. ઘરે પરિવારજનો ચિંતા કરે તેથી તેમને કંઈ જણાવ્યું નહીં. જીવનમાં પહેલીવાર એવું બન્યું કે હું એકલતા મહેસૂસ કરતી હતી. જો કે પરિવારજનો સૌ મને મદદરૂપ થાય તેમ હતાં પરંતુ તે છતાં હું તેમને શું કહું અને કેવી રીતે કહું તે મને કંઈ સમજાયું નહીં. છેવટે નક્કી કર્યું કે આ સમસ્યાનો મારે એકલે હાથે જ સામનો કરવો પડશે. મેં મક્કમ બનીને યુવકોના ફોન અવગણવાનું શરૂ કર્યું.\nફોન કરનાર યુવકો બહુ ચાલાક હતા. ખૂબ ઠાવકાઈથી પોતાનો પરિચય આપીને મને પૂછતાં કે તેઓ પોતાની બહેન માટે રહેવાની જગ્યા શોધી રહ્યા છે અને એમની બહેનને ફલાણી કંપનીમાંથી ઑફર મળી છે તો તેઓ આ ઘર જોવા આવી શકે ? ગમે તેમ કરીને તેઓને મારા સુધી પહોંચવું હતું. આ પ્રકારના સંવાદો મારી કલ્પના બહારના હતા. મારે તેમને જણાવવું પડતું કે હું તમારી બહેન સાથે જ વાત કરી લઈશ. એમાં વળી એક છોકરો તો બહુ હોંશિયાર હતો. એણે ફોન કરીને મને ગુજરાતીમાં વાત કરતાં કહ્યું કે, ‘કેમ ઓળખાણ પડે છે ? ઘરે બધા કેમ છે ?’ એ પોતાને મારો જૂનો મિત્ર માનતો હતો. પોતાનો પરિચય આપીને એણે પોતાની કંપનીની, પગારની, ઈન્ટરવ્યૂની વગેરે વાતો ચાલુ કરી પરંતુ મને હજી તેની કોઈ ઓળખાણ પડતી નહોતી એટલે હું તો ત્યાં જ અટકી હતી. મેં તેને ફરીવાર જરા કડક અવાજે પૂછ્યું ત્યારે તે બોલ્યો કે તે મારી સાથે રહેવામાં રસ ધરાવે છે. વાત સાંભળતાં જ મારો મિજાજ ગયો અને મેં તેને ધમકાવીને કહ્યું કે જો હવે ફોન કરવાની હિંમત કરશે તો એની કંપનીમાં હું જાણ કરી દઈશ. વધુ કંઈ પણ વાત કર્યા વગર મેં ફોન કાપી નાંખ્યો. એ પછી તો મારી જેમ બીજી અનેક યુવતીઓ આ સમસ્યાનો ભોગ બની હશે, તેથી સૌએ મળીને એ વેબસાઈટને ફરિયાદ કરી અને તે લોકોએ અમારી અંગત વિગતોને ખાનગી રાખવાની સુવિધા કરી આપી.\nજીવનના આ અનુભવે મને વિચાર કરતાં કરી દીધી. કારણ કે આ પ્રકારના સંબંધો માટે જે છોકરાઓના ફોન આવતા હતાં એ બધાં કોઈ રસ્તે રખડતા છોકરાઓ નહોતાં. બધા જ લોકો મોટે ભાગે સારા સંસ્કારી ઘરોમાંથી આવતા હતાં. મલ્ટીનેશનલ કંપનીઓમાં મોટા પગાર પર કામ કરતાં હતાં પરંતુ તેઓ કોઈ લગ્નની જવાબદારી સ્વીકારવા તૈયાર નહોતાં. મેં ફરીવાર એ વેબસાઈટ જોઈ ત્યારે મારા ધ્યાનમાં આવ્યું કે અધધધ… કહી શકાય એટલી ‘લીવ-ઈન રિલેશન’ની જાહેરાતો હતી. સૌને સંબંધો વગરનું સહજીવન જોઈતું હતું. એમાં તેઓને કંઈ પણ અજુગતું નહોતું લાગતું. કેટલાકે તો એવી જાહેરાતોમાં વળી એમ પણ લખ્યું હતું કે ‘યુવતીએ ભાડું આપવાનું રહેશે નહીં. બસ, એ જોબ કરતી હોવી જોઈએ અને દેખાવે સારી હોવી જોઈએ.’ અરેરે….! ક્યાં ભારતનું આપણું યુવાધન અને ભારતીય સંસ્કૃતિની વાતો અને ક્યાં આ વિકૃતિથી ખદબદતો સમાજ ! આપણે આવા ભણેલા ? ભણતરે આપણને આ મુક્ત સાહચર્ય શીખવ્યું ?\nમારો પ્રશ્ન તો હજી ઊભો જ હતો. એ પછી મને વિચાર આવ્યો કે હું કોઈ પેઈંગ-ગેસ્ટ બહેનને શોધી કાઢું અને એમને ત્યાં રહેવા જતી રહું. પરંતુ એ મારે માટે શક્ય નહોતું કારણ કે મને રસોડામાં પૂરી આઝાદી જોઈતી હતી અને ત્યાં તો શાકાહારી-માંસાહારી બધું ભેગું ચાલતું હતું ! વળી, મારે મારા માતાપિતાને દક્ષિણ ભારતની સફર પણ કરાવવી હતી. ક્યારેક તેઓ મારી સાથે આવીને રહે તેવી પણ મારી ઈચ્છા હતી. કોઈક કુટુંબીજનને પણ આવીને રહેવું હોય તો ભાડાનું ઘર જ સારું એથી મેં પેઈંગ-ગેસ્ટનો વિચાર માંડી વાળ્યો. છેવટે ખૂબ મહેનત પછી તપાસ કરતાં એક સરળ અને સાલસ છોકરી મને મળી. તે મારી ખૂબ સારી મિત્ર બની ગઈ અને અમે સાથે રહેવા લાગ્યાં. ધીમે ધીમે બૅંગ્લોરમાં રહીને હું ઘણું બધું શીખી ગઈ. કોની સાથે કેટલી વાત કરવી, કેવી રીતે વાત કરવી, માણસોની પરખ કેવી રીતે કરવી તેની ચાવીઓ મને સમજાવા લાગી. પરંતુ જેમ જેમ મારું મિત્રવર્તુળ વધતું ગયું તેમ તેમ અનેક સખીઓ પાસેથી ‘લીવ-ઈન રિલેશન’ના ગજબના કિસ્સાઓ સાંભળવા મળ્યા. તેમના વર્તમાન જીવનમાં જરાક ડોકિયું કર્યું તો એમના દુ:ખ, દર્દ, બિનસલામત જિંદગી અને તેમની ભૂતકાળની વાતો જાણવા મળી.\nમારી એક બહેનપણી ભણવામાં ખૂબ હોંશિયાર હતી પણ તે એવા કુટુંબમાંથી આવતી હતી કે જ્યાં છોકરીનો જન્મ ગુન્હો ગણાતો ! કુટુંબમાં તો છોકરો જ જન્મવો જોઈએ એવી માન્યતા હતી. એ છોકરી આ પ્રકારના માહોલમાં અપમાનનાં ઘૂંટડા પીને મોટી થયેલી તેથી સ્વાભાવિક રીતે જ તે પ્રેમ કે હૂંફ માટે તરસતી રહેતી. કૉલેજકાળ દરમિયાન તેને એક યુવક સાથે પ્રેમ થયો અને ત્યારબાદ આ પ્રેમ ઝંખતી છોકરી તે યુવક સાથે ‘લીવ-ઈન રિલેશન’માં રહેવા લાગી. થોડો વખત બધું ઠીક ચાલ્યું પણ પછી ઝઘડા થવા લાગ્યાં. છોકરો વારંવાર લગ્ન નહીં કરવાની ધમકી આપીને સંબંધ તોડી નાખતો. ઘણા વર્ષો પછી એ લોકોએ હવે લગ્ન કર્યાં પરંતુ સંબંધ વગરના સહજીવનમાં લાંબો સમય રહ્યા બાદ લગ્ન કરવા માટે આમ કાલાવાલા કરવા પડે, પ્રેમ અને હૂંફ મેળવવા માટે તડપતાં રહેવું પડે એવી જિંદગીનો શું અર્થ ? એવા સંબંધો કેટલા ટકાઉ ? આ પ્રકારની યુવતીઓને અનેક માનસિક પીડામાંથી પસાર થવું પડે છે. અમારા જ વિસ્તારમાં એક પેઈંગ-ગેસ્ટ તરીકે કામ કરતાં બહેનની બાજુના ઘરમાં એક યુગલ આ રીતે રહેતું હતું. એ યુવતી પણ ખૂબ દુ:ખી હતી. તે ગર્ભવતી હતી અને એ દરમિયાન મકાનમાલિકે મકાન ખાલી કરવાનું પણ કહ્યું હતું. અંતે ન છૂટકે તેઓએ લગ્ન કરવા પડેલાં પરંતુ આવા થીંગડા મારીને કરેલા લગ્નનું આયુષ્ય કેટલું ? લગ્ન બાદ પણ દંપતિમાં ખૂબ ઝઘડા થતાં. યુવતીએ આ બાબતે કોઈ વાત પોતાના પરિવારજનોને કહી નહોતી. તેની હાલત ખૂબ દયનિય હતી. આ જ સમય દરમિયાન મેં એક બીજો કિસ્સો પણ સાંભળેલો ક�4ી હતી ત્યારે એક શીખાઉ છોકરી મારી સાથે હતી. એક દિવસ તેણે તેના બોયફ્રેન્ડ વિશે વાત કરી અને મને પૂછ્યું કે તમારો બોયફ્રેન્ડ કોણ છે ? મેં જવાબમાં ના કહી ત્યારે તેણે મને કહ્યું કે ‘મેડમ, આજના જમાનામાં તો બોયફ્રેન્ડ ના હોવો એ શરમજનક બાબત છે ! બોયફ્રેન્ડ ના હોય તો લોકો એમ કહે કે તમારામાં કંઈક ખૂટે છે !’ બી.ઈ.ના છેલ્લા વર્ષમાં ભણતી એ છોકરીએ મને કહ્યું કે ‘બોયફ્રેન્ડ ના હોય તો હું મારા ગ્રુપમાં રહી જ ન શકું. એ લોકો મને બોલાવે જ નહીં !’ – હું ફરી એકવાર કહેવા માગું છું કે આ કોઈ સામાન્ય ઘરના છોકરા-છોકરીઓની વાત નથી. આ બધા જ કહેવાતા સંસ્કારી કુટુંબોમાંથી આવે છે !\nહું જાણું છું કે વ્યક્તિ પ્રેમ, હૂંફ કે કાળજી વગર રહી નથી શકતો. માણસ માણસનો ભૂખ્યો હોય છે. હું એ પણ સમજી શકું છું કે બદલાતા જમાના સાથે કૉલેજમાં અભ્યાસ કરતા પરિપક્વ યુવક-યુવતીઓ લગ્ન કરીને પોતાનું જીવન પોતાની રીતે જીવવા માંગે તો તે આવકારદાયક છે. પરંતુ જ્યારે લગ્ન સંસ્થાનો જ સદંતર છેદ ઉડાડીને જવાબદારી વગરના મુક્ત સહજીવનની વાત આવે છે ત્યારે તે ક્યારેય સ્વીકાર્ય નથી બની શકતી. એ પ્રકારના સહજીવનમાં ક્યારેક તો આકર્ષણ જ કામ કરતું હોય છે અને પછી જ્યારે ઢોળ ઊતરી જાય છે ત્યારે ઉજ્જડ વગડા સિવાય કશું જ હાથમાં હોતું નથી. પશ્ચિમના લોકોને આપણી લગ્ન સંસ્થા માટે ભારે માન છે અને કંઈક અંશે તેઓ તેને ધીમે ધીમે અપનાવવાની કોશિશ પણ કરી રહ્યાં છે અને આપણે આ કોનું અનુકરણ કરી રહ્યાં છે તે ખુદને પૂછવું રહ્યું. આ બધી બાબતો માટે કોર્ટને નહીં, માણસે પોતાના હાર્ટને પૂછીને આગળ વધવું જોઈએ. લગ્નસંસ્થા ભારતીય સંસ્કૃતિનો પાયો છે. મહાન આત્માઓને અવતરવાનો રાજમાર્ગ છે. સમાજને પુષ્ટ કરવા માટે ગૃહસ્થાશ્રમનો ધર્મ છે. લગ્નસંસ્થામાં એકબીજાને આજીવન સુખ-દુ:ખમાં સાથ આપવાનું વચન હોય છે જ્યારે ‘લીવ-ઈન’માં તો ‘સુખમાં સાંભરે સોની’ જેવી હાલત છે. ખરાબ સમયમાં કહેવાતા પ્રેમનું એક ક્ષણમાં બાષ્પીભવન થઈ જાય છે ! લગ્નજીવનમાં દંપતિ પરિવાર સાથે આનંદથી સમય વ્યતિત કરે છે જ્યારે ‘લીવ-ઈન’ ક્યારેક સમય પસાર કરવાનું સાધન બની રહે છે. સ્વાભાવિક રીતે જ લગ્નબાદ પત્નિનો પતિની સંપત્તિ પર કાનુની અધિકાર રહે છે જ્યારે ‘લીવ-ઈન’માં જો કોઈ કાયદો ઘડાય તો પણ એ ફક્ત કાગળનો વાઘ જ બની રહેવાનો. દાંપત્યજીવનમાં કોઈ મતભેદ ઊભા થાય તો દંપતિને પોતાના કુટુંબ અને સમાજનો સાથ મળે છે અને એક પ્રકારની માનસિક મદદ મળી રહે છે જ્યારે ‘લીવ-ઈન’ એટલે લટકતી તલવાર ! એમાં કોઈ કોઈની મદદે આવીને ઊભું રહેતું નથી. પોતાના અને પોતાના સંતાનોના સ્વસ્થ શારીરિક અને માનસિક વિકાસ માટે લગ્નસંસ્થાનો કોઈ વિકલ્પ નથી કારણ કે સંબંધો વગરનું સહજીવન પાયાવિહોણું હોઈને ક્યો વિકાસ આપી શકશે ?\nકેથરિનના શબ્દો મારા મનમાં વારંવાર ગૂંજે છે કે ‘મારો બીજો જન્મ હું ભારતમાં ઈચ્છું છું….’. આપણી પાસે જે હોય તેની આપણે ક્યારે કદર કરતાં શીખીશું ? મોટા શહેરોમાં રહીને મલ્ટિનેશનલ કંપનીઓમાં તગડી કમાણી કરતા આજના યુવાવર્ગને, તેમાંય ખાસ કરીને યુવતીઓને મારી એટલી જ વિનંતી છે કે તેઓ પોતાના જીવન મૂલ્યોને સાચવીને પોતના ક્ષેત્રમાં પ્રગતિ કરે કારણ કે આખરે શીલ નામની પણ કોઈ વસ્તુ આ જગતમાં છે. સહજીવન તો સબંધોના તાણાવાણાથી જ શોભે. આથી જ દાદા ધર્માધિકારીએ કહ્યું છે કે :


આઇ લવ યુ2| સેતુ ~ લતા જ. હિરાણી\nPosted by: readsetu | જુલાઇ 5, 2010\nઆઇ લવ યુ 2\n…………………..“મારે પાયલોટ બનવું છે પપ્પાજી” સી.એન.વિદ્યાલયમાં ચોથા ધોરણમાં ભણતા નિસર્ગે તમને કહેલું. તમે એને કોમ્યુનિટી સાયન્સ સેન્ટર લઇ ગયા, ત્યાં એને વિમાન વિશે બધું બતાવ્યું અને બહુ થોડા દિવસોમાં એક પછી એક સંપર્કો દ્વારા તપાસ કરી, એક એરફોર્સ પાયલોટની સાથે એનો મેળાપ કરાવી દીધો, “તારે પાયલોટ બનવું છે ને !! મળ આમને અને જે પૂછવું હોય એ પૂછ !!”\nનિસર્ગ અને પાર્થને લઇને દર રવિવારે કોમ્યુનિટી સાયન્સ સેન્ટર જવાના તમારા ક્રમના અનુસંધાનમાં એકવાર રસ્તામાં એક બંગલાની ઉપર સોલર સિસ્ટમ ગોઠવેલી જોઇને નિસર્ગે પૂછેલું, “આ શું છે પપ્પાજી ?”\n“એ સોલર સિસ્ટમ છે પણ ચાલ આપણે એ જોઇને જ સમજીએ.” કહીને તમે એ ઘરનો દરવાજો ખખડાવ્યો હતો. બાળકની જિજ્ઞાસાને સંતોષવાનો આવો પ્રયાસ મકાનમાલિકને પણ ગમ્યો હતો અને એનો નાનકડો સવાલ મોટા સંતોષ સાથે વિરમ્યો હતો.\n………….કાલે જ પાર્થ સાથે મારે બાળઉછેરની વાત થતી હતી.. એ કહે, “અમારો વિશ્વાસ જળવાઇ રહ્યો અને વિકસ્યો એની પાછળનું મુખ્ય કારણ હતું, આપણા ઘરમાં સવાલો પૂછવાની આઝાદી. પોતાની મરજી બતાવવાની છૂટ હતી. પપ્પાજી કદી અકળાયા નથી. ક્યારેક, ખોટું જ કહી શકાય એવું અમારૂં વર્તન પણ એમણે શાંતિથી સ્વીકારી લીધું છે અને પછી ‘આ ખોટું છે’ એમ અમે જાતે સમજીએ એવું વર્તન કર્યું છે.”\nમનના બંધિયાર બારણાં ખોલી આપી એને ખુલ્લામાં વિહરતા મુકી દેવાનું, એની પોતાની સમજણ વિકસવા દેવાનું, એ તમારા સ્વભાવનું જબ્બર પાસું હતું. પ્રોફેસર તરીકેના વ્યવસાયમાં તમારી ત્રણ કોલેજ, મોરબીની એલ.ઇ.એન્જિનિયરીંગ કોલેજ, રાજકોટની વ્યવસાયી વિદ્યા પ્રતિષ્ઠાન એટલે કે ‘વીવીપી’ એંજિનિયરીંગ કોલેજ અને વિદ્યાનગરની એ.ડી.પટેલ ઇન્સ્ટિટ્યુટ ઓફ ટેકનોલોજી, આ ત્રણે કૉલેજના તમારા સમયના વિદ્યાર્થીઓને અનેક તબક્કે એમના પ્રો. જગદીશ હિરાણીએ આપેલું આ ભાથું કામ લાગતું હશે. બહુ પાયાની વાતો તમે એમના જીવનમાં રેડી છે. વિદ્યાર્થીઓ સાથેની તમારી નિસ્બત મેં જોઇ છે અને અનુભવી છે. એટલે, વિદ્યાર્થીઓ જ નહિ, એક મેનેજમેન્ટ કન્સલ્ટન્ટ તરીકેના રોલમાં, તમારા ક્લાયન્ટનેય તમારા ચરણસ્પર્શ કરવાનો ભાવ થયો હોય, એવાં અનેક દૃશ્યો મારી આંખ સામે આજેય તરવર્યા કરે છે, મારા આકાશમાં ઉઘડતી તમારી ઊંડી સમજણ અને એની હળુ હળુ સુગંધ ફોર્યા કરે છે, જેને મારે માત્ર અનુભવવાની જ છે, એના સુધી પહોંચવાના મારા બધા જ પ્રયત્નો હવાતિયાં સાબિત થઇ જાય એ હદે..\nજીવનની ઉછળતી ચેતનાને અને પાંગરતી સર્જનાત્મકતાને તમે હંમેશા પ્રથમ સ્થાન આપ્યું, નિયમો, કાયદા-કાનૂન..અને શિસ્ત આ બધું પછી…. સ્ટાફ તો ઠીક પણ પ્રિન્સીપાલનેય તમારી વાત સાથે સહમત થતાં આખરે સંતોષ થતો. તમારી આ સૂઝને પોતપોતાના અનેક અનુભવોની મહોર મારનાર કેટલાય લોકો મળશે. પણ સૌને સવાલો કરતાં શીખવી તમે પોતે આમ અચાનક મૌન થઇ જાઓ એ મારે કેમ સ્વીકારવું ?……….\n“મને આ નથી સમજાતું પપ્પા” પાર્થ કહેતો.\n”શું નથી સમજાતું ? લાવ તારી ચોપડી અને મારી સામે બેસી મોટેથી મને સંભળાય એમ આખુંય વાંચ.”\nપાર્થ કહે છે, “પપ્પાજીની સામે બેસી મોટેથી વાંચુ એટલે એ સમજાઇ જાય કેમ કે ઘણીવાર મેં એ ધ્યાનથી વાંચ્યુ જ ન હોય. કેટલીક વાર એવું બને કે એમ વાંચ્યા પછીય ન સમજાય તો પપ્પાજી કહેશે, ‘બીજી ચોપડી લાવ’ પછી એમાંથી કે પોતે લાયબ્રેરીમાંથી એકાદ ચોપડી લાવીને કહેશે, ‘લે, હવે આ મોટેથી વાંચ’. બસ આ પ્રોસેસમાં બધું સમજાઇ જાય. હું મોટો થયો પછી પપ્પાજી કહેતા હતા કે તું વાંચતો ત્યારે હું મોટેભાગે સાંભળતો પણ નહોતો કેમ કે મને ખબર હતી કે એકવાર જાતે ધ્યાનથી વાંચીશ એટલે તને આવડવાનું જ છે !!\n………………મને ખબર છે, તમે કહેશો, “ખોલ, આપણાં સ્મરણોની પોથી ખોલ ને મોટેથી હું સાંભળું એમ વાંચ.” …….\n“તમે સાંભળો છો ને ?”\n…………..ગયા વરસે આપણે મુંબઇ ગયા હતાં અને સાંજે ગોદરેજ કંપનીના ગેસ્ટ હાઉસની બાલ્કનીમાં શાંતિથી બેઠાં બેઠાં આપણે ઘેઘૂર વૃક્ષો પર પોતાના માળામાં પાછાં ફરી રહેલાં અસંખ્ય પક્ષીઓનો ચહચહાટ ચુપચાપ માણતા હતા અને અચાનક મૌન તોડી તમે કહ્યું’તું,\n“જીવનની સાંજ પણ આવી રળિયામણી હોય તો કેવું સરસ !!”\nઢળતી, પણ હજી પૂરેપૂરી પ્રવૃત્ત બપોરે ‘સાંજ’ની વાત ભલે સાવ અપ્રસ્તુત નહોતી તોયે જીવનના અંતનો નિર્દેશ કરતી હતી એટલે મનને ધ્રુજાવી ગઇ હતી !!\nએ જ ટ્રીપમાં આપણે મુંબઇથી પાછા વિદ્યાનગર આવતા હતા અને વહેલી સવારે સાડા ચારે આપણો સામાન એકઠો કરી, ઉતરવાની તૈયારી કરતા હતા, કેમ કે આણંદ સ્ટેશન સવારમાં પાંચ વાગે આવવાનું હતું. ઊંઘમાંથી ઊઠ્યા પછી તરત અને કોઇ સંદર્ભ વિનાય તમે કહેલું ”આટલી નાની સફરમાંયે ઉતરવાનો સમય આવે એટલે આપણે કેવા બધું સમેટવાની તૈયારી કરવા લાગીએ છીએ અને જિંદગીની ટ્રેનમાંથી ઉતરવાની કોઇ તૈયારી નહિ કરવાની ?”\nહું આખેઆખી પ્રશ્નાર્થ બની ગઇ હતી….\nએમ તો અનેક પ્રોજેક્ટ-પ્લાનીંગથી ભરચક વીંટળાયેલા અને કેટલાયે નવા આઇડિયાને અમલમાં મૂકવા માટે એકશન પ્લાન કરતાં કરતાંયે બેએક વારના તમારા ઉચ્ચારણો.. ‘હવે મારે કેટલું જીવવાનું છે ?’ અને મને ધ્રાસ્કો સરખો પડે ત્યાર પહેલાં તો નવા કામની ચર્ચામાં તમે ડૂબી જતા. પછીથી આવા શબ્દો કાંટા બનીને અંદર વાગ્યા કરતા પણ વળી ‘એ તો ખાલી અમસ્તું જ’ મારું મન એમ જવાબ આપી દેતું…\nસ્મરણોની પોથી ફરી ફરીને વાંચ્યા પછીયે તમારી આ ઠોઠ વિદ્યાર્થિની–પત્નીને કંઇ નથી સમજાતું. એ આ એકના એક સવાલનો પહાડ નથી ઓળંગી શકતી,\n“કોઇ અગમચેતી નહિ, કોઇ અણસાર નહિ, છેલ્લે સુધી કોઇ બિમારી નહિ, કોઇ સારવાર નહિ, બસ થોડો દુખાવો અને તમે સુઇ ગયા…. એમ જ સુઇ ગયા……ન કોઇ વાત-ચીત, ન કોઇ ભલામણ, ન કોઇ સુચના, ન જરા સરખું વ્હાલ…… અરે, છત્રીસ વર્ષના સહજીવન પછી એક નાનકડું ‘ચાલ આવજે અંજુ’ પણ નહિ !!”\nથોડીક, માત્ર આપણી જ ક્ષણો…\nફૂલો બધાં જ મને ગમે પણ મોટાં લીલાં પાંદડાઓ વચ્ચે આછાં પીળાશ પડતાં ચંપાના ફૂલોનાં ગુચ્છાદાર ઝૂમખાં મને કેવાં પ્રિય !! આપણા પૌત્ર આર્યનના જન્મને વધાવી સ્કોટલેન્ડથી હું પાછી આવી અને ઘરમાં પગ મૂકતાં જ આંખ સુગંધી થઇ ગઇ હતી…. બાલ્કનીના કૂંડામાં હળું હળું હસતો, પીળચટ્ટા પ્રકાશને ઝીલતો, ટટ્ટાર ઊભેલો ચંપો ફૂલો સાથે ફોર્યો’તો !!\nતમારા અનેક પ્રવાસો દરમિયાન હોટલની રૂમમાં બેગમાંથી શર્ટ-પેન્ટ કે રૂમાલ–મોજાં કાઢતાં અંદરથી જુદી જુદી રીતે ‘આઇ લવ યુ’ કહેતાં હસીને સરી પડતી નાની નાની ચિઠ્ઠીઓ તમને હજીય નજરે તરવરતી હશે……..અને એય યાદ છે ને, મારો વાંક આવે એટલે હું ગીત ગાવા માંડતી જેથી તમને ગુસ્સો કરવાનો મોકો ન મળે !!\nનેશનલ બુક ટ્ર્સ્ટના વર્કશોપમાં મને છેલ્લી ઘડીએ, એ જ દિવસે સવારે સૂચના મળી. મારે એકલાં જ નીકળવું પડે, બસમાં સમયસર પહોંચાય નહિ અને તમે કેટલી સહજતાથી કહી દીધું, “એમાં શું ? ગાડી લઇને પહોંચી જા !!” વાત વલ્લભવિદ્યાનગરથી અમદાવાદ પહોંચવાની હતી. મારા રસના ક્ષેત્રે હું ચુકું નહિ, એ તમારી હોંશ અને મારા ડ્રાઇવિંગ પરનો ભરોસો. એમ તો કન્સલ્ટન્ટ તરીકેની તમારી કારકિર્દીમાં શરૂઆતનો કેટલો સમય હું વઢકણા બોસના મારા હંમેશના રોલ ઉપરાંત કલાર્ક, કેશિયર, એકાઉન્ટટ, પિયુન અને ડ્રાઇવર થઇને તમારી પડખે રહી’તી એ તમે થોડા ભૂલો !!\nઅને આવું તો કેટલુંયે….તોયે……….\nછેલ્લા થોડાક વરસોમાં કયો અભાવ આપણને પીડતો હતો !! જીવનમાં યાંત્રિકતા પેસી ગઇ હતી !! એમાંથી છૂટવાનો પ્રયત્ન એ જ આપણા બંનેનું કામગરાપણું ? આપણી વચ્ચેનો સેતુ નિશબ્દ કેમ બનતો જતો હતો ? વાણી શાંત પડતી ગઇ અને મૌન મુખર થતું ગયું !! કદીક પૂરી તો કદીક અધૂરી સમજણનો ફાંસલો !! વિદ્યાનગર ADIT કેમ્પસનાં ફૂલોની તમે બનાવેલી વિડિયોમાં ફૂલોના સ્પર્શ ગુમાવ્યાનું ગાન કેમ અનુભવું છું !! સુખના છલોછલ સરોવર પર ઇચ્છાઓનાં વૃક્ષો પરથી ખર્યા કરતાં નાની નાની ફરિયાદોના સેંકડો સુકાં પાંદડા એની તરલતાને અંધારે ઢબૂરી જ રાખે !! એની ઠંડકથી, એની ભીનાશથી અસ્તિત્વને અળગું જ રાખે !!\nસવારમાં ઉઠતાંવેંત ‘ગુડ મોર્નિંગ ડિયર’ કહેતાં ભેટી પડવાનો ઉમંગ ક્યારે ઓજપાઇ ગયો, મને ખબર નથી રહી !! સાંજ પડે ઘરે આવતાં, રસોડામાં ડાઇનીંગ ટેબલ પર બેસીને આખા દિવસની વાતો કરવાનો ક્રમ ડિલિટ થઇને એની જગ્યાએ સોફા પરની એકલી બેઠકમાં ટીવી ને લેપટોપના સ્ક્રીનનો સહવાસ ક્યારે પેસ્ટ થઇ ગયો, મને જાણ ન રહી…. સુવાના સમયે તમારા પડખામાં મારી જગ્યાએ ઓશિકું ક્યારે મુકાઇ ગયું એની મને સુધ સરખી નથી રહી અને પછી એ બધું ટેવ થઇ માલિક બની બેઠું…… !!\nમ્યુઝિક સિસ્ટીમમાં લાઉડ વોલ્યુમ રાખી એની સાથે હું ગાયા રાખતી હોઉં ને તમે સાંભળ્યા રાખતા હો, એ દિવસો ક્યારે, કેમ ગાયબ થઇ ગયા ?? યાદ છે, એક વાર મેં તમને પૂછ્યું હતું, “મને ગાવાનો કેટલો શોખ છે, અને તમે કદી કહેતા નથી કે તું ગા !!”\nતમારો જવાબ હતો, “તું ગાતી બંધ થા એટલે કહું ને !!”\nખરા સુખને નગણ્ય બનાવી દઇ, નાની નાની નજીવી વાતો જીવને કેમ જકડ્યા કરતી હતી !! કેમ એટલું નહોતું કહી શકાતું, જે જીવનનું પરમ અને એકમાત્ર સત્ય હતું કે ‘હું તમને અનહદ પ્રેમ કરું છું. તમારા પ્રેમના મૂળિયાં મારા અસ્તિત્વના ઊંડાણમાં કેવી જડ નાખીને બેઠા છે….’\nઉપરનો વાદ અને અંદરનો સંવાદ ઓછોવત્તો બંને છેડે હતો. અલબત્ત તમારે પક્ષે સમતા ઘણી હતી. એમ તો રાગદ્વેષથી તમે ઘણા દૂર હતા. રાગ ખરો પણ દ્વેષ તો મેં તમારામાં કદી નથી ભાળ્યો હા, મૌન બેઉ તરફી હતું. અનેક ફરિયાદોની વચ્ચેય ટહુકા મનમાં જરૂર ઉગ્યા કરતા હતા.. કાશ, હું કહી શકી હોત !! તમેય કંઇક કહી શક્યા હોત !! એવો કોઇ મોટો વિસંવાદ આપણી વચ્ચે નહોતો જ, તોયે શબ્દોથી વ્યક્ત થવા આડે કે એને કોરાણે મૂકી, વ્હાલથી ભેટી પડવાને આડે કયો પહાડ આવીને ઊભો રહેતો હતો ?? આ વલોપાત તમારોય હોત જો આવી વરવી એકલતા તમારે જીરવવી પડી હોત !!\nકોઇ કહેશે, “આવા શબ્દોની જરૂર નથી હોતી.”\n“ના, હોય છે. શબ્દોનીયે જરૂર હોય છે. મનને કેવી અગાધ શાંતિ આપે છે આવા શબ્દો !! અથવા તો વ્હાલથી ભરેલો સ્પર્શ !! કેમ કે વાંધા-વિરોધની વાત, બહાર નીકળવાની એકેય તક નથી ચુકતી હોતી, (એય મારા તરફથી જ કેમ કે તમારી અનુકુલન શક્તિ અજબ હતી) તો પછી આ સાચા મરહમ કેમ ચુકાય ?”\nતમે હતાં શાલીન, સમજણભર્યા ને સંવાદી. હું રહી અધૂરી, આકરી ને ઉતાવળી. આ સાથેય આપણે બંન્ને નર્યા માનવી હતાં. મારામાં જરા જેટલી સારપ તો ખરી ને તમારીય થોડીક મર્યાદાઓ… પણ પ્રેમ પામવાની અને પ્રેમ વહાવવાની ઝંખના આપણા બેયની એકસરખી તીવ્ર !! એટલે હવે મને અહીં ને તમને ત્યાં, એકલાં રહ્યાં રહ્યાં, પાર વગરનો સંતાપ પીડે છે ને ? એમ થાય છે ને કે બીજું કંઇ ચુક્યા હોત તો ચાલત પણ છેલ્લે છેલ્લે રહી ગયું, અરસપરસ બસ વ્હાલ કરવાનું જ રહી ગયું……….\nલગ્નસંસ્કારમાં ગોર મહારાજ ચાર કોળિયામાં કંસારનું પ્રાશન કરાવે છે. 1. ‘તારા માંસ સાથે મારું માંસ જોડાઓ.’ 2.‘તારા રુધિર સાથે મારું રુધિર જોડાઓ.’ 3.‘તારી ત્વચા સાથે મારી ત્વચા જોડાઓ.’ 4. ‘તારા આત્મા સાથે મારો આત્મા જોડાઓ.’…. ‘આત્મના આત્મનમ તે સંદધામિ’ આપણો શરીરયોગ સધાયો. મનોયોગ સધાયો. આત્મયોગ સધાવાની પ્રક્રિયા ચાલતી હતી અને તમે અચાનક…… એ હવે એ આ રીતે પૂર્ણ કરવાનો ?\nપ્રેમ એટલે અનુભુતિ. વાણી નહિ, શબ્દો નહિ. જીવનભર આપણે આવી અઢળક ક્ષણો માણી. કદીક શબ્દોમાં તો કદીક મૌનમાં. ભાવમાં ને અભાવમાં. પ્રત્યેક પળે સ્નેહનું ઝરણું અતલ ઊંડાણમાં વહ્યા જ કર્યું, એના સ્પંદનો, એની ભીનાશ પણ અનુભવાતી રહી પણ એ અહેસાસને અનેકાનેક રીતે વ્યક્ત કરી શકવાની કેટલીય પળો કેટલીયે વાર ચુકી જવાઇ. હવે તમે મને નરી અનુભુતિના જગતમાં મૂકી દીધી છે ત્યારે કહું છું,…. “હું તમને પ્રેમ કરું છું. કોઇ જ ફરિયાદ વગર, કોઇ જ અપેક્ષા વગર, ભરપૂર પ્રેમ કરું છું…… “ આ તમારા સુધી પહોંચે છે ને !!\nઆપણો ધર્મ કહે છે, સંસારની મોહ માયા છોડો !! રાગ દ્વેષ છોડો. મમતાના બંધન પણ છોડો. એ વાત મને નથી સમજાઇ. કેટલો સુંદર આ સંસાર છે !! મને વારંવાર આ જગતમાં જ જન્મ જોઇએ અને કદી મુક્તિ નહિ !! ભગવદગીતાની વાતને પ્રમાણ માનીને ચાલીએ કે આત્મા અવિનાશી છે અને આપણે હજી જન્મ-મરણના ચક્રમાં ફસાયેલા માનવી !! દેહ છૂટ્યા પછી જીવની મર્યાદાઓ દૂર થઇ જાય. એ સઘળું જાણી શકે, ભુત-ભવિષ્ય પણ એ જાણી શકે. તો એ જીવને ફરી જન્મ ન મળે ત્યાં સુધી એને પોતાના પૂર્ણ થયેલ જન્મની સ્મૃતિઓ, કદાચ આગલા જન્મોનીયે, કેટલો સંતાપ આપે ? કેમ કે જીવન આખુંયે રાગ-અનુરાગ, તૃષ્ણાઓથી ભરેલું હોય છે. મૃત્યુ તો સાવ અચાનક જ આવે છે, ત્રાટકે છે અને પલકવારમાં ઊંચકીને લઇ જાય છે.\nઅંતકાળ સુધી માનવીને ઇચ્છાઓ પૂરેપૂરી વળગેલી હોય એટલે મૃત્યુ પછી આત્મામાં જીવભાવ રહે. સુખ-દુખ, મોહ-માયા, પ્રેમ-દ્વેષ, બધા જ ભાવો, જે સ્વભાવ સાથે જડાયેલા હોય એને એ સાથે લઇને જાય. અધૂરી ઇચ્છાઓ, અધૂરી ઝંખનાઓ, અધૂરું વ્હાલ…. પોતાંના સ્વજનો-સ્નેહીઓનું સાચું સ્વરૂપ !! આત્માને પાર્થિવ શરીરની સીમાઓ નથી નડતી. એ બધા જ ભાવો અનુભવે પણ સ્થૂળ દેહ વગર એ કંઇ કરી ન શકે,.. એ કેવી ગુંગળાવનારી, પીડાદાયક સ્થિતિ બને !! શું આ જ ગતિ કે અગતિ હશે ? શું આ જ સ્વર્ગ કે નરક હશે ? શું આટલા માટે જ જીવનને ધીમે ધીમે વિતરાગ, સમભાવ, અનાસક્તિની અવસ્થાએ પહોંચાડવાનું ગીતામાં કહ્યું હશે ??\nમને એ એક વાતની રાહત છે કે ઇચ્છાઓ હોવા છતાં વિરક્તિની એક ચોક્કસ અવસ્થા તમારામાં હંમેશા જળવાયેલી હતી. મારા જેવા તદ્દન સામાન્ય માનવ કરતાં ખાસ્સી ઊંચી કક્ષાનો તમારો જીવ હતો. અને એટલે જ તમારા જીવને એટલી પીડા નહિ હોય. તમે એ જગતમાંયે સઘળું સ્વીકારી લીધું હશે. આવું શાંત અને નિરાંતવું મૃત્યુ કોને મળે ?\nતમને યાદ છે મારા શબ્દો, “જો હું પુરુષ હોત તો આવા સિમેંટ કોંક્રીટના જંગલમાં કદી ન વસત !! હિમાલયના ખોળે જઇ, દાલ-રોટીની જોગવાઇ કરી, ઝરણાં સાથે ખળખળ જીવતી હોત !!” હવે ઇંટોની આ દિવાલ ફાડી તમારા સ્મરણોના લીલાંછમ્મ વન ઉગ્યાં છે, એને સાથે લઇ હવે પહાડોમાં હૈયું ખોલતી રહીશ..નદી-સાગર સાથે ડૂબતી રહીશ અને જેમ પેલા પક્ષીઓનું ચહેકવાનું તમને ખૂબ ગમ્યું હતું એવા જંગલોમાં જાતને ખોતી રહીશ….મારા શબ્દો તો હંમેશ મારી સંગાથે જ છે, એ મને છોડીને ક્યાંય નહિ જાય..\nદાદાજી કહે છે “ઇશ્વર એમની સાથે છે. મોત તો બધાંને એક દિવસ આવવાનું જ છે પરંતુ લોકો વર્ષોના વર્ષો બિમાર રહે, લાચારી ભોગવે, અનેકવાર એમના સ્વજનોયે એમની મુક્તિ માટે પ્રાર્થતા હોય. જ્યારે જગદીશભાઇએ એમની તમામ સાંસારિક જવાબદારીઓ પૂરી કરી અને કોઇ બિમારી કે પીડા વગર એમનો દેહ છૂટ્યો. ભાગ્યશાળીને જ આવું મોત મળે !!” દાદાજીની વાત સાચી છે. પણ હું અધૂરી, કાચી અને ઉતાવળી. સમજણની પ્રાથમિક કક્ષાએય હજી નથી પહોંચી અને એટલે માયાથી ભરપૂર અને સ્વાર્થી પણ ખરી. આ પત્ર પૂરો કરું છું ત્યારે, આજે પંદરમી મે 2010, આપણા લગ્નની સાડત્રીસમી વર્ષગાંઠ, અને અત્યારે સમય પણ એ જ છે જ્યારે આપણે બેય છલકાતા હૈયે મંડપમાં જવાની તૈયારી કરતા હતા !! કંઇક માગી લઉં તમારી પાસે !!\n………………..એક સાંજે આપણે પરદેશ જવાની વાત કરતા હતા. બંને દીકરાઓનાં ઘર, નિસર્ગનું સ્કોટલેન્ડમાં અને પાર્થનું અમેરિકામાં. મને યાદ છે, તમે કહ્યું હતું, ”નિસર્ગ-પાર્થ મોટાં થઇ જાય એ પહેલાં એમના ઘરે જઇને રહેવું છે…”\n…………………. ”જયુ, પાર્થ હજી નાનો છે, અને હવે એ ઇન્ડિયામાં પાછો આવી ગયો છે. હું રાહ જોઉં છું, તમે એના ઘરે રહેવા આવશો ને !!……….\n‘અહા જિંદગી’ (દિવ્ય ભાસ્કર પ્રકાશન) ઓગસ્ટ 2010 અંકમાં પ્રકાશિત\n«5જુલાઇ\n6 જુલાઇ »\nલતા બહેનશ્રી ,\nમાણસ ઉમર વધતા સાથે ઢીલો પડતો હશે મન થી પણ.અશ્રુ શું કહેવાય તે અમે જાણતા નહોતા.પણ હવે જાણી ચુક્યા છીએ અને માણી ચુક્યા છીએ.એક પરમ મિત્રે ફરમાઈશ કરી કે દીકરીઓ વિષે લખો.મારે તો દીકરી છે નહિ,ત્રણ દીકરાઓ જ છે.પણ મારી ભત્રીજીઓ સાથે ના સંસ્મરણો લખ્યા ત્યારે પહેલી વાર રડતા રડતા લખેલો લેખ ‘પથ્થર માંથી પાણી ટપકાવતી આ દીકરીઓ’.લગભગ દરેક વાચક રડેલા.આપની આજ્ઞા માંની ને બધા વાચી નાખ્યા.પણ હૃદય વલોવાઈ ગયું.અશ્રુઓ અટકી અટકી ને આવે જતા હતા.શક્તિ મુજબ મેસેજ પણ સમજ્યો છું.પિતાશ્રી વકીલ હતા.એમણે એક સોનેરી સૂત્ર આપેલું કે દીકરાઓ ને ૧૫ વર્ષ ના થાય એટલે મિત્ર ગણવા.એમણે પાળેલું,એના થકી આજે પિતાશ્રી ના વારસદારો માં મારા ફેમીલી માં બે વૈજ્ઞાનિકો,ત્રણ પી.એચ.ડી,બે પ્રોફેસર,એક સ્કુલના પ્રિન્સીપાલ બે એન્જીનીયર,બે એમબીએ,એક અંગ્રેજીમાં કવિ છે.અને હું અહી બ્લોગ માં મારી લખવાની ચળ પૂરી કરી રહ્યો છું.હવે આવું લખશો તો અમારી તો હિમત નહિ ચાલે વાચવાની.સીધા હૃદય માંથી ઉતરેલા શબ્દો બતાવી જાય છે કે આપ તો ઝૂરી રહ્યા છો.વધારે શું લખું?\nBy: Bhupendrasinh Raol on જુલાઇ 6, 2010\nBy: nilam doshi on જુલાઇ 15, 2010\nBy: harish on જુલાઇ 27, 2010\nat 3:43 પી એમ(pm)


News & Views :: રોમાન્સ કરવા ગર્લફ્રેન્ડે યુવકને બેડમાં બાંધ્યો, પછી થયું એવું કે હોસ્પિટલ...\nરોમાન્સ કરવા ગર્લફ્રેન્ડે યુવકને બેડમાં બાંધ્યો, પછી થયું એવું કે હોસ્પિટલ...\nએક કપલને તે દરમિયાન હોસ્પિટલ લાવવું પડ્યું જ્યારે તેઓ એકબીજા સાથે રોમાન્સ કરી રહ્યા હતા. જોકે બંનેને આભાસ ન હતો કે તેઓ રોમાન્સ વધારવા માટે જે ઉપાય અજમાવી રહ્યા છે તે કેટલો ખતરનાક સાબિત થઈ શકે છે. આ તે સમયે થયું જ્યારે ગર્લફ્રેન્ડે યુવકને બેડરૂમમાં ટેપથી બાંધી દીધો હતો. અસલમાં ધ સન ડોટ યુકેના રિપોર્ટ પ્રમાણે, એક કપલ જ્યારે બેડરૂમમાં રોમાન્સ કરી રહ્યું હતું ત્યારે યુવતીને કંઈક અલગ કરવાનું મન થયું હતું. કપલે પોતે ખુલાસો કર્યો કે જેવો જ યુવકને ટેપથી બેડરૂમમાં બાંધ્યો, તેની તબિયત ખરાબ થઈ ગઈ હતી અને છેલ્લે તેને હોસ્પિટલમાં પહોંચાડવો પડે તેવી હાલત થઈ ગઈ હતી.\nરિપોર્ટ પ્રમાણે, બ્રિટન સ્થિત ટીએલસીના એક ટોક શોમાં વાત કરતા નિક અને સ્ટેફનીએ આ આખી ઘટના અંગે સૌને જણાવ્યું હતું. તેમણે કહ્યું કે અમે રોમાન્સ શરૂ કરી રહ્યા હતા તે સમયે જ સ્ટેફનીએ નિકને બેડ પર ટેપથી બાંધી દીધો હતો. આ દરમિયાન બાંધવાને કારણે અચાનક નિકની માંશપેશીઓને નુકસાન પહોંચ્યું અને ખેંચાવ શરૂ થઈ ગયો હતો. આ પહેલા સ્ટેફની કંઈક સમજે તેને પણ ઉલટીઓ શરૂ થઈ ગઈ હતી.\nસ્ટેફનીએ કહ્યું કે થોડું વધારે મોડું થતે તો નિકને વધારે નુકસાન થઈ શકતે. જોકે થોડી વાર પછી સ્ટેફની કાતર લઈને આવી અને તેનેનિકના બાંધેલા હાથ ખોલી નાખ્યા હતા. બંને જણા જેમ તેમ હોસ્પિટલ પહોંચ્યા હતા. નિકે કહ્યું કે તે સ્ટેફનીને પ્રેમ કરે છે અને તે મને પણ ઘણો પ્રેમ કરે છે. જ્યારે બંનેને રોમાન્સનું મન થયું તો એકબીજાને કિસ કરી. તેના પછી સ્ટેફનીએ નિકને બેડ પર ટેપથી બાંધી દીધો પરંતુ તેને ખબર ન હતી કે આ આટલું નુકસાનકારક સાબિત થશે. હાલમાં બંનેની સ્થિતિ સ્થિર છે. નિકને થોડા સમય માટે આરામ કરવાનું કહેવામાં આવ્યું છે. આ સિવાય આ જ શોમાં થોડા સમય પહેલા એક કપલે પોતાનો આવો અજીબો ગરીબ કિસ્સો શેર કર્યો હતો, જેમાં તેઓ સ્કાઈ ડાઈવિંગ કરતી વખતે જ સંબંધ બનાવવા લાગ્યા હતા અને તેમની સાથે પછી જે થયું તે ખરેખર દયનીય હતું. તે બંનેનું પેરાશૂટ પણ ઓપન થયું ન હતું અને નીચે પહોંતામી સાથે જ તેમને ઈજા પણ પહોંચી હતી.


31 | May | 2021 | રાજુલનું મનોજગત\nઠાકુરદાસ મુખોપાધ્યાયના ઘરમાં એ દિવસે અત્યંત શોકનું વાતાવરણ છવાયેલું હતું. સાત સાત દિવસ સુધી તાવથી પીડાઈને એમની વૃદ્ધ પત્ની દેવશરણ થઈ હતી.\nઆર્થિક-પારિવારિક અને સામાજિક રીતે સમૃદ્ધ એવા ઠાકુરદાસની પત્નીના અંતિમ પ્રસ્થાનની તૈયારી ચાલી રહી હતી. ઘરમાં ચાર પુત્ર, ચાર પુત્રીઓ, એમનો પરિવાર, પાડોશીઓનો સમૂહ, નોકર-ચાકરની ભીડ હતી.\nસેંથીમાં સિંદૂર, ભાલ પર ચંદનનો લેપ, પગમાં અળતો, મૂલ્યવાન વસ્ત્રોથી શોભી રહેલા મૃતદેહને જોવા કેટલાય લોકોની ભીડ જમા થઈ રહી હતી. પત્રપુષ્પ, સુગંધિત ફૂલોની માળાથી પ્રસરતી સુવાસ જાણે શોકમય વાતાવરણના બદલે કોઈ ઉત્સવની તૈયારી થઈ રહી હોય એવો આભાસ ઊભો કરતી હતી. શબ-યાત્રાની તૈયારી જોઈને એવું લાગતું હતું કે અંતિમ-યાત્રાના બદલે કોઈ ગૃહિણી પચાસ વર્ષે ફરી એક વાત પતિગૃહે પ્રસ્થાન કરી રહી છે.\nશાંત વદને બેઠેલા વયોવૃદ્ધ મુખોપાધ્યાયની આંખોમાંથી એમની ચિર-સંગિનીને અંતિમ વિદાય લેતી જોઈને સતત આંસુની ધાર વહે જતી હતી તેમ છતાં મન મક્કમ રાખીને સંતાનોને આશ્વાસન આપવાનો વ્યર્થ પ્રયાસ કરતા હતા.\nસવારનું શાંત વાતાવરણ “રામ-નામ સત્ય હૈ”ના ધ્વનિથી આંદોલિત થઈ ઊઠ્યું. પરિવારની સાથે ગામ આખાના લોકોએ એમને વિદાય આપવા અંતિમ સ્થાન તરફ પ્રયાણ આદર્યું.\nઆ આખી ભીડથી થોડે દૂર કંગાલીની મા આ દ્રશ્ય જોઈ રહી હતી. પોતાના આંગણામાં ઊગેલા એક માત્ર રીંગણના છોડ પરથી ઉતારેલા રીંગણ વેચવા બજાર તરફ જવા એના પગ ન ઉપડ્યાં. તાજા તોડેલાં રીંગણ એના પાલવમાં બાંધીને એ શબ-યાત્રાની પાછળ જોડાઈ.\nઆંખમાં વહેતાં આસું સાથે એ ગરુડ નદીના તટ પરના સ્મશાન ઘાટ પહોંચી. ત્યાં ઊભેલા પરિવારજનોની સાવ પાસે જવાની હિંમત ન થઈ તો થોડે દૂરના ટીંબા પર જઈને વિસ્ફારિત આંખે અંત્યેષ્ટિ માટે ખડકાયેલા ચંદનના લાકડાં, ઘી, ધૂપથી ઊઠતી ધૂણી એ જોઈ રહી.\nમોટી અને પહોળી ચેહ પર દેહ ગોઠવવામાં આવ્યો. અળતાથી રંગાયેલા પગ તરફ નજર જતાં જાણે આંખને ટાઢક પહોંચી એવું લાગ્યું. એને ઇચ્છા થઈ આવી કે દોડીને મૃતકના પગના અળતામાંથી એક બૂંદ લઈને એ પોતાના મસ્તક પર લગાડી દે.\nહરિનામ ધ્વનિ અને મંત્રોચ્ચાર સાથે માતાના દેહને દીકરાએ આગ મૂકી એ જોતાની સાથે કંગાલીની મા ના આંખમાંથી આંસુની ધાર વહી ચાલી. મનોમન એણે પ્રાર્થના કરી,\n“સૌભાગ્યવતી મા, તું તો સ્વર્ગે ચાલી પણ મને આશીર્વાદ તો આપતી જા કે હુ પણ કંગાલીના હાથે આમ દાહ પામું.”\nદીકરાના હસ્તે અગ્નિ સંસ્કાર કોઈ સાધારણ વાત નહોતી. પતિ, પુત્ર, પુત્રી-પુત્રવધૂ. પૌત્ર-પૌત્રીઓ, દાસ,દાસીઓ સમેત સંપૂર્ણ ગૃહસ્થીને ઉજાળીને સ્વર્ગારોહણ કરવું એ અત્યંત સૌભાગ્યની વાત હતી!\nહમણાં જ પ્રજ્વલિત થયેલી ધુમાડાની ઘેરી છાયા આછી થતી થતી આકાશને આંબવા મથી રહી હતી. એક નજરે એને તાકી રહેલી કંગાલીની મા ને આ છાયાની વચ્ચે નાના એવા રથની આકૃતિનો ભાસ થયો. આ રથની ચારેકોર અનેક ચિત્રો ઉપસી આવતા દેખાયા. રથની ટોચ અનેક ફૂલ-વેલથી સજાવેલી હતી. રથમાં બેઠેલી વ્યક્તિનો ચહેરો તો સ્પષ્ટ ન જોઈ શકી પણ એના સેંથાનું સિંદૂર, અળતાથી શોભતા પગ જોઈને કંગાલીની મા ફરી એક વાર રડી પડી.\nએને થયું આમ સૌની હાજરીમાં દીકરાના હાથે અગ્નિદાહ પામવાનું આ સૌભાગ્ય એનાય નસીબમાં હશે તો ખરુંને?\nઅચાનક એકદમ ધ્યાનાવસ્થામાં સરી ગયેલી કંગાલીની મા નો પાલવ ખેંચાયો.\n“તું અહીં આવીને ઊભી છું, મારા માટે ભાત નહીં રાંધે મા?”\nપંદર વર્ષનો કંગાલી એના પાલવનો છેડો ખેંચીને એને સમાધિવસ્થામાંથી આ દુનિયામાં પાછી લાવવા મથતો હતો. “હા રે, કેમ નહીં રાંધુ, પણ પેલા રથમાં બેસીને એ બ્રાહ્મણી સ્વર્ગ તરફ જઈ રહી છે એ તો જો.” આકાશ તરફ આંગળી કરતા એ બોલી.\n“ક્યાં?“ આશ્ચર્યથી કંગાલી આકાશ તરફ જોઈ રહ્યો.\n“મા તું પાગલ થઈ ગઈ છો? ત્યાં તો માત્ર ધુમાડો છે અને હવે તો બપોર થઈ ગઈ છે. મને ભૂખ નહીં લાગતી હોય?” ભૂખના દુઃખથી ગુસ્સે થયેલા કંગાલીનો આક્રોશ મા પર ઠલવાયો અને તરત મા ની આંખમાં આંસુ જોઈને એ વ્યથિત થઈને બોલી ઊઠ્યો.\n“બ્રાહ્મણી મરી ગઈ છે મા, એમાં તું શાની રડે છે?”\nહવે કંગાલીની મા હોશમાં આવી. અન્યના સ્મશાનમાં ઊભા રહીને આમ રડવા માટે એને જરા લજ્જા આવી. તરત જાતને સંયત કરતા બોલી, “ના રે, મારે કોના માટે રડવાનું, આ તો ધુમાડાની અસરના લીધે આંખમાં પાણી આવી ગયા.”\n“હા, ધૂમાડો જ લાગ્યો હતો, તું ક્યાં રોતી હતી?” કંગાલીએ જરા મરડમાં કહ્યું. કદાચ દૂર ભડભડતી ચિતાના અગ્નિ કરતાં જઠરાગ્નિનીની જ્વાળા એને વધુ દઝાડી રહી હતી.\nમા એ કોઈ વાદ-વિવાદમાં પડવાના બદલે કંગાલીનો હાથ પકડી લીધો અને ઘાટ પર પહોંચી. કંગાલીને સ્નાન કરાવીને પોતે પણ માથાબોળ સ્નાન કરી લીધું અને ઘરે પાછી વળી.\nસ્મશાન પર થતાં અંતિમ સંસ્કારની અંતિમ વિધિય જોવાનું પણ એના ભાગ્યમાં નહોતું.\nબંગાળી લેખક શરતચંદ્ર ચટોપાધ્યાયની વાર્તા “अभागी का स्वर्ग” આધારિત ભાવાનુવાદ


જ્યારે ખુબ જ બોલ્ડ ડ્રેસમાં એવોર્ડ ફંકશન અટેન્ડ કરવા પહોંચી ઉર્વશી અને નુસરત, હકકા-બક્કા થઈ ગયા લોકો - Adhuri Lagani\nજ્યારે ખુબ જ બોલ્ડ ડ્રેસમાં એવોર્ડ ફંકશન અટેન્ડ કરવા પહોંચી ઉર્વશી અને નુસરત, હકકા-બક્કા થઈ ગયા લોકો\nબોલિવૂડમાં ઘણી બધી એક્ટ્રેસ એવી છે જેમણે પોતાની એક્ટિંગ અને સુંદરતાથી ફેન્સને પોતાના દિવાના બનાવી રાખ્યા છે. વળી અમુક એક્ટ્રેસ એવી પણ છે જે પોતાની એક્ટિંગ સિવાય પોતાના બોલ્ડ ફેશન સેન્સને કારણે પણ જાણીતી છે. ઉર્વશી રૌતેલા અને નુશરત ભરુચા બોલિવૂડની બે એવી એકટ્રેસ છે જે ઍક્ટિંગ થી વધારે પોતાની બોલ્ડનેસને લઈને ચર્ચામાં રહેતી હોય છે. તેમનો બોલ્ડ લુક સોશિયલ મીડિયા પર છવાયેલો રહે છે. થોડા સમય પહેલાં જ નુસરત અને ઉર્વશી પોતાના ડ્રેસને લઈને ચર્ચામાં આવી ગઇ હતી.\nબ્લેક ગાઉનમાં ઉર્વશીએ ઉડાવ્યા હતા બધાના હોશ\nબ્લેક રંગના ગાઉનમાં ઉર્વશીએ એક બન બનાવેલ હતું અને કાનમાં સિલ્વર જ્વેલરી પહેરી હતી. ઉર્વશીનો આ લુક તે સમયે ખૂબ જ ચર્ચામાં આવ્યો હતો. જણાવી દઈએ કે ઉર્વશી અવારનવાર પોતાના બોલ્ડ ડ્રેસને કારણે ચર્ચામાં રહેતી હોય છે .ઉર્વશી ફિલ્મોથી વધારે પોતાના લુકને લઈને ઓળખવામાં આવે છે. એ જ કારણ છે કે ઇન્સ્ટાગ્રામ પર તેના ૨૫ મિલિયનથી વધારે ફોલોઅર્સ છે. ઉર્વશી ઇન્સ્ટાગ્રામ પર એકથી એક ચડિયાતી તસવીરો શેયર કરતી રહે છે, જે ફેન્સને ખૂબ જ પસંદ આવે છે. વર્કફ્રંટની વાત કરવામાં આવે તો ઉર્વશી ખૂબ જ જલ્દી ફિલ્મ “વર્જીન ભાનુપ્રિયા” માં નજર આવશે. આ ફિલ્મમાં ગૌતમ ગુલાટી તેમની ઓપોઝિટ નજર આવશે. આ ફિલ્મ ઓટીટી પ્લેટફોર્મ જી-5 પર ૧૬ જુલાઈના રોજ રીલિઝ થશે.\nખૂબ જ ગ્લેમરસ લાગી રહી હતી નુસરત\nભારતમાં તૈયાર થયેલી કોરોનાની વેક્સિન પોતાના છેલ્લા સ્ટેજમાં પહોંચી, જલ્દી આવી શકે છે ખુશખબરી\nડિલિવરી એડ્રૈસમાં વ્યક્તિએ એવું સરનામું લખ્યું કે લોકો પોતાનું હસવાનું રોકી નથી શકતા, ફોટો થઈ રહ્યો છે વાઇરલ


Twenty-seven patients recovered from 27 corona infections on Sunday at Panchmahal | પંચમહાલમાં રવિવારે કોરોનાના 27 સંક્રમિતો સામે 27 દર્દીઓ સાજા થયા - Divya Bhaskar\nTwenty seven Patients Recovered From 27 Corona Infections On Sunday At Panchmahal\nકોરોના અપડેટ:પંચમહાલમાં રવિવારે કોરોનાના 27 સંક્રમિતો સામે 27 દર્દીઓ સાજા થયા\nગોધરામાં ગુમાસ્તા ધારાનો અમલ થતાં રસ્તા સૂમસામ બન્યા.\nગોધરામાં કોરોના વાઇરસના ચેપથી સંક્રમિત કેસની સંખ્યા વધતાં ગુમાસ્તાધારાની કડક અમલવારી\nગોધરા શહેરમાં કોરોનાના 20 કેસ, જિલ્લામાં કુલ 4603\nપંચમહાલ જિલ્લામાં કોરોના કેસમાં વધારો થતાં રોજ સરેરાશ 25 કરતાં વઘુ કોરોના દર્દીઓ મળી રહ્યા છે. રવિવારે જિલ્લામાં કોરોના પોઝીટીવના 27 કેસ નોધાતાં જિલ્લામાં કોરોનાના કુલ 4603 કેસ થયા હતા. જિલ્લાના 27 કોરોના કેસમાં ગોધરા શહેરના 20 પોઝીટીવ કેસ હતા આમ ગોધરા શહેરમાં કોરોનાનું સંક્રમણ રફતારથી વઘી રહ્યું છે. ગોધરા સિવિલ હોસ્પીટલની કોવિડ સેન્ટર ફુલ થતા નર્સીગ સેન્ટર ખાતે કોવિડ સેન્ટર બનાવ્યું છે. કોવિડ સેન્ટરમાં ઓક્સિજન સુવિધાવાળા 10 બેડથી વધારીને 25 બેડ કરવાની કાર્યવાહી પણ ચાલુ કરી દીધી છે.\nવધતાજતા કોરોના કેસને લઇને ગોધરા શહેરમાં પોલીસ દ્વારા માસ્કનુ કડક ચેકીંગ શરૂ કરી દેવામાં આવ્યું છે. ત્યારે રવિવારે ગોધરા શહેરમાં 20 કેસ, હાલોલમા4અને કાલોલમાં3કોરોના પોઝીટીવ કેસ સાથે શહેરી વિસ્તારમાં અત્યાર સુધીમાં કુલ 3462 કેસ થયા હતા. જિલ્લામાં અત્યાર સુધીમાં કોરોના કુલ 4199 દર્દીઓ સાજા થઇ ગયા હતા. જયારે જિલ્લાના ગ્રામ્ય વિસ્તારમાં રવિવારે એક પણ કોરોનાનો કેસ નોધાયો નથી. જિલ્લામાં રવિવારે 27 કોરોના દર્દીઓ સાજા થતાં તેઓને રજા અપાઇ હતી. જયારે જિલ્લામાં હાલ 252 કોરોનાના સક્રીય દર્દીઓ સારવાર હેઠળ છે. જિલ્લામાં કોવિડથી 70 અને નોન કોવિડથી 82 દર્દીઓ મૃત્યુ પામ્યાં હતા.\nરવિવારે ગોધરા શહેરના બજારો બંધ રહ્યા\nગોધરા શહેરમાં રોજ કોરોનાના કેસમાં વધારો થઇ રહ્યો છે. જેને લઇને પોલીસ દ્વારા સોશિલ ડીસ્ટન્સનો ભંગ કરવા બદલ કાર્યવાહી કરવામાં આવી રહી છે. ત્યારે ગોધરા શહેરમા અગાઉ રવિવારે ગુમાસ્તાધારાની અમલ થતો ન હતો. પરંતું વધતા જતા કોરોના કેસને લઇને તંત્ર દ્વારા રવિવારે ગોધરા શહેરના તમમ બજારોમાં ગુમાસ્તાધારાનો કડક અમલ કરવાતાં શહેરના બજાર બંધ રહેતા રસ્તાઓ સુમસાન બન્યા હતા.\n3 દિવસમાં 1.57 લાખ લોકોએ રસી મુકાવી\nપંચમહાલ જિલ્લામાં 45 વર્ષથી વઘુનાઓને કોરોનાની રસી મુકાવવાની મુહિમ ચાલી રહી છે. સાથે સીનીયર સીટીઝન તેમન કોરોના વોરીયર્સને પણ ટીકાકરણ કરી રહ્યા છે. એક એપ્રીલથી 45 વર્ષથી વધુ અને અન્યોને બીજો ડોઝ આપ્યો હતો.3દિવસમાં જિલ્લામાં કુલ 1.57 લાખ જેટલા લોકોને કોરોનાની રસી મુકવામાં આવી હતી. ગોધરા શહેરમાં રસીકરણ પ્રત્યે જાગૃતિ આવતાં લોકોની રસી મુકાવવા લાંબી લાઇનો લાગી રહી છે.\n7.56 rpo એ સનરાઇર્સ હૈદરાબાદને 50 બોલમાં 63 રનની જરૂર છે


ભાવનગર : પાલીતાણાના રણછોડ મારુંને લાગ્યો ઝવેરચંદ મેઘાણીનો રંગ, આત્મસાત કરી બનાવ્યું મેઘાણી મંદિર | bhavnagar palitana ranchod maru javerchand meghani\nHome > ગુજરાત > ભાવનગર : પાલીતાણાના રણછોડ મારુંને લાગ્યો ઝવેરચંદ મેઘાણીનો રંગ, આત્મસાત કરી બનાવ્યું મેઘાણી મંદિર\nભાવનગર : પાલીતાણાના રણછોડ મારુંને લાગ્યો ઝવેરચંદ મેઘાણીનો રંગ, આત્મસાત કરી બનાવ્યું મેઘાણી મંદિર\nBY Connect Gujarat28 Aug 2021 11:08 AM GMT\nConnect Gujarat28 Aug 2021 11:08 AM GMT\nગુજરાતી સાહિત્યના ઘૂઘવતા મહેરામણ અને રાષ્ટ્રીય શાયર એવાં ઝવેરચંદ મેઘાણીની પ્રસિદ્ધ પંક્તિઓ હો રાજ મને લાગ્યો કસુંબીનો રંગને ભાવનગર જિલ્લાના પાલીતાણાના રણછોડ મારુંએ જરા જુદી રીતે આત્મસાત કર્યો છે. તેઓ કહે છે કે, હો રાજ મને લાગ્યો ઝવેરચંદ મેઘાણીનો રંગ.\nજૈનોના સુપ્રસિદ્ધ યાત્રાધામ પાલીતાણામાં રહેતાં રણછોડ મારું નામના એક વ્યક્તિને જાણે ઝવેરચંદ મેઘાણીનો રંગ લાગ્યો હોય તેમ છેલ્લાં બે દાયકાથી મેઘાણી મંદિર બનાવીને તેમના જેવો જ અદ્દલ પોશાક સાથે પોતાનું જીવન વ્યતિત કરી રહ્યાં છે. રાષ્ટ્રીય શાયર ઝવેરચંદ મેઘાણીના તેવો અનોખા ચાહક છે. મેઘાણી પ્રત્યે તેમને એવો અદ્ભુત પ્રેમ છે કે, બિલકુલ તેમનાં જેવો જ પહેરવેશ પહેરે છે. તેઓ કહે છે કે, છેલ્લાં ૪૦ વર્ષથી મેઘાણીજીની જન્મ જયંતી હું હૃદયથી ઉજવી રહ્યો છું.\nમેઘાણી ભવનમાં છેલ્લા ૨૦ વર્ષથી જઉં છું. મારે મન રોજ મેઘાણી જન્મ જયંતી છે. લોકો ૧૨૫મી જન્મ જયંતી ઊજવી રહ્યાં છે. પરંતુ હું જીવું ત્યાં સુધી હરરોજ જન્મ જયંતી ઊજવીશ તેવો દ્રઢ વિશ્વાસ ધરાવે છે. મેઘાણી જન્મ તિથિ ૯મી માર્ચના રોજ ઉજવાતી હોય છે, તેમાં પણ હું માનતો નથી. કેમ કે, મેઘાણીજી અવસાન પામ્યાં જ નથી. એ મરણ પામે તેની જ તિથિ ઉજવવામાં આવતી હોય છે. મેઘાણી બાપુ હર હંમેશ સૌના હૃદયમાં છે. આવનારા અનેક વર્ષો સુધી લોકોના જીવનમાં રહેશે તેવી મેઘાણી પ્રીતિ તેમના શબ્દોમાં ઝળકે છે.\nરણછોડભાઈને દૂરથી કોઈ જૂએ તો તેમણે ઝવેરચંદ મેઘાણી સમજી થાપ ખાઈ બેસે કેટલી ચોકસાઈથી તેઓ તેમને અનુસરે છે. ઝવેરચંદ મેઘાણી પ્રત્યે રણછોડ મારુંને એટલી હદે આદર છે કે, તેમના પોતાના ઘરમાં જ મેઘાણીજીનું મંદિર બનાવ્યું છે અને નિત્ય તેઓ ઈશ્વરની જેમ જ ઝવેરચંદ મેઘાણીના માનમાં પૂજાપાઠ કરે છે. તેમને સવાર-સાંજ નિયમિત નમન કરે છે. તેમનું સમગ્ર ઘર અને તેમનું સમગ્ર જીવન મેઘાણીમય છે. ઝવેરચંદભાઈ જે –જે સ્થળોએ ફરીને તેના વિશે લખતાં હતાં તે તમામ સ્થળો તેમજ સોરઠ પંથકમાં બોટાદની તેમની કર્મભૂમિ હોય ત્યાં બધે રણછોડ મારુંએ ફરીને પવિત્ર ભૂમિને નમન કર્યા છે.\nBhavnagar Javerchand Meghani Palitana Connect Gujarat News


ગ્લોબલ એકસ્પ્રેસ મોબાઈલ બ્રોડબેંડ સર્વિસીસનું આગમન\nનવી દિલ્હી, તા.21 : હવે મોબાઈલ ફોનમાં ફલાઈટ મોડનો જમાનો વીતી ચૂકયો છે. એ દિવસો દૂર નથી જ્યારે ચાલુ વિમાને હાઈસ્પીડ ઈન્ટરનેટ યૂઝ કરવા સાથે ટેલીફોનિક વાતચીત કરી શકાશે.\nફલાઈટમાં મુસાફરી દરમિયાન ઈમેઈલ, ચેટ તપાસવા સાથે જરૂરી કામ ઓનલાઈન પૂર્ણ કરી શકાશે. ઉડાન વખતે પરિચીતો સાથે ટેલીફોનિક વાતચીત સુગમ બનશે. સરકારી ટેલીકોમ કંપની બીએસએનએલને દેશમાં ઈનમારસૈટનું ગ્લોબલ એકસપ્રેસ (જીએકસ) મોબાઈલ બ્રોડબેંડ સર્વિસીઝ માટે લાયસન્સ મળી ગયું છે. જેથી ઈનમારસૈટ ટર્મિનલનો ઉપયોગ કરીને એરલાઈન માટે ઉડાનો દરમિયાન અને સમુદ્રી જહાજોમાં હાઈસ્પીડ ઈન્ટરનેટ સુવિધા ઉપલબ્ધ કરાવી શકાશે.\nમોબાઈલ સેટેલાઈટ કોમ્યુનિકેશન કંપની ઈનમારસૈટના મેનેજમેન્ટ ડાયરેકટર ગૌતમ શર્માએ કહ્યં કે સ્પાઈસ જેટ અને શિપિંગ કોર્પોરેશન ઓફ ઈન્ડિયા પહેલેથી જ જીએકસ સર્વિસીઝ માટે કરાર કરી ચૂકયા છે. તેથી 50 એમબીપીએસની સ્પીડ મળશે. ટૂંક સમયમાં એરલાઈન્સ કંપનીઓ દેશ-વિદેશમાં ઉડાન વખતે કોમ્યુનિકેશનની સુવિધા માટે જીએકસ ટેકનોલોજીનો ઉપયોગ કરશે. આ સર્વિસનો ચાર્જ હજુ નક્કી થયો નથી. બીએસએનએલ નવે.થી આ સેવાનો આરંભ કરી શકે છે.


18 ચિહ્નો તે તમારામાં નથી અને તે આગળ વધવાનો સમય છે - સંબંધો\n18 ચિહ્નો તે તમારામાં નથી અને તે આગળ વધવાનો સમય છે\nજ્યારે આપણે કંઇક સત્ય બનવા માટે સખતાઇથી ઇચ્છીએ છીએ, ત્યારે તે પોતાને ખાતરી આપવી ખૂબ જ સરળ થઈ શકે છે.\nજ્યારે તમે કોઈ વ્યક્તિને પસંદ કરો છો, ત્યારે હંમેશાં અહીં થોડી વસ્તુઓ હશે અને તમે તે તમને પાછા ગમશે તેવા સંકેતો તરીકે અર્થઘટન કરી શકો છો…\n… ભલે તમને તેનાથી વિરુદ્ધ કહેતા ઘણા વધુ ચેતવણી ચિહ્નો હોય!\nઅને, તમને કદાચ કેટલાક મનોહર, સહાયક મિત્રો મળ્યા છે જે તમને કહે છે કે તમે સાચા છો.\nજ્યારે તમે તમારા જીવનસાથીને તમને કોઈ ગમતી વ્યક્તિ સાથે કરેલી વાતચીત વિશે કહો છો, ત્યારે તેઓ તમને કહેશે કે હા, કે આંખ સંપર્ક તેમણે તમને આપ્યો એનો અર્થ એ કે તમારી વચ્ચે કંઈક છે.\nમોટે ભાગે એટલા માટે કે તમારા મિત્રોને લાગે છે કે તમે અદ્ભુત છો, અને શા માટે કોઈ અન્ય કેમ વિચારે છે તે સમજી શકતો નથી.\nઅમારા મિત્રોની સહાયથી, આપણે પોતાને ખાતરી આપીએ છીએ કે કોઈ વ્યક્તિ સાથે કંઈક છે ત્યારે પણ તે આંધળાઈથી સ્પષ્ટ થાય છે કે તે તમારામાં નથી.\nતે આપણા આશાવાદી પરપોટાની અંદર સ્થિર રહેવાની અમારી રીત છે, કારણ કે અમને લાગે છે કે તે શ્રેષ્ઠ સ્થળ છે.\nજ્યારે આપણે ત્યાં હોઈએ ત્યારે, વસ્તુઓ ખૂબ ઉત્તેજક હોય છે, જો થોડું તણાવપૂર્ણ હોય અને ખૂબ જ નીચે અને નીચે.\nઅને અમને લાગે છે કે આશાને પકડવાનો અર્થ એ છે કે હજી પણ એક તક છે કે જે વસ્તુ આપણે પસંદ કરીએ છીએ તેની સાથે થઈ શકે.\nપરંતુ હું તમને અહીં જણાવવા માટે છું કે તે બબલ તમારા માટે શ્રેષ્ઠ સ્થાન નથી.\nહકીકતમાં, જલ્દીથી તમે તે પરપોટો છલકાવી શકો છો અને પૃથ્વી પર પાછા આવી શકો છો, તમે તમારી આસપાસના અન્ય આશ્ચર્યજનક છોકરાઓ માટે તમારી આંખો ખોલી શકો છો, અને રસ ન હોય તેવા વ્યક્તિની ચિંતા કરતા તમારો સમય અને શક્તિ બગાડવાનું બંધ કરો છો.\nતેથી, જો તમે વેક-અપ ક callલ શોધી રહ્યાં છો, તો તમને તે મળી જશે.\nઆ કદાચ સ્થાનોમાં અઘરા પ્રેમ જેવું લાગે, પરંતુ તમારે તેના ટેક્સ્ટ સંદેશાઓનું વિશ્લેષણ કરવામાં કલાકો પસાર કરવાનું બંધ કરવું અને તમારા જીવન સાથે આગળ વધવું જોઈએ.\nતે 18 સ્પષ્ટ સંકેતો માટે વાંચો કે તે તમારામાં નથી, અને તે સમય ગુડબાય કહેવાનો છે.\n1. તે પહેલા ક્યારેય તમારો સંપર્ક કરશે નહીં.\nજ્યારે આપણે કોઈને પસંદ કરીએ છીએ, ત્યારે આપણે બધા તેને ઠંડી વગાડવાનો પ્રયત્ન કરીએ છીએ, પરંતુ આપણામાંના મોટા ભાગના નિષ્ફળ જાય છે, પછી ભલે તે સ્ત્રી હોય કે સ્ત્રી.\nજો તે તમને પસંદ કરે, તો જ્યારે પણ તેને ફાજલ મિનિટ મળી જાય, ત્યારે તે ખરેખર તમારી સાથે વાત કરવા માટે ઉત્સુક રહેશે.\nજો તે તમને પસંદ કરે છે, તો તમે તેના દિમાગ પર રહેશો, અને તે જાણવાનું ઇચ્છશે કે તે તમારા પર છે કે નહીં.\nપરંતુ જો તમે હંમેશા સંપર્ક કરનારા હંમેશા છો, તો તે એક નિશાની છે જ્યારે જ્યારે તમે વસ્તુઓની શરૂઆત કરો છો તો તે તમને ચેટ કરવામાં ખુશ છે, તે તમારા સુધી પહોંચવા માટે પૂરતો ઉત્સુક નથી.\n2. તે તમને રાહ જુએ છે.\nઠીક છે, તેથી હંમેશાં એક તક હોય છે કે તે વિચારીને માત્ર તેને ઠંડું પાડશે કે 'ઠંડી વગાડવું' કામ કરશે, અને જો તે તમારા ગ્રંથો પાછા આપતા પહેલા ત્રણ દિવસ રાહ જોશે તો તમે તેના આભૂષણોનો પ્રતિકાર કરી શકશો નહીં.\nઅને ત્યાં અન્ય પ્રકારના બહાના હોઈ શકે છે.\nપરંતુ, મૂળભૂત રીતે, જો તે સતત પ્રયાસ કરે છે મેળવવા માટે સખત રમત તમારા સંદેશાઓનો જવાબ આપતા પહેલા કલાકો કે દિવસોની રાહ જોતા, ભલે તે તેમને વાંચે, તે સંભવત. માત્ર તમારી સાથે આટલી બધી વાત કરવા માંગતો નથી.\n3. તે વારંવાર રદ કરે છે.\nજો તમે બે ડેટિંગ કરી રહ્યાં છો, તો વિચિત્ર રદ કાયદેસર છે.\nજો તે તમને કહે કે તેનો પોપટ મરી ગયો છે અથવા તેની દાદી માંદી છે અથવા તેને શરદી થઈ છે, તો તેના પર વિશ્વાસ કરો.\nકેટલીકવાર, જીવન ઉન્મત્ત થઈ જાય છે, અને આપણી પાસે ગમે તેટલું ગમે છે તે ધ્યાનમાં લીધા વિના લોકોને જોવા માટે અમારી પાસે સમય નથી.\nપરંતુ જો તે વારંવાર તમારા પર રદ કરે છે અને આગલી સંભવિત તક માટે ફરીથી ગોઠવવાનું સુનિશ્ચિત કરી રહ્યું નથી, તો તે એક મોટો ચેતવણી સંકેત છે કે તમારે પર્વતો માટે દોડવું જોઈએ.\nચાર તેમણે ગરમ અને ઠંડા મારામારી.\nએક મિનિટ તે તમને રસ લે છે તેવું લાગે છે અને તે ખરેખર પ્રેમભર્યા છે, અને પછીના તે ફક્ત તે જ નથી.\nશક્યતાઓ એવી છે કે જ્યારે તે એકલતા અથવા અસલામતીની લાગણી અનુભવે ત્યારે આતુર ક્ષણો આવે છે, અને જ્યારે તે આગલા સમય સુધી તેના અહંકારને માલિશ કરવાની જરૂર નહીં હોય ત્યાં સુધી તમે તમારા હેતુ માટે કામ કર્યું છે.\nજો તે તમને વારંવાર ઉપાડવાનો પ્રયત્ન કરશે અને તમને છોડી દેશે, તો તે તમારા માટે એક નથી.\nYou. તમે હંમેશાં યોજનાઓ બનાવનાર છો.\nજેમ કે તમે હંમેશાં તેને પ્રથમ ટેક્સ્ટ કરનાર છો, તેવી જ રીતે, તમે હંમેશાં એક એવું સૂચન કરો છો કે તમારે બંનેએ સાથે મળીને કંઇક કરવું જોઈએ.\nજો તેને અન્ય યોજનાઓ ન મળી હોય તો તે સંમત થવામાં ખુશ છે, પરંતુ તે તમારી સાથે વસ્તુઓ ગોઠવવાનો પ્રયાસ કરશે નહીં અથવા તમે જે તારીખોનો આનંદ માણી શકો તેના વિચારોની વિચારણા કરશે નહીં.\n6. તે ચેનચાળા છે.\nજો તે તમને તેની ફ્લર્ટિંગ કુશળતા અને આત્મવિશ્વાસથી આકર્ષિત કરે છે, તો સંભવ છે કે તે તમને પૂછવા વિશે શરમાશે નહીં અથવા તમને તમારા વિશે કેવું લાગ્યું તે કહીને .\nતેથી, જો તે તેમાંથી કોઈ પણ એક કરતા નથી, તો તમે માની શકો છો કે તે ફક્ત તમારી સાથે ચેનચાળા કરે છે, તેને આગળ વધારવાના કોઈ હેતુ વિના.\nHe. તેણે ક્યારેય ઈર્ષ્યાનો કટકો બતાવ્યો નથી.\nહવે અલબત્ત, છેલ્લી વસ્તુ જે તમે ઇચ્છો છો તે છે ઇર્ષ્યા સાથે સંકળાયેલા અને હસ્તગત માણસ . તે પ્રકાર કે જે તમને નિયંત્રિત કરવાનો પ્રયત્ન કરશે, અથવા તમારા પર વિશ્વાસ કરવામાં અસમર્થ છે. બસ ના.\nપરંતુ, અહીં થોડી ઇર્ષ્યા થાય છે અને ત્યાં ખૂબ જ સારો સંકેત છે.\nછેવટે, જો તમે કોઈ વ્યક્તિ જોશો કે તમે કોઈ બીજી સ્ત્રી સાથે વાત કરતા ડેટ કરી રહ્યાં છો અથવા તેનો કોઈ ભૂતપૂર્વનો ઉલ્લેખ કરતા સાંભળશો, તો તમે સંભવત at થોડી થોડી ઈર્ષા અનુભવો છો.\nજો તમે પાણીની તપાસ કરવા માંગતા હો કે તે તમારામાં છે કે નહીં, તો તમે તેનો ઉલ્લેખ કરવાનો પ્રયાસ કરી શકો કે તમે તમારા શ્રેષ્ઠ વ્યક્તિ મિત્ર સાથે બપોરના ભોજન માટે જઇ રહ્યા છો, અને તેની પ્રતિક્રિયા શું છે તે જુઓ.\n8. તે તમને બ્રેડક્રમ્સબ કરે છે.\nબ્રેડક્રમ્બિંગ જ્યારે કોઈ વ્યક્તિ ખરેખર તમને ગમતું નથી, પરંતુ તે જ્યારે પણ કંપનીની જરૂર હોય ત્યારે ક્ષણો માટે કોઈની પાસે રહેવાની ઇચ્છા રાખે છે. તેઓને પાછળના બર્નર પર કોઈ જોઈએ છે.\nતેનું ઉત્તમ ઉદાહરણ તે છે કે જો તે તમારી ઇન્સ્ટાગ્રામ વાર્તાઓ જોવાની અથવા તમારી પોસ્ટ્સને likeનલાઇન પસંદ કરવા માટે તેની ખાતરી કરે કે તમે હજી પણ તેના વિશે ઓછામાં ઓછા પ્રયત્નો કરીને, તેના વિશે ઓછામાં ઓછું પ્રયત્નો કરી રહ્યાં છો, તો પણ તે ક્યારેય યોગ્ય રીતે તમારી સાથે સંપર્કમાં ન આવે.\n9. તમે તેનું પૂર્ણ ધ્યાન ખેંચતા નથી.\nજ્યારે તમે સાથે હોવ ત્યારે, તે હંમેશા તેના ફોન પર એક નજર રાખે છે અથવા સુંદર વેઇટ્રેસ પર તમારા ખભા પર નજર રાખે છે.\nદરેક વ્યક્તિ હવે અને ફરીથી વિચલિત થઈ શકે છે, જો તેઓને તેમના જીવનની દિશામાં કંઈક મહત્ત્વનું સ્થાન મેળવ્યું હોય તો તેઓ માથું લે છે.\nપરંતુ જો તમે એક સાથે હોવ ત્યારે તે સતત ઓરડામાં હોય તેવું લાગતું નથી, તો તમે સુરક્ષિત રીતે નિષ્કર્ષ કરી શકો છો કે તમે તેના માટે અગ્રતા નથી.\n10. તમે એક બીજાના મિત્રોને મળ્યા નથી.\nતેણે ન તો તમને તેના માટે મહત્વપૂર્ણ એવા કોઈની સાથે પરિચય આપવાની તસ્દી લીધી નથી અથવા તમારા કોઈપણ શ્રેષ્ઠ મિત્રોને મળવાનો પ્રયાસ કર્યો નથી.\nજો તે તમને તેના મિત્રોથી અલગ રાખવાનો કોઈ પ્રયાસ કરે તેમ લાગે છે અને તમે સતત તમે વાર્તા કહેતા હોવ તેવા સંવનનને મળવાની ઉત્સુકતા બતાવતા નથી, તો તે કદાચ ગંભીર બનવાનું વિચારી રહ્યો નથી.\n11. તેણે તમારા માટે કરેલી કોઈપણ સરસ વસ્તુઓ વિશે તમે વિચારી શકતા નથી.\nજો તમે તેને પસંદ કરો છો, તો હું વિશ્વાસ મૂકીશ કે તમે પહેલેથી જ અસંખ્ય નાના હાવભાવો કરી ચૂક્યા છે, જે તેને સાબિત કરશે, જો તે તેમના માટે ખુલ્લો છે.\nપરંતુ તે નથી, અને તેણે વળતર આપ્યું નથી. જો તમે બેસીને તેના વિશે વિચારો છો, તો તમે એક સરસ વસ્તુ વિશે વિચારી શકતા નથી કે તે તમારા માટે તેના માર્ગમાંથી નીકળી ગયો છે.\n12. તમે ખરેખર તેના વિશે કંઈપણ જાણતા નથી.\nજો તેણે બિલકુલ તમારા માટે ખોલ્યું નથી, તો તે સારું સંકેત નથી. તે વાતચીતને સુપરફિસિયલ રાખે છે, અને તમારે હજી સુધી તેના બખ્તરમાં કોઈ તિરાડો જોઈ નથી.\n13. અને તે ખરેખર તમારા વિશે કંઈપણ જાણતો નથી.\nતે તમારા વિશે કંઈપણ જાણતો નથી કારણ કે તેણે પૂછ્યું નથી. કારણ કે તેને રસ નથી.\nતે તમારા પોતાના વિશે સ્વયંસેવા કરેલી બાબતોને યાદ નથી કરતું.\nવાતચીત તેની આસપાસ ખૂબ જ મામૂલી અને કેન્દ્રિત હોય છે, તેની સાથે તે તમારા દિવસ અને જીવનની ઘટનાઓમાં કોઈ રસ દર્શાવતો નથી.\n14. તેણે તમને અન્ય મહિલાઓ વિશે ડેટિંગ સલાહ માટે પૂછ્યું છે.\nઆ એકદમ સ્વ-વિવેચક હોવું જોઈએ, પરંતુ જો તે તમને તેના પ્રેમ જીવન વિશે ટીપ્સ માંગે છે, તો તે તમને રસ નથી.\nજ્યારે તમે નીચ હોય ત્યારે શું કરવું\nમારા પર વિશ્વાસ કરો, તે માત્ર તમને ઇર્ષા કરવાનો પ્રયત્ન કરતો નથી. તમે સારી રીતે અને સાચા અર્થમાં મિત્ર ઝોનમાં છો.\n15. તેણે તમને કહ્યું છે કે તે સંબંધની શોધમાં નથી.\nહા, હું જાણું છું, લોકો કેટલીકવાર સંબંધો શોધી શકતા નથી પણ અચાનક એકને મળે છે અને કોઈપણ રીતે પ્રેમમાં પડી જાય છે.\nપરંતુ તે ઘણી વાર બનતું નથી. ઘણી વાર નહીં, જો તે કોઈ સંબંધની શોધમાં નથી, તો તમે તેનાથી કોઈ ફરક નથી લેતા, તમે કેટલા આકર્ષક છો, તમે તેના વિચારને બદલતા નથી.\nચેતવણીનાં અન્ય ચિહ્નો છે જો તે તમને કહે કે તે ફક્ત તે જોવા માંગે છે કે વસ્તુઓ ક્યાં જાય છે, અથવા તે હાલમાં તેની કારકીર્દિ પર ધ્યાન કેન્દ્રિત કરી રહ્યું છે, અથવા બાબતોને આગલા સ્તર પર લેતા પહેલા તે તમારી મિત્રતા પર કામ કરવા માંગે છે, બ્લાહ, બ્લેહ બ્લાહ.\nતે કદાચ માને પણ છે કે આ સામગ્રી સાચી છે, પરંતુ જો તે તમને ખરેખર પસંદ કરે છે, તો તેમાંથી કંઈ પણ આમાં ફરક પડતો નથી.\n16. તમારા સંબંધો સંપૂર્ણ રીતે સેક્સ પર આધારિત છે.\nજો સેક્સ સામેલ ન હોય તો તમે ક્યારેય એકબીજાને જોતા નથી. તમારી મોટાભાગની ક્રિયાપ્રતિક્રિયાઓ મોડી રાત્રે થાય છે. અને, સેક્સ તેની જરૂરિયાતો પર ખૂબ કેન્દ્રિત છે, તમારી નહીં.\n17. જો તમને મદદની જરૂર હોય તો તમે તેની તરફ ફરી શક્યા નહીં.\nજો તમે મુશ્કેલ પરિસ્થિતિમાં હોત અને સહાયક હાથની જરૂર હોત તો તમે તેના સુધી પહોંચવામાં આરામદાયક નહીં અનુભવો.\n18. તમે હમણાં જ જાણો છો.\nજો તમારી અંદર કોઈ વસ્તુ તમને કહેતી હોય કે તે તમને તે ગમતું નથી, તો પછી તે કદાચ તમને તે ગમશે નહીં.\nતે ભાવનાઓને નીચે ઉતારો નહીં. તમારું આંતરડા તમને જે કહેવાનો પ્રયત્ન કરે છે તે સાંભળો, અને તમને નુકસાન થાય તે પહેલાં આગળ વધો.\nતે સંભવત easy સરળ રહેશે નહીં, પરંતુ થોડા મહિનામાં તમે પાછળ જોશો અને ભગવાનનો આભાર માનો છો કે તમે તેના પર તમારી energyર્જાનો વધુ બગાડ કર્યો નહીં, અને ગમે તેમ છતાં તમે તેના વિશે શું પસંદ કર્યું છે તે યાદ રાખવું મુશ્કેલ છે.\nતેને ખાતરી નથી કે તે તમને પસંદ કરે છે કે નહીં?આ બધું જાતે જ ઉથલાવવાને બદલે, રિલેશનશિપ નિષ્ણાત સાથે વાત કરો જે તમને તેના વર્તન અને તે તમને મોકલતા સિગ્નલોને સમજવામાં મદદ કરશે.રિલેશનશિપ હિરોના કોઈ નિષ્ણાત સાથે Chatનલાઇન ચેટ કરો જે તમને વસ્તુઓ શોધી કા figureવામાં સહાય કરી શકે. ખાલી.\nક્રશને કેવી રીતે મેળવવું: 12 ટીપ્સ તમને આગળ વધવામાં સહાય માટે\n9 ચિહ્નો એક ગાય તમને ગમતો હોય છે, પરંતુ તે સ્વીકારવા માટે ડરતો હોય છે\nતમારા સંબંધોમાં આપેલ 15 ચિહ્નો તમને આપવામાં આવ્યાં છે\nજ્યારે તે તમને ‘સુંદર’ અથવા ‘ક્યૂટ’ કallsલ કરે ત્યારે 20 વસ્તુઓ એક ગાયનો અર્થ થાય છે\nએક ગાય તરફથી મિશ્ર સંકેતોને ડીકોડિંગ:9ઉદાહરણો + શું કરવું\nડબ્લ્યુડબ્લ્યુઇ ન્યૂઝ: શોન માઇકલ્સ હલ્ક હોગન મેચમાં ઓવરસેલિંગ પર ટિપ્પણી કરે છે\nએરિયાના ગ્રાન્ડે કથિત રીતે 'ધ વ Voiceઇસ' સ્પર્ધકોને તેમની ટીમમાં 'લાલચ' આપવા માટે સારવાર સાથે લાંચ આપી હતી\nJBL જણાવે છે કે કેવી રીતે એડી ગુરેરોએ તેને સફળ બનાવવા માટે પોતાના પાત્રનું બલિદાન આપ્યું\n3 કારણો શા માટે ચાયના સર્વશ્રેષ્ઠ મહિલા કુસ્તીબાજ બની શકે છે\nગભરાટ ભર્યા હુમલાની વ્યક્તિને કેવી રીતે મદદ કરવી\n7 અત્યંત અસરકારક ટિપ્સ જો તમે કોઈપણ વસ્તુનો આનંદ ન લો\n'તેને રદ કરવાની જરૂર છે': ડેવિડ ડોબ્રીક અને ધ વલોગ સ્ક્વોડને પોલીસ દ્વારા ખેંચવામાં આવ્યા બાદ ફાયર હેઠળ\nWWE ઇતિહાસમાં5શ્રેષ્ઠ સેલિબ્રિટી મેચ\n'તે હું નથી' - ટેડ ડીબિયાઝ જુનિયર જણાવે છે કે તેણે WWE કેમ છોડ્યું\nIliza Shlesinger ની નેટવર્થ શું છે? હાસ્ય કલાકારના નસીબની શોધખોળ કરી રહી છે કારણ કે તેણી પતિ નુહ ગાલુટેન સાથે તેના પ્રથમ બાળકનું સ્વાગત કરવા માટે તૈયાર છે\n5 સર્વશ્રેષ્ઠ રેસલમેનિયાએ તમામ સમયની ડિઝાઇન સેટ કરી\n'ધ રોક અને ડી'લો બ્રાઉનની ભૂતપૂર્વ ઇન્ટરકોન્ટિનેન્ટલ ચેમ્પિયન સાથેની ઝઘડા પર બ્રુસ પ્રિચાર્ડ\nરોન્ડા રોઝી આગામી યુએફસી ફાઇટ ક્યારે છે\nસંબંધ ક્વિઝ છોડવાનો સમય ક્યારે છે?\nસંબંધમાં વિશ્વાસઘાતનો સામનો કરવો\nમુક્ત ભાવના હોવાનો અર્થ શું છે?\nએલિસ ઇન વન્ડરલેન્ડ મેડ હેટર અવતરણ


Sanjay Raut Attack On BJP For NDA Meeting\n‘NDA’માંથી નીકાળનાર તુ કોણ’, શિવસેના BJP પર વિફરી- નીતીશકુમારને ફરી ‘NDA’નું લંગોટ પહેરાવતા…\nNovember 19, 2019 | 9:26 am IST\nમહારાષ્ટ્રમાં ચૂંટણી પરિણામો બાદ શિવસેના અને ભારતીય જનતા પાર્ટીના સંબંધોમાં ખટાશ વધતી રહી છે. શિવસેનાએ કેન્દ્ર સરકારમાંથી રાજીનામું આપી દીધું. નેશનલ ડેમોક્રેટિક એલાયન્સ (NDA)ની બેઠકમાં ભાગ લેવાની ના પાડી દીધી. જ્યારે શિવસેનાને સંસદમાં વિપક્ષની સીટ આપવામાં આવી તો હવે સામના દ્વારા પાર્ટીએ ભાજપ પર નિશાન સાંધ્યું છે અને પૂછયું કે ‘અમને NDAમાંથી નીકાળનાર તુ કોણ?’\nસામનાના સંપાદકીયમાં લખ્યું છે, ‘દિલ્હીના ભાજપ નેતાઓએ કયા આધાર પર અને કોની મંજૂરીથી આ જાહેરાત કરી? યાત્રામાં ઉતાવળ અકસ્માતને નિમંત્રણ આપે છે.’ આ પ્રકારની ઉતાવળ આ લોકો માટે ઠીક નથી.\nતીખા તેવરોની સાથે લેખમાં લખ્યું છે કે જેને આ જહેરાત કરી છે તેને શિવસેનાના મર્મ અને એનડીએના કર્મ-ધર્મ ખબર નથી. તમારા બધાના જન્મ પર શિવસેનાએ નાસ્તો કર્યો છે. જ્યારે ભાજપની સાથે કોઇ ઉભું રહેવા માંગતું નહોતું, ત્યારે જનસંઘના દીવામાં શિવસેનાએ તેલ નાંખ્યું.\nલેખમાં લખ્યું છે કે આજે ‘NDA’નુ પ્રમુખ કે નિમંત્રક કોણ છે તેનો ઉત્તર મળશે શું? શિવસેનાને બહાર નીકાળવાનો નિર્ણય કંઇ બેઠકમાં અને કયા આધાર પર લેવાયો. આ બધો મામલો આટલી હદ સુધી કેમ ગયો? તેના પર ‘NDA’ના સહયોગી દળોની બેઠક બોલાવીને ચર્ચા બાદ નિર્ણય થયો છે શું?\nPDPના સાથ પર પણ પૂછયો પ્રશ્ન\nશિવસેનાએ નિશાન સાંધતા કહ્યું કે છત્રપતિ શિવરાયના મહારાષ્ટ્ર સાથે લેવાયેલા પંગા તારા તંબૂ અખાડા વગર રહેશે નહીં. ભાજપ પર નિશાન સાંધતા કહ્યું કે કાશ્મીરમાં રાષ્ટ્રદ્રોહી અને પાકિસ્તાનીઓના ગીત ગાનારી મહેબૂબા મુફ્તીની સાથે સત્તા માટે નિકાહ કરનાર ભાજપા એ શું ‘NDA’ની મંજૂરી લીધી હતી?\nનીતીશ કુમારની કમર પર ફરીથી ‘NDA’નું લંગોટ પહેરાવતા સમયે તેં શું અમારી મંજૂરી લીધી હતી\nશિવસેના એ પૂછયું કે પાકિસ્તાન સમર્થકોને ‘NDA’ની બેઠકમાં સમ્માન આપીને ખુરશી આપતા સમયે શું મંજૂરી લીધી હતી? નરેન્દ્ર મોદીનો વિરોધ કરનાર અને મોદી પર કઠોર ટિપ્પણી કરનાર નીતીશ કુમારની કમર પર ફરીથી ‘NDA’નું લંગોટ પહેરાવતા સમયે તેં શું અમારી મંજૂરી લીધી હતી.\nઉલ્લેખનીય છે કે સોમવારના રોજ સંસદમાં શિવસેનાની બેઠકની સીટ પણ બદલાય ગઇ છે. રાજ્યસભામાં હવે શિવસેના સત્તા પક્ષ નહીં પરંતુ વિપક્ષની સાથે બેસશે, શિવસેના હવે ગૃહમાં એનસીપીની સાથે બેસશે. આપને જણાવી દઇએ કે લોકસભામાં શિવસેનાના 18 અને રાજ્યસભામાં3સાંસદ છે. જો કે હવે વિપક્ષનો હિસ્સો બનશે.\nઆ વીડિયો પણ જુઓ – Siachen ગ્લેશિયરમાં હિમસ્ખલન


rti queries by anyone and everyone paralyzing administration says supreme court - I am Gujarat\nrti queries by anyone and everyone paralyzing administration says supreme court\nRTIના દુરુપયોગથી ખોટકાઈ પડ્યા સરકારી ઓફિસના કામ? નિર્ણય લેતા ડરી રહ્યા છે અધિકારીઓ?\nI am Gujarat | Updated: 17 Dec 2019, 05:31:00 PM\nનવી દિલ્હીઃ સુપ્રીમ કોર્ટે સોમવારે કહ્યું કે RTIની અવિરત ક્વેરીને કારણે અધિકારીઓ હવે ફાઈલમાં પોતાના વિચારો રજૂ કરતા પહેલા ખચકાય છે. આની અસર સમગ્ર વહીવટ પર પડી રહી છે. સુપ્રીમ કોર્ટે આ સમસ્યાનું નિરાકરણ માંગતા સવાલ કર્યો હતો કે શું એવું કરી શકાય કે RTI અરજી એ જ લોકો દ્વારા ફાઈલ કરી શકાય જેને સમસ્યા સાથે લેવા-દેવા હોય? CJI એસ.એ બોબડે અને જજ બી.આર ગવઈ અને સૂર્યકાંતની બેંચે જણાવ્યું, “RTIનો ડર જોવા મળે છે.\nઅધિકારીઓ હવે ફાઈલમાં કશું મૂકતા ડરે છે. અમને માહિતી મળી છે કે RTIની અવિરત અરજીઓને કારણે મુંબઈ મંત્રાલયનું કામ ખોટકાઈ પડ્યું છે.” ઉલ્લેખનીય છે કે વકીલ પ્રશાંત ભૂષણ દ્વારા સુપ્રીમ કોર્ટમાં એક અરજી દાખલ કરવામાં આવી હતી. સુપ્રીમ કોર્ટે 15 ફેબ્રુઆરીએ કેન્દ્ર અને રાજ્ય સરકારને RTI એક્ટ અંતર્ગત ઈન્ફોરમેશન કમિશનરની નિમણૂંક કરવાનો આદેશ આપ્યો હતો. સરકારે તેનો અમલ ન કરતા વકીલે સર્વોચ્ચ ન્યાયાલયમાં અરજી ફાઈલ કરી હતી.તેની સુનવણીમાં જજોની બેન્ચે આખા કેસને અલગ જ ટ્વીસ્ટ આપ્યો હતો. ભૂષણે જણાવ્યું કે RTI એક્ટને જે-તે પાર્ટી સુધી સીમિત રાખવાથી કાયદાની પારદર્શકતા નહિ જળવાય. દાખલા તરીકે, જે વ્યક્તિએ ભ્રષ્ટાચારને કારણે કોન્ટ્રેક્ટ ગુમાવ્યો હશે તે બ્લેકલિસ્ટ થવાના ડરથી ક્યારેય માહિતી નહિ માંગે. બેંચે આ અંગે સવાલ ઊઠાવતા કહ્યું કે RTIના માધ્યમથી બ્લેક મેઈલિંગ થતું હોવાના પણ અસંખ્ય કિસ્સા છે.\nજો કે ભૂષણે કહ્યું કે આવું અમુક કિસ્સામાં થાય છે અને તે આ કાયદાની એક સાઈડ ઈફેક્ટ છે. તેમણે એ પણ પૂછ્યું કે તેને કારણે કોઈને નુકસાન કેવી રીતે થઈ શકે? વકીલે દલીલમાં એમ પણ કહ્યું કે ખોટું કરનારા અધિકારીઓને જ RTI નો ભય છે. ચીફ જસ્ટિસ બોબડેએ એમ પણ કહ્યું, “જેને પણ તકલીફ હોય તે કોર્ટમાં આવી શકે છે. અમને તેનાથી કોઈ તકલીફ નથી.\nઆજકાલ લોકો પોતાની ઓળખ RTI એક્ટિવિસ્ટ તરીકે આપે છે. શું આ કોઈ ધંધો છે? આ કલમ 506 અંતર્ગત એક કાયદો છે. અમે આ વાત હળવાશમાં નથી કહી રહ્યા. અમે જજ તરીકેના અનુભવથી કહી રહ્યા છીએ.” ચીફ જસ્ટિસે વધુમાં જણાવ્યું, “અમે RTIની વિરુદ્ધમાં નથી.\nઅમે તેને ઘણીવાર પ્રોત્સાહન આપ્યું છે. અમે ખાલી એટલું જ પૂછીએ છીએ કે તેનો દુરુપયોગ કેવી રીતે અટકાવી શકાય? જો કોઈ ટેન્ડર, કોન્ટ્રેક્ટ કે ખાસ આવડતનું કામ હોય, તો એ અંગેનો પ્રશ્ન તેની સાથે લાગતું વળગતું ન હોય એ વ્યક્તિ કેવી રીતે પૂછી શકે?” ભૂષણે દલીલમાં જણાવ્યું કે બધા કોન્ટ્રેક્ટ પ્રજાના પૈસે આપવામાં આવે છે. એટલે જ લોકો RTIમાં તેની માહિતી માંગે છે. વકીલે કહ્યું, “જો RTI એપ્લિકેશન લાગતા-વળગતા સુધી જ સીમિત કરવામાં આવશે તો સરકારી ઑફિસમાં ચાલતા ભ્રષ્ટાચારની વાત ક્યારેય બહાર નહિ આવે.\nજો તે ટેન્ડરની પ્રક્રિયા હોય તો પછી જેને કોન્ટ્રાક્ટ નહિ મળ્યો હોય તેમને ભ્રષ્ટાચાર વિષે ખબર તો પડશે પરંતુ ભવિષ્યના ટેન્ડર માટે બ્લેકલિસ્ટ થવાના ડરથી તે ક્યારેય RTI અરજી નહિ કરે.” ભૂષણે જણાવ્યું કે તે ઘણા સમયથી RTI નું ડ્રાફ્ટિંગ કરે છે અને તેને ખબર છે કે તે લોકો માટે કેટલી ફાયદાકારક છે. ત્યારે જવાબમાં બેન્ચે કહ્યું, “એટલે જ અમે તમારો અભિપ્રાય માંગીએ છીએ. જ્યારે કોઈ RTIમાં પ્રશ્ન પૂછે ત્યારે અમને ખબર પડે છે કે તેની પાછળ તમે છો. આથી અમે તમારુ સૂચન માંગીએ છીએ જેથી RTI કરનારા લોકોને ફિલ્ટર કરી શકીએ.\nઅણે તમને કહેવા માંગીએ છીએ કે જ્યારે તમે કોન્ટ્રેક્ટ વિષે ક્વેરી પૂછો તો પૂછનાર વ્યક્તિ કોન્ટ્રેક્ટના વિષય અથવા કોન્ટ્રેક્ટ સાથે સંકળાયેલી હોવી જોઈએ.”\nરાબડી દેવીએ નોંધાવી ફરિયાદ, કહ્યું - પુત્રવધૂએ કર્યો જીવલેણ હુમલો Read Next Story\nSupreme Court of India RTI activists RTI Act RTI blackmailing through rti\nWeb Title : rti queries by anyone and everyone paralyzing administration says supreme court


Gujarati News » Health » Health tips cloves evergreen kitchen spice has many benefits for healthy living\nHealth Tips: રસોડાના સદાબહાર મસાલા લવિંગના છે હેલ્ધી living માટે ઘણા ફાયદા\nરસોડામાં જોવા મળતા લવિંગના ઘણા ફાયદા છે. શરીરને પડતી નાની નાની તકલીફ સામે લડવા લવિંગ ખુબ જ ઉપયોગી સાબિત થાય છે.\nUpdated On - 8:14 am, Fri,6August 21 Edited By: Parul Mahadik Follow us -\nClove's evergreen kitchen spice has many benefits for healthy living\nHealth Tips: લવિંગ(Cloves ) એક ભારતીય મસાલો છે. રસોઈમાં(Kitchen ) તેનો વ્યાપક ઉપયોગ થાય છે. તેના વિના રસોડાના બધા મસાલા અધૂરા છે.. તે મસાલેદારકઢી, માંસાહારી કઢી અને બિરયાનીમાં વ્યાપકપણે ઉપયોગમાં લેવાય છે. તે સામાન્ય રીતે પણ ખાવામાં આવે છે. કારણ કે લવિંગ માત્ર વાનગીઓમાં સ્વાદ જ નથી આપતું. તે સ્વાસ્થ્યનું રક્ષણ પણ કરે છે. લવિંગનો ઉપયોગ કઢીમાં તેમજ કોસ્મેટિક્સ અને ફાર્માસ્યુટિકલ પ્રોડક્ટ્સમાં વ્યાપકપણે થાય છે. ચાલો આ લવિંગ ખાવાના ફાયદાઓ પર એક નજર કરીએ.\n* લવિંગ ખાવાથી દાંત અને પેઢાને નુકસાન થતું નથી.\n* લવિંગને સૂકવીને તેનો ઉપયોગ દાંતની સમસ્યાઓ અને પેઢાની સમસ્યાઓથી રાહત મેળવીશકાય છે.\n* જો તમને મોંઢામાંથી ખરાબ શ્વાસ આવે છે, તો બે કે ત્રણ લવિંગ ચાવો. ખરાબ શ્વાસને દૂર ભગાવવા તે કારગર છે.\n. પ્રવાસો દરમ્યાન ઉલટી આવવી જેવી સમસ્યા પણ લવિંગથી દૂર કરી શકાય છે. મુસાફરી કરતા પહેલા થોડા લવિંગસાથે રાખવા બરાબર છે. ખાધેલા ખોરાકનું પાચન ઉપરાંત ઉબકાદૂર કરી શકાય છે. તેને સાથે લેવાથી મુસાફરીમાં કોઈ મુશ્કેલી નહીં આવે.\n* ભલે તે વરસાદમાં ભીનું થઈ જાય, ભલે તમે ઠંડી વસ્તુઓ અને મીઠાઈઓ લો, મોટાભાગના લોકોને તરત જ શરદી અને ખાંસી થાય છે. જો કે, જો તમે તે સમયે એકસાથે પાંચ લવિંગ લો તો તમને ઝડપથી રાહત મળશે.એટલું જ નહીં તે રોગો નિયંત્રણમાં પણ કામ કરે છે. તે શરીરમાંથી ઝેર બહાર કાઢવામાં સારી રીતે કામ કરે છે.\n* જે લોકોને નિયમિત રીતે માથાનો દુખાવો થાય છે. તે લવિંગ ખાવાથી રાહત મેળવી શકે છે. તેબ્લડપ્રેશર અને ખાંડના સ્તરને પણ નિયંત્રિત કરે છે.\n* યકૃત અને ત્વચાની સમસ્યાઓ માટે પણ લવિંગ ઉપયોગી છે.\n* લવિંગમાં યુજેનોલ તેલ હોય છે. તે પીડા, સોજો અને બળતરા ઘટાડે છે.\n* અલ્સરની સમસ્યાઓ પણ લવિંગથી દૂર કરી શકાય છે.\nજોકે તેનો વધુ પડતો ઉપયોગ નુકશાન પણ કરી શકે છે. બાળકોને લવિંગ નહીં આપવું જ હિતાવહ છે. આ સલાહનો અમલ કરતા પહેલા તમારા ફેમિલી ડોક્ટર અથવા નિષ્ણાતનો સંપર્ક જરૂર કરવો.\nBeauty Tips: આંખોમાં આવતી ખંજવાળને અવગણવાની જરૂર નથી, કરો આ ઘરેલુ ઉપાય અને મેળવો રાહત\nMoney37 mins ago


શુક્રવારે અક્ષય તૃતિયાઃ વેપાર-ધંધા-બજારો બંધ હોવાથી સોના-ચાંદીની ખરીદીને ગ્રહણ\nગયા વર્ષે પણ જવેલર્સને અક્ષય તૃતિયામાં ફટકો પડયો હતોઃ આ વર્ષે પણ ફટકોઃ ડબલ માર : ઓનલાઇન ખરીદી માટે લોભામણી જાહેરાતો થઇ રહી છે\nનવી દિલ્હી, તા.૧૨: અક્ષય તૃતિયાને દિવસે સોના-ચાંદીની ખરીદીને શુકનિયાળ માનવામાં આવે છે. આ વર્ષે પણ ૧૪મી મે શુક્રવારના રોજ અક્ષય તૃતિયાને લોકડાઉનનું ગ્રહણ લાગી ગયું છે. વેપાર ધંધા અને બજારો બંધ રહેવાને લીધે સોના-ચાંદીના દાગીના અને જર-ઝવેરાત વેચતા જવેલર્સો તેમજ કંપનીઓને કરોડો રૂપિયાનો ફટકો પડશે. જો કે કેટલીક ટોચની જવેલર્સ અને ઝવેરાતની કંપની દ્વારા ઓનલાઈન બિઝનેસ માટે લોભામણી ઓફ્રો કરવામાં આવી છે. ગુજરાતભરમાં નાના મોટા ૨૫,૦૦૦થી વધુ જવેલર્સ છે. જયારે અમદાવાદ શહેરમાં ૫,૦૦૦ જેટલા નાના મોટા વેપારીઓ સોના-ચાંદીના વ્યવસાય સાથે સંકળાયેલા છે.\nઅમદાવાદ જવેલર્સ એસો.ના અગ્રણી આશિષ ઝવેરીએ કહ્યું કે ગત વર્ષે પણ અક્ષય તૃતિયાએ લોકડાઉનને લીધે જવેલર્સોને મોટો ફટકો પડયો હતો. આ વર્ષે પણ અક્ષય તૃતિયાએ લોકડાઉન હોવાથી જવેલર્સોને મોટો ફટકો પડશે. જવેલર્સોનો આખા વર્ષનો જે વકરો હોય છે તેમાં ૨૦ ટકા વેપાર અક્ષય તૃતિયાના દિવસે થતો હોય છે.\nછેલ્લા બે વર્ષથી અક્ષય તૃતિયાના દિવસે વેપાર બંધ રહેવાને લીધે જવેલર્સો હેરાન થશે. અક્ષય તૃતિયાના દિવસે સોના-ચાંદીની ખરીદી શુકનિયાળ માનવામાં આવે છે. દર વર્ષે અખાત્રીજે લોકો સોનું કે ચાંદી ખરીદતા હોય છે. સામાન્ય રીતે આ શુભ દિવસે સોનું કે ચાંદીની રોકડમાં ખરીદી કરવામાં આવતી હોય છે. જેના લીધે નાના વેપારીઓ ઓનલાઈન ધંધો કરી શકતા નથી.\nબીજી તરફ મોટી કંપની દ્વારા ઓનલાઈન ખરીદી માટે વિવિધ ઓફરો મુકવામાં આવી રહી છે. જેમાં સોના-ચાંદીના તૈયાર દાગીનાના ઘડામણમાં રાહતો મુકવામાં આવી છે. બીજી તરફ નાના વેપારીઓ પાસે આવી કોઈ સુવિધા નહીં હોવાથી તેઓ ઓનલાઈન ધંધો કરી શકશે નહીં.\nજેના લીધે અમદાવાદ સહિત ગુજરાતના જવેલર્સના વેપાર સાથે સંકળાયેલા વેપારીઓને મોટી અસર થશે. વેપારીઓ જણાવી રહ્યા છે, સરકાર દ્વારા લગ્ન પ્રસંગમાં ૫૦ લોકોની છૂટ આપવામાં આવી છે ત્યારે લોકો લગ્ન માટે દાગીનાની અને સાડીઓ સહિતની લગ્નપ્રસંગની વસ્તુઓની ખરીદી કેવી રીતે કરશે તે પણ વિચારવાની જરૂર છે.